
মনা আর দোলাকে 


মামাকে আমি বরাবরই খুব ভালবাসি বটে, কিন্ত মনে মনে তাকে 
আধা পাগলগোছের খামথেয়ালী মজার মানুষ ভাবি । মনে মনে 
ভাৰি মায়ের ভয়ে। মা আমাকে বেশি ভালবাসে কি মামাকে' 
তাও অনেক সময় ঠিক করে উঠতে পারি না। আমি মায়ের একমাত্র 
ছেলে আর মামা মায়ের একমাত্র আদরের ছোট ভাই। আমার 
বাবা নেই আর মামার বউ নেই। বউ নেই বলতে মামা বিয়েই 
করেনি। আর করবে সে আশাও দেখি না। কারণ, মামা আমার 
থেকে বাইশ বছরের বড়। আমার এখন ছাব্বিশ আর মামার আট- 
চ্টিশ। 

মায়ের কাছে আমর! ছুটিই যেন না-বালক পোষ্য । মা আমাকে 
এধনো বাচ্চা ছেলের মতোই ধমক ধামক করে আর বেচাল দেখলে 
আটচল্লিশ বছরের ভাইয়ের দিকেও ভ্রকুটি করে তাকায়। ফলে 
বাইশ বছরের তফাত সত্বেও আমি আর মাম! যেন সম-বয়সী ছুটি 
প্রাণী। মা সামনে না থাকলে ছ'জনার কারো! মুখেই লাগাম নেই । 
হু'জনে মিলে অনেক হাসি-মমকরা! আর অনেক রকমের কাগুমাও 
করে থাকি । 

দিন কতক মাত্র আগের কথা। প্রায় ছ'মাস বাদে মামা হঠাৎ 
তু'ইঞফণোঙ্ হয়ে বাড়িতে উদয় হয়েছে। সকালে মায়ের ভাড়ায় 
বিছানা ছেড়ে চোখে মুখে একটু জল দিয়ে চায়ের টেবিলে বসতে 
গিয়ে দেখি, লোমশ দু'খানা হাতে ধরা খোলা খবরের কাগজে এক- 
জনের আপাদ মস্তক আড়াল। কাগজ পড়ার এই স্পেশাল পোজ 
বন্ৃকালের চেনলা। আনন্দে আটখানা হয়ে আমি বড়দড় লাফ 
মারলাম একটা, রঙ্গ মামা তুমি না তোমার ভূত? 

মুখ থেকে ধবরের কাগজ সরল আস্তে আস্তে । সেই খুশি-খুশি 
বোকা-বোক মৃখ, হাসি চিক-চিক ছোট ছোট চোখ, আর রসে টিপ- 

টিপ পুরু ছুই ঠোঁট। মারাঠীদের সাধারণত টানা চোখ, পাতলা 
ঠোট হয় । আমার মায়ের ছুই চোখ এখনো দেখার মতো । কিন্ত 
মাম! রঙ্গরাজ চক্দ্রভানকরের চেহারা-পন্ত্র, মুখের আদল? সবকিছু 
একেবারে দ্বতন্ত্র। ভদ্রলোক নিজেই বলে, আমি হচ্ছি কুলের 
কুলাঙ্গার, আমার সবকিছু একেবারে নিজন্ব ৷ 

আমার আনন্দ দেখে আর কথা শুনে খবরের কাগজ দিয়ে মা-কে 
আড়াল করে মামা চোখ পিটপিট করে বলল, ভেতো! বাঙালী, দিনে 
হুপুরে ভূত দেখছে । উঠতে এত বেলা, কাল রাতে ক'থালা ভাত 
মেরেছিলি ? 

আমি চেয়ার টেনে বসতে বসতে মায়ের দিকে ফিরে চেঁচিয়ে 
উঠলাম, মা, মামা আমাকে ভেতে! বাঙালী বলছে । 

যেন আমার থেকে মায়ের গায়েই বেশি ফোসকা৷ পড়ার কথা । 
মাকে বেশি হাসতে দেখিনে কখনো । মন মেজাজ তেমন ভালো! 
থাকলে একটু আধটু মুখ টিপে হাসে। কিন্তু মামার সঙ্গে আমার 
জাত নিয়ে ঠেসা-ঠেসি শুরু হলে মা একটু বেশিই হাসে । তখন 
ভারী সুন্দর দেখায় মা-কে । আমাদের দিকে খাবারের ডিশ এগিয়ে 
দিতে দিতে পলকা গাম্তীর্ষে মা বলল, ছ'মাস বাদে বাড়িতে পা 
দিয়েই সামনের বারান্দার এক ভেতো বাঙালীর ফোটোর গলায় 
টাটকা গোলাপের মালাটা কে পরিয়ে দিল তোর মারাচী মামাকে 
জিগ্যেস কর। 

চট করে উঠে সামনের সাজানো গোছানে! ঢাকা বারান্দায় 
এলাম । সিশড়ির মুখে দেয়ালে বাবার মন্ত অয়েল পেন্টিং ছবি। যে 
কোনো লোক সিড়ি ধরে দোতলায় উঠলেই আগে ওই ছবির দিকে 
চোখ পড়বে । নৌ বহরের পদস্থ অফিসারের প্যান্ট কোট টুপি ব্যাজ 
পরা এক জীবন্ত মানুষ যেন দাড়িয়ে আছে, ঝবকঝক করছে হ' 
চোখ । বাবার এই দৃপ্ত মুত্তিখানা আমার গর্বের বস্ত। ওই ছবিতে 
বিশাল একখানা টাটকা গোলাপের মাল! ঝুলছে! গোলাপ ফুল 
নাকি বাবার বজ্ত প্রিয় ছ্িল। কিপটে রঙ্গ মামা চোখে পঞ্ভার মতো 

গোলাপের মালা দেখলে যত দামই হোক সেটা কিনে এনে বাবার 
ফোটোতে পরিয়ে দেবে । 

এখানে বলে রাখি, আমার মা মারাঠী মেয়ে, কিন্তু বাবা বাঙালী । 
বিয়ের আগে, মায়ের নাম ছিল লীলা চন্দ্রভান্কর, এখন লীলা 
তরফদার । বাবার নাম বিনায়ক তরফদার । মা-বাবার বিয়ে হয়ে- 
ছিল বিলেতে, আমার জন্মও সাগর পারের মাটিতে । বাবা! ছিল 
বিদেশী জাহাজের নামজাদা ক্যাপ্টেন। মামার মতে অত অল্প বয়সে 
খুব কম লোকই এত বড় হতে পেরেছে । বাবাকে আমার একটুও 
মনে নেই । মাত্র ছ'বছর বয়সে তাকে হারিয়েছি । বাবার তখন 
মাটত্রিশ বছর মাত্র বয়েস । আঠের হাজার টনের পেল্লায় কারণে 
জাহাজ 'গ্রীম-লাইন' নিয়ে লিপবন থেকে দক্ষিণ আটলা্টিক পাড়ি 
দিচ্ছিল। এক ঝড়ের রাতের ভয়াল ছুর্যোগে মাঝ দরিয়ায় “গ্রীম- 
লাইন” ডুবে যায়। আটলান্টিক সমুদ্রের তলায় হাজার হাজার 
ছোট বড় চোর! পাহাড় । ঠাণ্ডা স্বাভাবিক দিনেই পাকা ক্যাপ্টেনের 
তত্বাবধানে খুব সাবধানে জাহাজ নিয়ে যেতে হয়। রঙ্গ মামার মুখে 
শুনেছি, সেই ছুর্যোগের রাতে বিশাল “গ্রীম-লাইনে'র অবস্থা হয়েছিল 
নাকি নোঙর-ছেঁড়া৷ পলকা নৌকোর মতো । তীরের মতো ছুটে 
চলেছিল, দিকের কোনে! দিশা ছিল না, এক মান্র বাব! ছাড়া সমস্ত 
নাবিকরা ইস্ট মন্ত্র জপতে শুরু করেছিল । আচমক এক প্রচণ্ড 
সংঘাতে প্রলয়ের শেষ ঘনালো । চোরা পাহাড়ের সঙ্গে ধাকা থেয়ে 
জাহাঞ্জের একদিকে নীচে থেকে ধার পর্যন্ত হু'ফাক। অত বড় 
জাহাজট! সমুদ্রের নিচে অদৃষ্ঠ হয়ে যেতে চবিবশ মিনিট মাত্র সময় 
লেগেছিল। জাহাজের বাহাত্তর জন নাবিকের মধ্যে একজন মাত্র 
জুনিয়র ইঞ্জিনিয়ার প্রায় অলৌকিকভাবেই প্রাণে বেঁচে গেছল। 
সেই ইঞ্জিনিয়ার আমার মাম! রঙ্গরাজ চন্দ্রভানকর। 

হাঁসি মুধে আবার চায়ের টেবিলে ফিরে এলাম । মায়ের কাছে 
জব হয়ে মামা গম্ভীর মনোযোগে দেড়খানা প্লেট খালি করে 
ফেলেছে । ওই প্লেট শেষ হলে আমার প্লেটের দিকেও হাত বাড়াতে 


ন্ট 


পারে ভেবে নিজের খান্ত সামগ্রী কাছে টেনে নিলাম । খাওয়া 
দাওয়ার ব্যাপারেও রঙ্গ মামা তার জাত-ছাড়া মানুষ, হেন জিনিস 
নেই যা অল্লানবদনে জঠরে চালান করতে পারে না। নিজেই পেট- 
চাপতে বলে, তেমন খিদে পেলে আর ধরা পড়ার ভয় না থাকলে 
হুপেয়ে মানুষকেও এখানে আশ্রয় দিতে পারি । 

অঙ্গুরে ঠাড়িয়ে বোম্বেটে সভয়ে মামার খাওয়া! দেখছিল । মামাকে 
খেতে দেখলেই ও ওই রকম ভয়-ভয় মুখ করে চেয়ে থাকে । আসলে 
ব্যাটা জানে অমন মুখ করে থাকলে মাম ধুশি হয়, নইলে ছুনিয়ার 
কোনো কিছুতে ওর ভয়-ভর আছে বলে মনে হয় না। তৰে সমীহ 
একমাত্র মামাকেই করে বটে । মা রেগে গেলেই বোন্বেটেকে বাড়ি 
থেকে দূর হয়ে যেতে বলে । ও গটগট করে তখন আমার ঘরে চলে 
আসে। আবার আমি তেড়ে উঠলে তক্ষুণি মায়ে কাছে গিয়ে 
তড়পায়, আমি চললাম এ বাড়ি থেকে, দাদা আমাকে মারতে 
এসেছিল । তারপরেই ঘুমতুম করে কাজ শুরু করে, অর্থাৎ কাজ শেষ 
হলে আর এক মুহূর্তও এ বাড়ি থাকবে না। 

বোশ্বেটে আমাদের বহুদিনের খাস চাকর। ওর আট ন'বছর 
বয়েসে মামা এই বোম্বাই শহরেরই কোথা থেকে ওকে কুড়িয়ে 
এনেছিল । ও-ব্যাটা তখন নিজের নামটাও ঠিক ঠিক বলতে পারে 
না। মামাই ওর নাম দিয়েছিল বোন্ধেটে, সেই থেকে এই নামই 
চালু । এখন ওর বয়স চবিবশ, আমার থেকে মাত্র হ'বছরের ছোট । 
জোয়ান সোমস্ত মানুষ, কুস্তি লড়ার সময় ওকে ঘায়েল করতে গিয়ে 
এক এক সময় নিজেরই নাজেহাল অবস্থা হয়। আমার ধারণা ও 
আমার পেস্তা বাদাম আখরোট কিশমিশ ছু'হাতে সরায়, নইলে 
দিনকে দিন অমন অন্থুরপানা হয়ে উঠেছে কি করে? একবার হাতে- 
নাতে ধরা পড়তে বলেছিল, শরীরটা কেমন মিইয়ে যাচ্ছে দেখে ম! 
বলল, খেয়ে দেয়ে তাজা হয়ে নে, তাই--মা-কে জিগ্যেস করতে মা 
হেসে ফেলে বলেছিল, ওকে দে ধরে ছু'ঘা। সেই থেকে ওর জন্তেও 
আমি কিছুটা পেস্তা বাদাম বরাদ্দ করেছি, কিন্তু বরাদ্দর বাইরেও 

কতটা সাবড়ে যাচ্ছে জানব কি করে! জিনিস কেনে ও, আর 
থাকেও ওর হেপাজতেই | | 

খাওয়া শেষ করে রঙ্গ মামা শুন্ত ডিশ হুটোর দ্রিকে চেয়ে একটা 
দীর্ঘ নিঃশ্বাস ছেড়েই কটমট করে বোন্বেটের দিকে তাকালো । এই, 
এদিকে আয় । 

সঙ্গে সঙ্গে তড়াক করে একট! লাফ দিয়ে বোম্বেটে একেবারে 
মায়ের চেয়ারের পিছনে গিয়ে দীল্কাল | ভাবখানা! যেন ডবল ঘাবড়ে 
গেছে, কাছে গেলেই মামা ওকে জ্বল দিয়ে চিবিয়ে খাবে বুঝি । 

কাও দেখে পল্ভীর মায়েরও না হেসে উপায় নেই। মামাকে 
জিগ্যেস করল, তোকে আর কিছু দেবে? 

মামা আর এক দঙ্কা কটমট করে ওর দিকে তাকিয়ে জবাব দিল, 
এখন শুধু ছু' গেলাস গরম কফি, ছুপুরে মেপে দেত় কিলো! মাটন 
কোর্নার বাটি আমার সামনে না দেখলে ওর মু চিবুবো বলে 
দিলাম । কাল রাতে জাহাজের হতচ্ছাড়ারা একটা! মাত্র মুগির রোস্ট 
দিয়ে কল! দেখিয়েছে । 

বোম্বেটে এবার হ'লাফে রান্না ঘরে সেঁধিয়ে গেল। মা হাসি 
মুখে উঠে দাড়িয়ে বলল, তোর আর বয়েস হল না। বোস তোরা, 
আমি কাজকর্ম সেরে নিই, আজ আবার গোড়ার দিকেই ক্লাস 
আছে-_ 

আমার বিলেত ফেরত শিক্ষিতা মা এই বোশ্বাইয়ের এক নাম- 
করা মেয়ে স্কুলের হেডমিসটট্রেস, কিন্তু তার ঘরের আচার আচরণ 
খাঁটি হিন্কু ঘরের বিধবার মত্ডো। স্নান সেরে পুজোর ঘরের জপতপ 
শেষ না করে জল ম্পর্শও করবে না। আমি তার একমাত্র ছেলে, 
এখানকার নামজাদা আথলেট, বক্সিং চ্যামপিয়ন, আর অপ্রতিদ্বন্দ্বী 
জলক্রৌড়াবিদ, যাকে বলে ওয়াটার স্পোর্টস ম্যান। গভীর সমুদ্রে 
ড্রাইভিং এক নাগাড়ে আশি ঘণ্টা জলে ভেসে থাকা, জেলেদের 
ডিডি নৌকো নিয়ে দূরে দূরে মাছ ধরতে চলে যাওয়া, এইসব জলজ 
ব্যাপারে আমি ওত্তাদ গোছের একজন । বন্ধুবান্ধবেরা অনেকে 

আমাকে মিস্টার আকোয়াটিক বলে ডেকে থাকে । এ-হেন ব্ছ- 
গুণধর আমিও মায়ের দিকে তাকালে কেমন মনে হয়, মা যেন আমার 
থেকে ঢের বেশি শক্তি ধরে । কিন্তু সেটা যে কোন ধরনের শক্তি 
আমি ঠাওর করে উঠতে পারি না। 

মা চলে যেতে আমি রঙ্গ মামার মুখোমুধি হলাম । এবারে 
কোথেকে এলে আর কত দিনের জন্যে এলে? 

ছোট একটা হাই তূলে মামা জবাব দিল, এলাম লিসবন থেকে, 
আর কতদিনের জন্যে এলাম সেটা! ভোর ওপর নির্ভর করছে । 

শেষের জবাবটা শুনে আমার একটু অবাক হবার কথা । কিন্তু 
লিসবন থেকে আসছে শুনে ঠাট্টার নুরে বলে উঠলাম, আবার 


লিসবন! ক'বার হল লিলবন, এক ডজন ? 
না, ন'বার। 


বোশ্বেটে হেলে দুলে কফির পট নিয়ে এলো । মামাকে বড় 
গেলাম আর আমাকে কাপে কফি ঢেলে দিল। তারপর ও কোন 
দিকে গেল ঠিক খেয়াল করিনি । আমি সাগ্রহে জিগ্যেস করলাম, 
কি ব্যাপার ঠিক ঠিক বলো দেখি মামা, বার বার লিসবন কেন, 
তোমার ইয়ে, মানে আমার সেই হতে-পারে গোছের মামী কি 
সেখানকার মেয়ে নাকি ? 

জবাব ন!দিয়ে রঙ্গ মাম! নিরীহ মুখে টেবিল থেকে চামচেট! তুলে 
নিল, তারপর বার কয়েক ওটা নাড়া-চাড়া করে চট করে ঘুরেই ধণ 
করে ছুড়ে মারল। উ:! সঙ্গে সঙ্গে অস্ফুট আর্তনাদ একট] । 

চেয়ে দেখি পিছনে কোণের দিকে বড় একটা ঝাড়ন হাতে 
মেঝেতে হুমড়ি খেয়ে মিটসেফের তলা মুছছে বোশ্বেটে, মাথায় 
আচমক1 চামচের বাড়ি থেয়ে মুখ কীচুমাচু করে উঠে দাড়াল । মামা 
হুমকি দিয়ে উঠল, ব)াটা, কথা! শোনার জন্য জিভের জল খসছে, 
কেমন? বেরো! 

বোণ্ধেটে পালালো । 

এখানে বলে রাখি, আমাদের এখানকার বাড়ির সর্ক্ষণের 

কথাবার্তার ভাহা বাংলা । ম! প্রফেসার রেখে বাংল! শিখেছিল 
আর সেই প্রফেসারকে আমার ঘাড়েও চালান করেছিল। বাংলা 
ভাষার ওপর মায়ের এত দরদ কেন সেট! অনুভব করতে পারি। 
আর আমি বাঙালীর ছেলে, ঘ্বুমোলে স্বপ্রটা পর্যস্ত আমার 
বাংলায় দেখা উচিত বলে মায়ের বিবেচন। মামাও নাকি মায়ের 
বিয়ের পর থেকেই বাংলা শেখা শুরু করেছিল, এখন তো কথ 
কইলে কেউ ধরতেও পারবে না মামা বাঙালী কি অবাঙালী। 
বাংল! ছাড়! মামা আরো! অনেকগুলো! ভাষা বলতে কইতে পারে। 
আর এত বছর ধরে শুনে শুনে বোম্বেটেও বাংল! বলা-ক ওয়াট। 
মোটামুটি রপ্ত করেছে। বেঞ্ীস হ-একট কথা বলে ফেলে অবশ্য, 
আর, সে-জন্তে মায়ের কাছে ধমক খেয়ে আমার কাছে এসে জেনে 
নেয় কথাটা! কি হবে। বন্থেতে থাকার ফলে বোম্বেটে ইংরেজী 
কথাবার্তা একটু আধটু বুঝতে পারে, আর টুকটাক ইংরেজী হু'চারটে 
কথ! বলতেও পারে। বাংলার থেকে ওর ইংরেজী বলার ঝোক 
বেশি । 

রঙ্গ মামা হাসতে হাসতে আমার দিকে ফিরল, তারপর লঙজ্জ। 
লভ্জা! মুখ করে বলল, এবারে তোর সেই হতে-পারে মামীর হদিস 
পাওয়ার ব্যবস্থা একরকম করেই এসেছি রে, তার অজ্ঞাতবাসের 
কাল ফুরিয়েছে। 

আমাদের মামা-ভাগ্নের আলোচনার মধ্যে কোনোরকম সঙ্কে।চের 
বালাই নেই । আমি নড়েচড়ে সোজ! হয়ে বসলাম । কোথাও না 
কোথাও মামার একটি প্রেয়সী আছে এই সন্দেহ আনারই থম মনে 
এসেছিল । নইলে কোনে! এক জায়গায় মামার বেশিদিন মন বসে 
না কেন? ছ'মাস একবছর হু বছর তিন বছরের জন্যেও এক একবার 
কোথাও নিখোজ হয়ে যায় ? জিগ্যেস করলে বলে, কণ্টাকই সাভিসে 
ঢুকে মোটা কিছু রোজগার করে এলাম । মিথ্যে বলে না হয়তো, 
মায়ের মুখে শুনেছি, মামার মতো। অভিজ্ঞ মেরিন ইঞ্জিনিয়ার খুব বেশি 
নেই, বাব! মারা যাবার পরেও বছর কয়েক ধরে ও-লাইনের যেখানে 

ধত রকমের ছাপ আর ডিপ্লোমা আছে সব পকেটস্থ করেছে। 
বিভিন্ন জাহাজ ফ্যা্রিতেও বছরের পর বছর কাজ করেছে । তার 
আধুনিক জাহাজ তৈরির কয়েকটা ছোট বড় প্ল্যানও চড়া দামে 
বিদেশী জাহাজি কোম্পানিগুলো! কিনে নিয়েছে । তাতে যে টাক! 
মামা পেয়েছে আর চাকরি না করলেও রাজার হালে তার জীবন 
কেটে যেতে পারে । অথচ মাম! দ্িবিব কৃপণ, বাজে খরচার বেলায় 
হাতের ফাক দিয়ে পয়সা গলে না । আবার মোটা মাইনের চাকরি 
নিয়েও কোনে! এক জায়গায় বেশিদিন টিকে থাকতে পারে না। 
কত বড় বড় কোম্পানির হোমরা-চোমরাদের এজন্তে মামার কাছে 
এসে ধর্ণী দিতে দেখেছি । মামার তখন হাবাগোবা মুখ । মিটিমিটি 
হাসে আর মাথ! নেড়ে বলে, নাঃ, আমার আর কাজে মন নেই, 
আপনারা অন্য ব্যবস্থা দেখুন। 

কিস্ত মামা কার জন্যে টাকা জমায়, কি জন্যে ঘুরে ফিরে আৰার 
চাকরিতে যায় ? চাকরি না করলেও মাঝে মাঝে নিখোজ হয় কেন? 
আমার বদ্ধ ধারণা, মামা কোনে কিছুর সন্ধানে এইভাবে জীবন 
কাটাচ্ছে । মা-কে জিগ্যেস করতে আরো অৰাক লেগেছিল । মা 
বলেছিল, ৰলৰার হলে সময়ে সে নিজেই তোকে বলবে । ৰছর 
তিনেক আগে মামাকেই আচ্ছ। করে ধরে পড়েছিলাম । কিব্যাপার 
বলতে হবে, কি খোজে! তুমি ? এত বয়স পর্মস্ত বিয়েই বা করলে 
না কেন? 

রঙ্গ মাম রঙ্গ করে ছুই চোখ কপালে তুলে ফেলেছিল প্রথম । 
তারপর, যেন সরম-চাপা লালচে মুখ । তোকে বললে কাউকে বলৰি 
নাতো? 

কাউকে না, মা-কেও না। ক্িখুজে চলেছতুমি? 

পাত্রী । 

আমি হাঁ । পাত্রী! বিয়ে করবে? 

ৰিপন্ন মুখ করে মাম! জবাৰ দিয়েছিল, তোর যে বড় মামীর সাধ। 
কিন্ত তোর সেই হতে-পারে মামীর খোজার একটা ব্যবস্থাও কষে 

উঠতে পারছি না। 

মামাকে মামী আনার তাগিদ আমি চোদ্দ বছর বয়েস থেকেই 
দিয়ে আসছি বটে, কিস্তু এমন কোনে ব্যাপার আমার কল্পনাতে 
আসেনি । 

সেই মেয়েকে তুমি দেখেছ কখনো ? 

আভাসে দেখেছিলাম, সেই থেকে তার জন্য আমার প্রাণ যায় 
যায়। ৃ 

আমি হেসে ফেলেছিলাম । রঙ্গ মাম! রসিক চুড়ামণি, বিশ্বাস 
করব কি করব না! ভেবে পাচ্ছিলাম না । আবার মামার এত বছরের 
হাৰভাব দেখে অবিশ্বাস করাও সহজ নয়। কিছু একটা খুজে 
বেড়াচ্ছে তাতে কোনে সন্দেহ নেই । তা না হলে মা-ই বা ও-রকম 
কথা! বলৰে কেন? আবার সত্যি হলে তো মামার মাথা খারাপ 
বলতে হৰে। বলে উঠেছিলাম, তার খোজ পেলেই বা কি, এত 
বছর ধরে কি সেই মেয়ে তোমার জন্য বসে আছে? 

একেবারে স্থির বিশ্বাসে মামা মাথা নেড়েছিল । বলেছিল, বসে 
ধে আছে সেটা ঠিক জানি, আমি ভিন্ন তার উদ্ধারের আশা নেই, 
যতদিন এই শরীরটায় শ্বাস-প্রশ্বাস বইবে ততো। দিন সে আমার জন্য 
অপেক্ষা করৰে । 

আমি হতভম্ব, মামা আর সেই হতে-পারে মামী ছ'জনারই 
মাথার গণ্ডগোল কিন! সন্দেহ। জিগ্যেস করেছিলাম, তার সঙ্গে 
তোমার প্রথম যোগাযোগ কোথায়? 

লিসবনের এক জাহাজে । 

কতদিন আগে ? 

তা বছর সতের আগে। 

মনে মনে একটু হিসেব করে জিগ্যেস করেছিলাম, আমার বাৰা 
ভখন বেঁচেছিল ? 

মামা মাথা নেড়ে সায় দিয়েছে, অর্থাৎ ছিল । 

বাৰা জানতো? 

জানতে! কি রে, তোর বাবাই তে! আমার সবনাশটি করেছে, ওই 
রূপপীকে এক রকম আমার হাতেই সঁপে দিয়েছিল । 

আমি আবার হা । মামা সোজা হয়ে বসে অর্থাৎ যেন এক 
বিভোর ভাব থেকে আত্মস্থ হয়ে ঠাস করে আমার মাথায় এক 
রামটাটি বসিয়ে দিয়ে বলে উঠেছিল, মামার সঙ্গে যে খুব 
ফাজলামোর কথা হচ্ছে, আয? ডাকব তোর মা-কে? ভাগ বলছি 
এখান থেকে । 

তিন বছর বাদে আজ এই সংবাদ । মাম! সেই নিখোজ হতে- 
পারে মামার হদিস পাওয়ার বাবস্থা করেই এসেছে । আর সেই 
জন্যেই মামার এবার এত বেশি খুশি খুশি বোকা বোকা মুখ । 
হর্দিস পেলে মামার কপালে কি আছে কেজানে। সত্যিই কোনে 
মেয়ে আজ বিশ বছর ধরে করো জন্তে অপেক্ষা করে বসে থাকতে 
পারে আমার বিশ্বাস হয় না। সাগ্রহে জিগ্যেস করলাম, আচ্ছা 
মামা, সতি।ই সেই মহিলা ভয়ানক সুন্দর! ? 

মামা গভীর । ভয়ানক নয়, ভয়ঙ্কর রকমের সুন্দরী । তার 
রূপের আভাস পেয়েই আমি বিশ বছর ধরে খতম হয়ে আছি, তাকে 
স্বচক্ষে দেখলে তুই-ই হয়তে৷ মামার বুকে ছুরি বসাতে আসবি । 

কি-যে বাজে ঠাট্টা করো ঠিক নেই। 

আচ্ছ!, তার বয়েস কত হবে এখন ? 

তা বছর কুডি হবে। 

রঙ্গ মামার মাথায় কিছু গণ্ডগোল দেখা দিল কিনা আমার সেই 
সন্দেহ বাডছে। কুড়ি বছর আগে না তুমি তাকে প্রথম দেখেছ 
বললে ? 

মামা আমার অজ্ঞতা দেখে বিরক্ত যেন। আমার চোখে সে 
অনস্ত যৌবন! উবণী, তার বয়সের হিসেব দিয়ে কি হবে 1? তাছাডা 
তাকে মুখোমুখি দেখেছি বলিনি তো, বলেছি আভাসে দেখেছি । 
মোট কথা আমার কাছে তার বয়েস কুড়ি। 

মাঝ-বয়সে হতে-পারে মামীর সন্ধান পেয়ে মামার মাথাটা 

বিগত়েই গেছে বোধহয় । হেসে টিপ্রনী কাটলাম, কিন্তু তার চোখে 
তো! তোমার বয়েস আটচল্লিশ, পাত্তা দেবে? 

মামা এক ধরনের অদ্ভুত বোকা বোকা মুখ করে চেয়ে রইল 
আমার দিকে । যেন আমার মুখখানা তার গবেষণার জিনিস। তার 
মানে বলতে চাস আমি বুৃতো! হয়ে গেছি? 

বুড়ো না হোক আধ-বুড়ো তো! হয়েছ । 

ফৌস করে রঙ্গ মামা বড একটা নিঃশ্বাস ফেলল। তারপর আস্তে 
আস্তে শার্টের ভান হাতের আন্তিন গোটাতে লাগল । শেষে 
কনুইটা পাঞ্জা ধরার মতো! করে টেবিলে রেখে ডাকল, আয় দেখি, 
একটু খিঙ্ে বাডানে! যাক, ছপুরে আবার দেড় কেজি মাংস সাবড়াতে 
হবে। 

যত মোলায়েম করেই বলুক এট! যে মামার চ্যালেঞ্ড সেটা 
বুঝতে সঙ্গয় লাগল না। স্বপ্র রাজ্য থেকে তাকে মাটিতে টেনে 
নামানোর জন্য আমিও আমার ভান হাতের আন্তিন গুটিয়ে এগিয়ে 
গেলাম। মামাকে ঘায়েল করতে বড় জোর তবসেকে্ড লাগবে 
আমার । 

কিন্ত হাতে হাত লাগিয়ে পাঞ্জা কবতেই আমি চমকে উঠলাম । 
মামার মোটা মোটা তুলতুলে আঙলগুলে! যেন চোখের পলকে 
লোহার আঙ্ল হয়ে গেল। নিৰ্বিকার মুখে মামা বলল, শরীরের 
সমস্ত শক্তি দিয়ে আমার এই হাতখানা তুই শুধু টেবিলের ওপর 
শুইয়ে দে। 

আমি কি ম্বপ্র দেখছি? নাকি মামার ছল্পৰেশে কোনে দানব- 
টানবকে হার মানাতে চেষ্টা করছি । শরীরের মধ্যে রক্ত টগৰগ 
করে ফুটছে, এক হাতে না পেরে শেষে হৃ'হাতে সমন্ত শক্তি দিয়ে 
মামার হাতথান। টেবিলে গুইয়ে দিতে চেষ্টা করছি । ঘেমে নেয়ে গেছি 
একেবারে, কিন্তু মামার হাত হু আঙ্লও নোয়াতে পারিনি । মামা 
টেবিলে কনুই রেখে নিবিকার ৰসে আছে, মুখের এতটুকু বিকার 
নেই, চোখ হুটো শুধু হাসছে মিষ্টিমিটি, আর আমি হেন সিমেন্টে 

গাথা এক খণ্ড ইম্পাতকে টেনে নোয়াতে চেষ্টা করছি। 

গলদঘর্ন হয়ে হাল ছাড়লাম। বিস্ময়ের অস্ত নেই আমার । 
হাপাতে হাপাতে বসে পড়ে কি বলতে গিয়ে থমকে গেলাম । পর্দার 
আড়াল থেকে বোম্থেটে ব্যাট! বিক্ষারিত চোখে নিশ্চয় সব দেখেছে, 
আর এখন সে মুখ বার করে দিয়ে ডেলা ডেল! চোখ করে মামাকে 
আর আমাকে দেখছে । 

ওর চোখে আমার মতো পালোয়ান বন্বে ছেভে তামাম হুনিয়ায় 
কেউ আছে কিনা সন্দেহ, সেই আমার এই দুর্দশা দেখে অবাক হবে 
না তো কি? 

এই এদিকে আয়। 

রঙ্গ মামা আদেশের স্বরে ওকে ডাকল। ও কাছে আসতে 
বলল, তুইও তো! মন্ত পালোয়ান, দেখ দেখি হাতটা একট নেড়ে 
চেড়ে দিতে পারিস কি না। 

বোস্বেটে তাই চাইছিল বোধহয়, যে আমার পরাজয়ট। স্বচক্ষে 
দেখেও ঠিক বিশ্বাস করে উঠতে পারছিল না। এবার শুরু হল তার 
ধন্তাধন্তি। তারপর ওরও আমারই মতে। দশ! এক সময়। হাল 
ছেড়ে দূরে সরে গিয়ে জিভ বার করে হাপাতে হাপাতে রঙ্গ মামাকে 
যেন নতুন চোখে দেখতে লাগল । 

রঙ্গ মামার তেমনি বোকা বোকা খুশি খুশি মুখ । আমার দিকে 
চেয়ে বলল, এবারে আমি দেখি তোকে ঘায়েল করতে পারি কি না। 

অর্থাৎ এবারে আমার কনুই থেকে হাত পর্যস্ক টেবিলের ওপর 
খু'টি হয়ে থাকবে এবং মামা সে-হাত টেবিলে শুইয়ে দেবে । 

দিল। সমস্ত শক্তি দিয়ে আবার আমি যুঝতে চেষ্টা করছি। 
কিন্ত মামার মাত্র পৌনে ছু'মিনিট লাগল গোটা হাতখান! টেবিলের 
সঙ্গে মিশিয়ে দিতে | 

সত্যিকারের তারিফের মতো করে রঙ্গ মামা বলে উঠল, তুই তো 
বড়ে! পালোয়ান হয়েছিস দেখিরে, এ-পর্যস্ত এক মিনিটের বেশি কেউ 
আমার সঙ্গে এটে উঠতে পারেনি । বোদ্বেটের দিকে তাকালো, 

তোর হাত ব্যাটা আমি আধ মিনিটে টেবিলে গুড়িয়ে দেব? চলে 
আয়-_ 

বোন্বেটে হু'পা এগিয়ে এসেও শেষে ভীত ত্রস্তের মতো! ঘর ছেতে 
পালিয়ে গেল। 

আমি উঠে এসে আচমকা মামার ছু'পায়ে একটা প্রণাম ঠুকে 
দিলাম। মামা ব্যস্তসমন্ত হয়ে উঠে দাড়িয়ে আমাকে বুকে টেনে 
নিল। হেসে বলল, তোকে কিন্ত আমি ঠাট্টা কবিনি, তোর গাযে 
সত্যিই বেশ জোর হয়েছে৷ 

রাগত মুখ করে বললাম, ছাই হয়েছে, তুমি আমাকে এভাৰে 
ফাকি দিয়েছ ভাবতেও পারি নি। এরকম অসম্ভব শক্তি তুমি কি 
করে পেলে না জানা পর্ষস্ত আর তোমাকে ছাড়ছি না। 

মামা হাসতে লাগল । এই হাসি মাখা নরম যুখ দেখলে কেউ 
কল্পনাও করতে পারবে না মানুষটা এমন আন্মথরিক শক্তি ধরে। 
জবাব দিল, সব তোর ওই হতে-পারে মামীরই কল্যাণে, তাকে উদ্ধার 
করব বলে শরীরটাকে একটু তাজা রেখেছি । 

কি করে এমন তাজা র:খলে তাই বলো। বিভ্ৃপ্বিত মুখ করে 
এগ্র ম।মা বলল, সেটা জানতে হলে সো তোকে আবার একটু কট 
করতে হয়, পারলে যে কোনো দিন রাত তিনটের সময় আমার ঘরে 
একবার আসিস। 

বেকোনো দিন নয়, সেই রাতেই তিনটের মিনিট কয়েক আগে 
আমি রঙ্গ মামার ঘরের দরজার দিকে এগিয়েছি । সমস্ত দিন একটা 
চাপা উত্বেজনার মধ্যে কেটেছে আমার । এই একট! দিনের মধ্যেই 
মামার অনেক কথা-বার্তা হাৰ-ভাব হেয়ালির মতো! লেগেছে । আর 
আশ্চর্য, এই বিকেল থেকেই মায়ের মুখখানা কি রকম যেন 
অস্বাভাবিক গম্ভীর। অথচ মামা এলে মা বেশ খুশি থাকে 
ৰরাবর। থেকে থেকে আমার কি রকম মনে হয়েছে, কিছু একটা 
ঘটার সময় হয়েছে । মামা আমার হতে-পারে মামীর সন্ধানে 
বেরুবে বলেই কি মায়ের এই মুখ? কেন তাতে কি মামার 
কোনোরকমে বিপদে পার সম্ভাবনা! আছে ? 

সমস্ত দিন আর সমস্ত রাত ধরে পুরনে দিনের অনেক টুকটাক 
'ুতি আর অনেক রকমের চিন্তা আমার মনে এসেছে । ছ'বছ্র 
বয়সে বাবাকে হারিয়েছি । তার পর থেকে বলতে গেলে এক রকম 
এই মামার তত্বাবধানে আছি। বম্বের এই বাড়িটা মামার, কিন্ত 
মামা এটা! আমাকেই দিয়ে দিয়েছে । মনে পড়ে, তখন চার পাঁচটা 
বগা মার্কা লোক এই ৰাড়িট পাহার1 দিত, আর আমাকে আগলে 
ধাকত। মাম! তখনে। হুট হুট করে এ্রখনফার মতোই অনেক দিন বা 
মনেক বছর পরে পরে এক একবার এসে হাজির হত, কিছুদিন থেকে 
আবার গাঁঢাকা দ্িত। কিন্তু সেই বাচ্চা বয়েস থেকেই আমি 
অনুভব করতে পারতুম। কোনো আদৃষ্ঠ ছু'টি চোখের প্রহরা আমার 
ওপর মোতায়েন আছে। সেই ছুটো চোখ এই রঙ্গ মামার 

পড়াশুনায় আমি কোন লাইনে যাব পড়ার বাইরে আমি কি 
সব অন্য বই পড়ব, এমন কিঃ কিভাবে শরীরট! তৈরি করব, কি কি 
অভ্যাস রুটিন মাফিক রপ্ত করব, এই সব যাবতীয় ব্যাপারে 
মা তার এই ভাইয়ের নির্দেশ মেনে চলেছে । আমি কোনে কিছুতে 
আপত্তি করলে মা অনমনীয়ভাবে বলে দিত, তোর মামার যখন 
এই ইচ্ছে তখন এই রকমই হবে । 

খুব অঞ্প বয়সে মামা আমাকে এখানকার মেরিন ক্লাৰে ভন্তি করে 
দিয়েছে ডুরবুরীর পোশাক-আশাক পরিয়ে ভীপডাইভিং-এ রপু 
করেছে । আমার আশি ঘণ্টা জলে সাতার কাটার এনডিওরেন্সের 
খবরট1 কাগজে বেরিয়েছিল । কিছু দিন বাদে মামার টেলিগ্রাম 
কংগ্রাচুলেশনস । আর তার দিন কতক বাদে পাসেলে মামা আমাকে 
যে হাতঘড়ি পাঠিয়েছে তার ঙ্লাম কম করে ছু'হাজার টাকা । সেই 
ঘড়ি পরে জলে সাতার কাটাও যায় আর জলের তলায় সময়ও দেখা 
যায়। অবাক হয়ে লক্ষ্য করেছি, আমার সমস্ত শিক্ষার মধ্যে 
আমাকে যেন জলের পোকা বানিয়ে তুলতেই রঙ্গ মামার সব থেকে 
বেশি আগ্রহ । আরো! অবাক কাণ্ড, মায়ের আমি একমাত্র ছেলে, 
মা যে আমাকে কত ভালবাসে তাও সধদাই অনুভব করতে পারি, 
কিন্তু জেলেদের ডিডিতে আমি ভয়াহ সমুদ্রের বহুদূরে চলে গেন্ছি 
শুনলেও মা আমাকে কখনে!। বকত না, বা উতল1 হত না। বরং 
মনে হত, মা যেন আমার কাছ থেকে এই রকমই আশা করছে । 

আমার ডাক্তারী পড়ার ইচ্ছে ছিল, কিন্তু দেখা গেল, মা বা মামার 
ইচ্ছে তা নয়। সরাসরি শেষ পর্যন্ত আমাকে বিজ্ঞান পড়ে যেছে 
হল । এম-এস-সি পাশ করার পর ধরেই নিয়েছিলাম, এবারে আমাকে 
চাকরির চেষ্টা দেখতে হবে । কিন্তু তার বদলে মামা আমাকে ছোট 
বড় হু'তিনটে জাহাজে বছর কয়েক ধরে আপ্রেনটিসগিরি করালে! 
যেন সমুদ্রে ভেসে বেড়ানোই আমার কাজ । তারপর এই বছর দেভ 
ছই ঘরে বসে আছি তাতেও কারো তাপ উত্তাপ নেই। অবশ্য 
অর্থাভাব বা! ভবিজ্ধাত সংক্জানের ভাবনা! আমার নেই | নিজের বাড়ি, 

মা চাকরি করে, অঘটনে বাবার মৃত্যুর দক্ুন বেশ একটা মোটা 
শাহ্কর টাকা মায়ের হাতে এসেছিল, তা ছাড়া মামার অঢেল টাকার 
ভাগও আমি পাবই জানা কথা, ভাগ বলছি কারণ, হতে-পারে মামী 
ধদি সত্যিই আসে তাহলে সবটা আর পাব কি করে? এ 
ছাড়াও আমার বাবার পৈতৃক বিষয় আশয় বিক্রির কয়েক লক্ষ টাকা 
এখন আমার নামে জমা আছে । এ অবস্থায় কেউ ভ্ভাণগিদ না দিলে 
“ক আর চাকরিব দি নাকে পরে? এক বছরে স্বভাবখানাও 
বাউগুলে গোছের হয়ে দাড়িয়েছে, অতএব চাকরি বাকরি আর 
'ক্ানোর্দিন আমার দ্বারা হবে বলে মনে হয় না। কাজের মধ্যে মামা 
এখানেই থাক আর নিরুদ্দেশ যাত্রাই করুক, মাঝে মাঝে মোট! মোটা 
বিজ্ঞানের বই কিনে উপহার পাঠায়, সেগুলি আমাকে সব যত করে 
পড়তে হয়। এ ছাভ। দ্বিতীয় কাজ, শরীরটাকে বানানো । এই 
কাজও আমি মন দিয়ে করছিলাম, রক্ত মাংসের শরীরটাকে লোহার 
শরীর বানিয়ে তুলেছিলাম । আটচল্লিশ বছরের মামার হাতে সেই 
শরীরের আজ এই হাল। শারীরিক শক্তির সমস্ত গব রঙ্গ মামা আজ 
ভেঙে গু ভিয়ে দ্রিয়েছে 

চোখ থেকে ঘুম উবে গেছে । উন্মুখ হয়ে কতৰার যে ঘড়ি 
দেখেছি ঠিক নেই, কিন্তু রাত তিনটে আর বাজে না। শেষে তিনটে 
বাজার মিনিট কতক আগেই সম্ধর্পণে ঘর ছেড়ে বেরুলাম। নিশুতি 
রত, নিঝুম পুরী, মনে হচ্ছিল, একমাত্র আমি ছাড়া ছুনিয়ার আর 
কেউ বুঝি জেগে নেই । 

মামার ঘরের কাছাকাছি আসতে পর্দার ফাক দিয়ে আলো দেখ! 
গেল। অথাৎ ঘরের মধো মামা জেগেই আছে । পা টিপে এগোচ্ছি, 
কিন্ত দরজার কাছে পৌছাবার আগেই বিষম চমক । আবছা 
অন্ধকারে ও-দিক থেকেও তেমনি সম্তপণে এগিয়ে আসছে কে। 

থমকে দাড়ালাম । ও-দিকের আবছা যুক্তিও । পরক্ষণে মনে 
হল, একমাত্র বোষ্বেটে ছাড়া আর কে হতে পারে ? দরজ্ঞার আড়াল 
থেকে মামার কথা ও ব্যাটাও শুনেছে সন্দেহ নেই । দুজনেই মামার 

কাছে পরাজিত বলে হোক বা যে কারণেই হোক, এই মুহতে ওকে 
আত্মজন ছাড়া আর কিছু ভাবা গেল নাঁ। ঘুম-কাতুরে লোকটা 
যখন ঘুমের মায়া বিসর্জন দিয়ে রাত দুপুরে উঠেই এসেছে+ ওকে 
বঞ্চিত করি কেন! এগিয়ে গিয়ে ওর ঝাকডা চুলের মুঠি ধরে মাথাটা 
সামনে টেনে এনে কানে কানে বললাম, টু শব্দ হয় না ঘযেন' 
আড়াল থেকে দেখবি । 

ও ভেবেছিলে! গ-ভাবে মাথ! টেনে হটে! চভচাপড় বসিয়ে দেব । 
খুশিতে আটখান!। অন্ধকারে ওর সাদা দাত ঝকমক করে উঠল 

সন্তর্পণে এগিয়ে গিয়ে দরজার ছ'দিক থেকে চার আড্ল কবে 
পরদ] ফাক করে আমরা ঘরের মধ্যে উকি দিলাম! খালি গায়ে শুগু 
জাডিয়! পরে রঙ্গ মামার যোগ-সাধনা চলছে । যোগ-সাধন? বলব 
কি যৌগিক ব্যায়াম জানি না। কারণ এ-ধররনের ব্যাযামের সঙ্গে 
আমি আদৌ পরিচিত নই । এই সব কস্রতের সঙ্গে নিশ্বাস 
প্রশ্ব7সের বিশেষ যোগ আছে সন্দেহ নেই । রঙ্গ মামাব তুলতুলে 
শ্রীরখানা এক একবার লোহার মতে! কঠিন হয়ে উঠছে, কখনো বাঁ 
পাথরের মতো! নিশ্চল । কখনো বা একখান! হাত অথবা পা সক্রিয় 
অপর দকল অঙ্গ স্থির, কখনে! মাথা! আর ঘাড়, কখনো বা শুপু মাথা । 

রঙ্গ মামা ওদিকে ফিরে তার যৌগিক সাধনায় মগ্ন; একটা 
নিশ্বাস ফেলার শবও কানে আসছে না। প্রায় ভোর পধস্ত চলল 
এই ব্যাপার, তারপর মেঝেতে চিতপাত হয়ে শুয়ে পড়ল । পরক্ষণে 
যেন হাত-পা ছড়ানো মৃতদেহ একখানা । এতক্ষণ একটা লোক 
এভাবে থাকে কি করে, হাটফেল করল নাকি র বাবা । 

পরক্ষণে অ'বার চমক | চোখ বোজা অবস্থাতেই রঙ্গ মামার 
মোটা গলা শোন! গেল, শঙ্কু ঘরে আয় আর বোম্বেটে নিজের ঘরে 
যা. এখন যদি আবার ঘরের বাইরে আভি পেতে দাড়িয়ে থাকিস 
তো তোর মাথাট! সত্যিই টেনে ছিড়ব বলে দিলাম। 

আমি আর বোম্বেটে ঘু'জনেই হতভম্ব । একবারও ফিরে না 
তাকিয়ে বা চোখ না খুলে আমরা দাড়িয়ে আছি জানল কি করে? 

আমার না৷ হয় আসার কথ! ছিল, কিন্তু বোহ্বেটে ? রঙ্গ মামার কি 
মাথার চারদিকে চোখ আছে নাকি? 

চোখের ইশারায় বোম্বেটেকে জাশ্বীস দিয়ে চলে যেতে বললাম। 
অর্থাৎ পালা শিগ.গির, পরে সব বলব 'খন। তারপর পায়ে পায়ে মামার 
সামনে এসে দীড়ালাম। সে তখনো চোখ বুজে চিৎপাত হয়ে শুয়ে। 

দেখলি? রঙ্গ মামার হা প্রশ্ন । 

দেখলাম । কিছুই বুঝলাম ন1। 

চোখ বুজে থেকে মামা হাসল । সেই বোকা বোক1 নরম সরম 
হাসি। বলল, যৌগিক ব্যায়ামই আসল ব্যায়াম, বুঝলি । শরীর- 
টাকে একেবারে ইচ্ছের দাস বানিয়ে ফেল। যায়, স্বায়ুগুলোকেও । 

তা কতদিন ধরে তোমার এই কর্ণ চলছে ? 

বছর বিশেক প্রায়, তোর হতে-পারে মামী কি সহজ মেয়েরে 
বাৰ1, সেই থেকে নাকে দড়ি পরিয়ে রেখেছে । সময় আর হয় না, 
এতদিনে হল। 

মামা চলে যাবে মনে হলেই আমার মেজাজ খারাপ হয়ে যায়, 
এৰারে আরো ৰেশি হল । জিগ্যেস করলাম, ত1 ভুমি মামী ভয় 
করতে যাচ্ছ কবে? 

নিলিগু মামা জবাব দিল, আমার তো শিগগিরই ৰেরুবার 
ইচ্ছে, এখন তৃই রেডি হলেই হয়। 

আমি লাফিয়ে উঠলাম প্রায় । জোরেই বলে উঠলাম, তার 
মানে! আমিও তোমার সঙ্গে যাৰ ? আচ্ছা! চোখ ধোলো না। 

রঙ্গ মামা চোখ মেলে তাকালো । মিটিমিটি হাসছে । আস্তে 
আস্তে উঠে বসল। তুই যাবি না তো আমি বুড়ো হাৰত্া একা 
ৰাৰ নাকি ! তাছাড়া এতদিন তোর সঙ্গে ইয়াকি করছিলাম, পেলে 
ওই ব্ূপসীকে তোর হাতেই সঁপে দেৰ । 

মামার আৰার মাথা বিগড়লো কিন! ঠাগ্র করতে পারলাম না! 
ৰলে উঠলাম, বাজে কথা ছাড়ো, ভোমার বূপসীর বন্ধেস আমার 
দেড়! হবে, মোট কথ! তুমি এবারে আমাকে সঙ্গে নিচ্ছ ? 

মামা ভালো মুখ করে মাথা নাড়লো | অর্থাৎ, তাই । 

আমি আনন্দে আত্মহারা । তবু বিশ্বাস হয় না যেন! সত্যি বলছ? 

দরকার না হলে আমি মিছে কথা বলি না। 

মাজানে? 

আবারও মাথা নাড়ল। জানে। 

এই জন্যেই মায়ের মুখ সমস্ত দিন ধরে গম্ভীর তাহলে । ভয়ে 
ভয়ে জিজ্ঞাসা করলাম, আমাকে ছেড়ে দিতে মা আপত্তি করবে না? 

নিজের নগ্ন তূড়িটাকে সন্স্রেহে পর্যবেক্ষণ করতে করতে মামা 
জবাব দিল, তুই একটা গবেট, এতদিনে নিজের মাকেও চিনলি না! 

নিশ্চিন্ত হয়ে মামার মুখোমুখি জকিয়ে বসতে যেতেই ৰাধা 
পড়ল । উ"-হু"-হু" দরজাটা! বন্ধ করে আয়, চ1 দেবার নাম করে 
বোম্বেটে ব্যাটার ঘরে ঢোকার চান্স আছে। 

আমি দরজা! বন্ধ করতে গিয়ে সত্যিই তাঙ্জব। পেয়ালা-পট 
সমেত চায়ের ট্রে হাতে বোস্বেটে এদ্িকেই আসছে । রঙ্গ মামা কি 
মানুষ আমি ভেৰে পাই না। বোম্বেটের হাত থেকে ট্রে-ট! নিয়ে 
জ্রকুটি করে চাপ! গলায় বললাম, পালা, প্রাণে বাঁচতে চাস তো 
এখন আর ধারে কাছে আসাৰ না। 

মামার সামনে ঠক করে ট্রে-ট1 নামিয়ে সেবিগলিত বনে হাসতে 
লাগল । আমি ছদ্ম কোপে জিগ্যেস করলাম, তোমার মাথায় এতও 
থাকে কি করে? 

পেয়ালায় চা ঢালতে ঢালতে মামা জবাব দিল, এর পিছনেও 
একটু বিজ্ঞানের কারিকুরি আছে। 

কি বিজ্ঞান ? 

তার নাম সাধারণ বৃদ্ধি' ষাকে বলে কমন-সেন্স। এ ষত 
খাটাবি, দেখবি অনেক ব্যাপারের ছায়া যেন আয়নায় দেখার মতো 
করে চোখের সামনে ভেসে উঠবে । 

অস্বীকার কর! গেল না, কারণ মামা নিজেই এর জ্যান্ত প্রমাণ । 
নিজের পেয়ালাট। টেনে নিয়ে কাজের কথায় এগোলাম। এইৰার 

সেই বূপসীর খবর বলো, এখন কোথায় আছে বলে তোমার 
ধারণ! ? 

নিবিষ্ট চিত্তে কয়েক চুমুক চা জঠরে চালান দিয়ে জবাব দিল, 
লিসবন আর শ্যানটোস-এর মাঝামাঝি কোথাও । 

যেন দাদার আর সান্তাপ্রুজের মাঝামাবি কোথাও । ম্যানটোস 
নামটা নতুন শুনলাম, প্রথমটা অর্থাৎ লিসবন নামটা! ভোলবার নয় | 
এই জন্যেই মাম! এত ঘন ঘন লিসবন যায় বোঝা গেল। 

জিগ্যেস করল।ম, পিসবন থেকে স্যানটোস কতটা পথ ? 

প্রায় পাচ হাজার মাইল, ঠিক ঠিক বলতে গেলে চার হাজার 
ন'ণ পঞ্চাশ মাইল । 

ও বাবা! মাঝেকি? 

মাঝে দক্ষিণ আটলান্টিক মহাসাগর । শুনেই ভিতরট! চাক্গা 
হয়ে উঠেছে, এক ধরনের উত্তেজনা বোধ করছি । এর মাঝে কোথায় 
সে আছে, কোনো দ্বীপে নিশ্চয় ? 

না সমুক্রের নীচে । 

বিস্ময়ে দিশেহার। অবস্থা আমার । হা করে খানিক চেয়ে থেকে 
জোরেই তাড়া দিলাম, খুলে বলবে সব, নাকি আমাকে শুধু বোকাই 
বানাৰে ? 

বলছি । মামা একটু গম্ভীর, যে অভিসারে চলেছি আমরা তার 
একটা ছক তোর মগজে সর্বদা থাকা দরকার । এর জন্ত আজ বিশ 
বছর হয়ে গেল আমি নিজেকে তৈরি করাছ, তোকেও তৈরি করছি । 
এটা সফল হলে তোর বাবার মুক্তি, আমার মুক্তি, তোর আর তোর 
মায়েরও যুক্তি ("একটা কথা, এমুক্তিব জন্য পা বাড়ানোর পর 
থেকে আর একট] ৰিগ্তে তোকে রপ্ত করুতে হবে, সেটা হল ছু" 
ঠোট সেলাই করে রাখার বিদ্ছে | 

সবগুলো স্নায়ূতে যেন উত্তেজলার আগুন লেগেছে । আমি মাথা 
নেড়ে সায় দিলাম । হঠ!ত মনে হল, আমরা আদৌ নিরাপদ যাত্রায় 
পা বাড়াচ্ছি না। মুখ সেলাই করে রাখার এ অনুশাসন আজ নতুন 

নয়। আমার ছয় থেকে দশ বারো বছর ৰয়েস পধস্ত জনা কতক 
যগ্ডামার্কা লোক আমাকে ঘিরে থাকত আগেই বলেছি । তখন তারা 
আমাকে কোনো অপরিচিত লোকের সঙ্গে কথাও কইতে দিত না। 
ওই বয়সের পর থেকে আমি যাকে ৰলে দস্তর মতো দামাল ছেলে 
হয়ে উঠেছিলাম । যারা! আমাকে ঘিরে থাকত তারা যে ওই কাজের 
জন্য মাস গেলে মায়ের কাছ থেকে টাকা পায় তাও বুঝে 
ফেলেছিলাম । কাজেই ওদের আমি পরোয়া করতাম না, বরং ওদের 
চোখে ধুলো দিয়ে প্রায়ই এদিক সেদিক চলে যেতাম । আমাকে 
আগলে রাখার চেষ্টা নিগ্চল বুঝে মা খুব সম্ভৰ মামার পরামর্শ মতোই 
একে একে ওদের ৰিদায় করেছিল । মনে পড়ে, সে-সময় হঠাৎ এক- 
একটা অচেন! ৰিদেশী লোকের সঙ্গে আমার আলাপ-সালাপ হয়ে 
যেত। আর তারা বেশির ভাগই মামার কথা জিজ্ঞাসা করত । 
অনেক রকমের কথা, অনেক রকমের খোঁজ-খবর | সে-সব মা-কে 
জানাতে অদ্ভুত কঠিন মুখ করে মা আমাকে বলেছিল, খবরদার, মামার 
সম্পর্কে একটি কথাও কোনে দিন কাউকে বলবি না। শুধু বলৰি, 
কচিত কখনো এখানে আসে, দিনকতক থেকে আবাব চলে যায়। 
কোথায় যায় বা কি করে আমরা কিছুই জানি না। 

সই কিশোর বয়েস থেকে মামাকে ঘিরে একটা রহস্য আমার 
মনের তলায় থেকেই গেছল । আজ সে সব আমার সামনে ভিড 
করে আসছে । মনে হচ্ছে আমার শিক্ষা দীক্ষা, আম'র শ্বভাব, আমার 
শক্তি-সামর্থ সব কিছু যেন_মা আর মামা একটা বিশেষ লক্ষ্য নিয়ে 
গঠন করেছে। 

এখন আমি ঠিক বুঝছি, মায়ের মনের তলায় যে চাপ! ছুখ জমাট 
বেঁধে আছে সে শুধু বাবার অকাল মৃত্যুর জন্যেই নয়। সে ছাড়াও 
এমন আরো কিছু আছে যার ফয়সালা হলে মায়ের বেদনার বোঝা! 
অনেকটা হালকা হবে! আর তাই যদি হয়, তো মায়ের সঙ্গে আমি 
সমুদ্রের তলায় ছেড়ে রসাতলেও যেতে রাজি আছি 

বিশ বছর আগের যে-চিন্ত্রটি রঙ্গ মামা আমার চোখের সামনে 
তুলে ধরল সেটা যেমন রোমাঞ্চক তেমনি নিদারুণ | গুনতে শুনতে 
আগুনের মতো একটা গলিত উত্তেজনার শআ্োত আমার শিরদাডা 
বেয়ে মাথার দিকে উঠছিল । 
তুর্টনায় মৃত্যুর ছু'বছর আগে থেকে আমার বাবা বিনায়ক তরফদার 
ছিল লিসবনের 'ট্রাম-লাইন' কারগে! সিপের খোদ ক্যাপ্টেন । বিশ 
হাজার টনের প্রকাণ্ড মালবাহী জাহাজ! শেষ বার যখন বাবা 
'হবীম-লাইন' নিয়ে আটলান্টিক পাড়ি দেয়, মান্র আটত্রিশ বছর ৰয়েস 
তার তখন। ওই বয়েসেই কাজে বাবার এত ম্নাম যে অনেক ৰড় 
বড় জাহাজ কোম্পানি মোটা টাকার বিনিময়ে বাবাকে ভাগিযে 
নেবার চেষ্টা করছিল। এক কথায় বাবা তখন প্রচণ্ড দাপটের 
ক/াপ্টেন আমার পাচ বছর ৰয়েস পর্যস্ত আমি আর মা ৰাবার 
সঙ্গে জাহাঞ্জে কাটিয়েছি। এর পর আমার পড়াস্তনার তাগিদে ম৷ 
আমাকে নিয়ে বন্ধেতে বসবাস শুরু করেছিল। ঠিক ছিল, ৰছরের 
তিন মাস ছুটিতে বাব। এসে আমাদের কাছে থাকবে, আর মায়ের বা 
আমার লম্ব! ছুটি ছাটায় আমরা বাবার সঙ্গে তার জাহাজে বেড়াৰ। 
রঙ্গ মামা সেই বছরেই 'ভ্রীম-লাইন' জাহাজে সেকেওু ইঞ্জিনিয়ারের 
কাজ নিয়েছে । নাম করা ভালে ছাত্র ছিল মামা । আমার 
দোও প্রতাপ বাবার নিজের কাছে তাকে টেনে নিতে একটুও 
অন্ুবিধে হয়নি । বাবা বেঁচে পাকলে রঙ্গ মামা আরো কত 

উড়তে উঠত ঠিক নেই । আমার বাবা তার মায়ের একটি মাত্র 
সন্তান, তাই রঙ্গ মাম! ছিল তার প্রাণের অধিক ছোট ভাইয়ের 
মতো ' আর রঙ্গ মামাও বাবাকে যতো! শ্রদ্ধা করত তেমন আর 
ছুনিয়ার কাউকে করত না। 

লিসবন থেকে '্রীম-লাইন? ছেড়ে যাবার ঠিক আগের রাত্রে মামা 
দেখে, কি-রকম যেন অস্বাভাবিক থমথমে মুখ বাবার । মাম! অৰাক, 
বিকেলেও বাবা দিবিব খোশ মেজাজে ছিল । সন্ধ্যায় ডক্টর জ্োহান 
তাকে বিদায়ী পার্টি দিয়েছে । নামজাদা বিজনেস ম্যাগনেট ডক্টর 
জোহান, সে বছরেই লিসবনে এসে জশাকিয়ে বসেছে । অতি অমায়িক 
অথচ দিলদরিয়া লোক, ৰাবার সঙ্গে ৰক করে যেন তার বেশ খাতির 
হয়ে গেছল । মামার ধারণা, ওই জাহাজে স্যানটোসে তার কিছু মাল 
যাচ্ছে, যতদূর শোন! গেছে ব্রেজিল-এ তার ব্যবসার শাখা আছে । 

ড্র জোহানের পার্টি থেকে ফিরে আসার পর থেকেই বাবার 
ওই মুখ । সেই মুখ কখনো বিবর্ণ কখনো বা টকটকে লাল। আর 
ভয়ানক অস্থির । কি হয়েছে দু'তিন বার জিগোেস করতে বাবা 
হঠাৎ এক প্রচণ্ড ধমক দিয়ে উঠল মামাকে, বলল, যদি কিছু বলার 
থাকে আমি নিজেই বলখ, ফের আমাকে উত্তাক্ত করলে জাহাজ 
থেকে নামিয়ে দেব । 

রঙ্গ মামা হতভম্ব, এমন কটু কথাও বাব। তাকে বলতে পারে এ 
যেন অবিশ্বাস্য । ্‌ 

রাত প্রায় দেড়টার সময় কেবিনের দরজায় টকটক আওয়াজ 
হতে মামা ধ্তমভূ করে উঠে এসে দেখে দরজায় বাবা দাড়িয়ে । 
তেমনি রক্তশুন্ত অথচ থমথমে মুখ। বিড়বিড় করে বাবা বলল, 
তখন মাথার ঠিক ছিল না কিছু মনে কোরো না। 

মাম! মাথ! নাতৃল, কিছু মনে করেনি । সেই একই প্রশ্ন করল, 
কি হয়েছে আমাকে খুলে বলো! দাদাজী, তোমার এই মুখ দেখে 
আমার যে ভয়ানক খারাপ লাগছে । 

মাম! বাবাকে দাদাজী বলে ভাকত্ত। বাবা ঠোটে আঙ্ল 

ঠেকিয়ে জবাব দিল, পরে বলব, সাংঘাতিক কিছুই হয়েছে কিন্ত এখন 
কোনো কথা নয়। এক্ষুণি জনাকতক লোক কিছু মাল নিয়ে 
আসবে, অফিসারদের মধ্যে একমান্ত্র তুমি আর আমি শুধু জাহাজে 
আছি । যে ছুই একজন খালাসী আছে তার! মদ থেয়ে বেহু'শ হয়ে 
আছে । তোমার কেবিনের খোলা জানলা দিয়ে কে আসছে যাচ্ছে 
দেখা যায়, অপরিচিত লোক দেখে তুমি যেন কেবিন ছেড়ে বেরিয়ে 
এসো না বা কোনে! রকম চ্যালেঞ্জ-ট্যালেঞ্জ কোরো না। কেবিনে 
বসে ওদের শুধু ভালো করে লক্ষা করবে, ওরা আট জন আসবে, 
তার মধ্যে ছ'জন ফিরে যাবে, আর হ'জন আমাদের সঙ্গে ম্তানটোস 
যাবে। 

ক্যাপ্টেনের বা কর্তৃপক্ষের বিশেষ পারমিশন থাকলে মালবাহী 
জাহাজেও ছ্ু'-পাচ জন যাত্রা যেতে পারে । মামা কোনো রকম প্রশ্ন 
না করে বাবার মুখের পিকে চেয়ে রইল শুধু । ওই মুখে যেন একট! 
অব্যক্ত চাপা যন্ত্রণা ছেয়ে আছে। 

বাব! আবার বলল, আর একটা কথা, যে ছু'জন লোক আমাণ্র 
সঙ্গে স্তানটোস পযন্ত যাবে, তারা যেন তামার আমার সম্পকটা না 
বুঝতে পারে। ছ-একজন অফিসার জানে তাদের মুখে শুনবে কিনা 
বলতে পারি ন৷ অবশ্য, কিন্ত সহজে টের না পাওয়াই ভালো৷। শুধু 
দূর থেকে ওদের ওপর লক্ষ্য রাখবে, বিশেষ করে জাহাজ যে দিন 
পোর্টে ভিড়বে তার আগের ছু'রাত্রিতে । 

রঙ্গ মামার ভিঙরট উদ্বেগে ছেয়ে গেল। কারণ, বাবা 

ঃসাহসী বেপবোয়া মানুষ, তার ষখন এই মানসিক অবস্থা, 

সাংঘাতিক কিছুই ঘটতে যাচ্ছে সন্দেহ নেই । 

কিন্ত একটি কথাও জিগ্যেস করার ফুরসৎ মিলল না। জানলা! 
দিয়ে মামা দেখল, ডকের গেটে সেনদ্রিদের কাগঞ্জ দেখিয়ে কতগুলো 
লোক জেটি ধরে জাহাজের দিকে আসছে । কেবিনের আলো 
নেভানো' আর ও দিকটায় দিনের মতো আলো । অতএব যারা 
আসছে রঙ্গ মামা ভাদের স্পষ্ট দেখতে পাচ্ছে, কিন্ত ওদের কিছু 

দেখার সম্ভাবনা নেই । 

ঘাড় ফিরিয়েই মামা টের পেল কেবিনে নে একলা দাড়িয়ে, বাবা! 
নিঃশব্দে অন্ধকারে মিশে গেছে। 

রঙ্গ মামা তার জানল! থেকে হাত হই দূরে এসে দাড়াল । আটজন 
নয়, ন'টি লোককে জেটি ধরে এগিয়ে আসতে দেখল । তাদের আট 
জনের হাতে মাঝারি সম্্াটকেসের আকারের আটটা হাতলঅল! 
বাক্স । হ্াখডেল ধরে স্টুটকেসের মতো করেই ঝুলিয়ে নিয়ে আসছে 
বটে, কিন্তু বাকঝ্সগুলো। যে দস্তর মতো ভারি সেটা বাহকদের চল! 
দেখেই বোঝা যায় । তাদের পিছনে একটা লোক চুরুট টানতে টানতে 
আসছে । মামার মনে হল ওই বাড়তি লোকটা তদারকে এসেছে। 

মামা তীক্ষদৃষ্টিতে লক্ষ্য করছিল সকলকে ! লোকগুলোর মুক্তি 
আদৌ ভয়াবহ নয়। নিরীহ গোছের ভদ্র চেহারা কলের, বাব। 
এগিয়ে গিয়ে হাসিমুখে চুরুটধারী লোকটার সঙ্গে হাওশেক করল । 
আর সেই লোকটাও অন্তরঙ্গ খুশি মুখেই বাবার একখানা হাত ধরে 
ঝাকালো ! 

সকলকে নিয়ে বাবা ভিতরে চলে এলো । কেবিন থেকে 
আর কিছু দেখার জো নেই । কিন্তু রঙ্গ মামা! ভিতরেও বসে থাকতে 
গারছে না। বাবার জন্তেই ভিতরট1 তারও অস্থির । পায়ে পায়ে 
কেবিন থেকে বেরিয়ে এলো । পাছে শব্দ হয় সেই ভয়ে জুতোও 
পরে নি। একটা শেডের আড়ালে দাড়িয়ে দেখল, বাবা ওই 
চুরুটধারী আর বাক্সওয়ালা লোকগুলোকে জাহাজের স্টংরুমের 
দিকে নিয়ে যাচ্ছে। নিরীহমুখো লোকগুলো! চারদিক ঘুরে ফিরে 
দেখে নিয়ে এগোচ্ছে । জাহাজটা খাঁ-খা! করছে দেখে তার! পরিতুষ্ট 
বোধহয় । 

খানিকক্ষণের মধ্যেই সকলে ফিরল। এবার সকলেরই ওদের 
করো মুখে চুরুট কারো মুখে সিগারেট । বাবা কথা-বার্তা কইতে 
কইতে ওদের জেটির মুখ পর্যন্ত এগিয়ে দিল। অন্ধকারে দাড়িয়ে 
মামা আবার কেবিনের জানল দিয়ে দেখল ন*টা লোকই চলে 

গেল। র্রান্ত শ্রান্ত পায়ে বাবা একা ফিরছে । 

রঙ্গ মাম! প্রতীক্ষায় ছিল, ৰাবা নিঃশব্দে তার ধরেই ঢুকল। 
আবছা অন্ধকারেও মামার মনে হল বাবার এমন অবসন্ন মৃতি আর 
বুঝি দেখেনি । রঙ্গ মামা তাড়াতাড়ি কেবিনের দরজা জানলা বন্ধ 
করে আলো জ্বালল। বাবা তার বিছানার ওপর বসে পড়ল। 

মামা তাগিদের স্বরে বলে উঠল, কি ব্যাপার সব খুলে বলো 
দাদাজী, এর! চোরাই মাল চালান করছে? 

বাব। মাথা নাড়ল | অর্থাৎ তাই। 

কিজিনিস? 

সোনা । 

অত সোনা ? 

হীরেও আছে কিছু । সব মিলিয়ে প্রায় যোল-সতের কোটি 
টাকার জিনিস যাচ্ছে স্তানটোসে, সেখান থেকে আবার নানা জায়গায় 
চালান যাবে। স্তানটোস পরধন্ত পৌছে দিলেই আমার দায়িত্ব শেষ! 

এ দায়িত্ব তোমাকে নিতে হল? 

জবাবে থমথমে মুখে বাবা শুধু তাকালো মামার দিকে । 

মুহুর্তের জন্য মামার মেজাজ বিগড়ে গেছল। চাপা ঝাঝে 
জিগ্যেস করেছিল, মাল নিরাপদে পৌছে দিলে তোমার সম্পর্কে ওর! 
কি বিবেচনা করবে বলেছে ? 

বলেছে জীবনে আর আমাকে কোনো মেহনতের কাজ করতে 
হবে না, সে রকম ব্যবস্থা! তার! করে দেবে ! 

অর্থাং রাজা-উজীর বানিয়ে দেবে । কিন্তু বাবার মুখের দিকে 
চেয়ে মামার সাময়িক ক্ষোভ উবে গেল। না, বাবা কোনোরকম 
লোভের বশবতাঁ হতে পারে না, এটা তরি স্থির বিশ্বাস। তবু মামা 
অসহিষ্ণু ত্বরেই বলে উঠল, কিন্তু তুমি রাজী হলে কেন দাদাজী, 
প্রাণের ভয়ে? 

বাবার মুখে বেদনার ছায়া। জবাব দিল হ্যা'*.কিস্ত সেটা 
নিজের প্রাণের ভয়ে নয়। 

এরপর বাবা আস্তে আস্তে যা জানালো তার সারমর্ম, ডক্ইর 
জোহান এক ভয়াবহ আন্তর্জাতিক অবৈধ চক্রের বিশিষ্ট কর্মী। 
সমস্ত পৃথিবীতে তাদের জাল বিছ্বানে। বনু কোটিপতি অভিজাত 
আর প্রভাবশালী ব্যক্তি আছে এর পিছনো । দরকার হলে মানুষকে 
এরা পি'পড়ের মতো মেরে ফেলতে পারে। আর সভ্য সমাজে 
এদের এত প্রতিপত্তি যে দিনকে রাত করে ফেলতে সময় লাগে না। 
ডক্টর জোহান সম্পর্কে বাবার কখনো! এতটুকু সন্দেহ হয়নি, বদিও 
তার জানা ছিল লিসবন আর ব্রেজিলের মধ্যে একটা আন্তর্জাতিক 
র্যাকেট সংস্থা ক্রমে সক্রিয় হয়ে উঠছে । আচারে-ব্যবহারে ড্র 
জোহান লোকটা যেমন অমায়িক তেমনি উদার আর ন্ুরসিক । মাত্র 
তিরিশ বছর বয়সে একটা লোক অতবড় বিজনেস ম্যাগনেট হয়ে 
উঠেছে ভ্েৰে বাবা মনে মনে তাকে শ্রদ্ধাই করত। তাই নিঃসঙ্কোচে 
বিকেলে তার পার্টিতে যোগ দিতে গেছল, বিশেষ করে অনেক 
দিনের জন্যে বাইরে চলে যাচ্ছে বলে বাবার সম্মানেই যখন এই 
পার্টি! 

নিদিষ্ট স্থানে গিয়ে বাব! দেখে পার্টিতে জনা বারে মাত্র লোৰ । 
ডক্টর জোহান আর বাকি সকলে বাবাকে খুব সাদর আপ্যায়ন 
জানালো, অনেক থাগয়ালে দাওয়ালে। তারপর ডক্টর জোহান খুব 
মোলায়েম নুরে প্রস্তাব করল, আমাদের সামান্য একটু উপকার 
করতে হবে বে ক্যাপ্টেন তরফদার, কিছু মাল ম্যানটোসে পৌছে 
দিতে হবে। ৃ 

বাবা মনে মনে একটু অবাক হলেও সাদাসিধে জবাব দিলে, 
বেশ তো' বুক করে নিন, জাহাজে এখনে জায়গা! আছে, আমি নিজে 
আপনার মালের তদারক করবস্খন । 

ডক্টর জোহান হাসি মুখে মাথা নাড়ল, তদারক তো আপনি 
নিশ্চয় করবেন, কিন্ত মাল বুক করার একটু অন্থুবিধে আছে, তাছাড়। 
মালের সঙ্গে ছুটি ভদ্র-লোকও যাবে আপনার জাহাজে, আপনাকে 
সেই ব্যবস্থাও অনুগ্রহ করে করে দিতে হবে । 

শোনামান্র বাবার সব কটা স্্ায়ু একসঙ্গে ঝাকুনি খেল বুঝি । 
সকলের দিকে তাকালো জোড়া জোড়া চোখ যেন তার দিকে চেয়ে 
টিপ টিপ হাসছে । বিপদ সম্পর্কে বাবার সচেতন হতে সময় লাগল 
না একটুও, তবু বেশ ভত্রন্থুরেই জিগ্যেস করল, কি মাল 
আপনাদের ? 

ডক্টর জোহান জবাব দিল, খুব বেশি কিছু নয়, কয়েক পেটি 
সোনা আর কিছু হীরে। ষোল-সতের কোটি টাকার মতো দাম হবে 
'-*আ্যানটোসে মালগুলো আপনি নিরাপঙ্গে বার করে দিলেই আপনার 
দায়িত শেষ, আর এইটুকু সাহায্যের বিনিময়ে আপনি ষা পাবেন 
সেটা চিরকালের মতো নিশ্চিন্ত হওয়ার ব্যাপার । 

ডক্টর জোহানের চোখে চোখ রেখে বাবা স্থির চেয়ে রইল 
খানিক। মিটি মিটি হেসে ডক্টর জোহান বলল, কি আশ্চর্য, এই 
সামান্ত প্রস্তাবট। শুনেই আপনি ঘাবড়ে গেলেন নাকি? 

বাবা মাথা নাড়ল। জবাব দিল, সে-রকম ঘাবড়াবার মানুষ 
আমি নই, ওই সামান্য সাহায্যটুকু যদি আমি না করি তাহলে কি 
হবে সেটাও ব্যক্ত করে ফেলুন । 

ডক্টর জোহান জবাব দিল, তাহলে তো! আপনার পক্ষে একটু 
মুশকিল হবে, 'হ্বীম'লাইন* আবার কবে কোন ক্যাপ্টেনের তত্বাবধানে 
যাত্রা করবে আপনার কোম্পানিকে হয়তো সেই ভাবনা ভাবতে 
হবে। 

বাবাও তেমনি অমায়িক ব্যল্গ স্বরে জবাব দিল, আমাদের 
জাতটাকে তোমার ঠিক জান! নেই জোহান, তুমি আমাকে মৃত্যু-ভয় 
দেখাচ্ছ, আমি তোমাদের সাহাযা করতে অস্বীকার করলাম, 
তোমাদের কাজ তোমরা করতে পারো! একথার পরেই শেষ 
চেষ্টার মতো বাবা ছোট একটা চাল দিল। বলল, কিন্তু কোনো 
কারণে তোমার ওই মিষ্টি মুখখানা দেখে আমার একটু সন্দেহ 
হয়েছিল, তাই কোথায় আমি নেমন্তন্ন খেতে এসেছি আমার 
এখানকার অন্তরঙ্গ হু-একজন জানে-_ 

বাবার মুখের দিকে চেয়ে ডক্টর জোহান নিঃশবে হাসতে লাগল। 
অপর সকলেও। যেন ভারী মজার কথা শুনল তারা। ডক্টুর 
জোহান বলল, ক্যাপ্টেন তরফদার তুমি বীরও বটে চালাকও বটে। 
কিন্তু ভাওতার দরকার কি, ওই তো টেলিফোন রয়েছে তোমার 
হাতের কাছে, তুমি এখানকার শেরিফ থেকে শুরু করে যাকে খুশি 
ডাকো না, কথা দিচ্ছি আমর] তাদের অপেক্ষায় চুপচাপ বসে থাকব, 
তোমার সততা পরখ করার জন্তে আমরা এই প্রস্তাব দিয়েছিলাম 
শুনলে তারাও আমাদের সঙ্গে হেসে গড়ায় কি না দেখো 

এদের সঙ্গে ভাওতাবাজী করে লাভ নেই বাব! বুঝে নিয়েছে । 
টেবিলের তল! দিয়ে একটা হাত পকেটের রিভলভারটা টেনে বার 
করতে যাচ্ছিল, মৃত্যুর আগে ওই জোহানটাকে অভ্তত যদি খতম 
করে যেতে পারে। কিন্তু তার আগেই জোহানসহ সব ক'টা লোক 
আবার হেসে উঠল। ওদের প্রত্যেকের হাতে একটা করে 
রিভলভার । 

হাসতে হাসতে জোহান বলল, তোমার বীরত্ব আর সাহস দেখে 
সত্যি মুগ্ধ হচ্ছি ক্যাপ্টেন, কিন্তু দুর্ভাগ্য, তুমি অপারেশন জিরো 
সভ্যদের সঙ্গে কারবারে নেমেছ, সকলের সব চেষ্টা শুহ্যে মিলিয়ে 
দিয়ে নিজেদের কাজ হাসিল করতে জানে বলেই সংস্থার ওই 
1ম, তোমার ও হাতখান। পকেটে ঢোকার আগেই ঝাঝর! হয়ে 
যাবে, মিথ্যে ও বেচারাকে কষ্ট দেবে কেন ? 

হাতটা বাবা আবার আস্তে আন্তে টেবিলের ওপর রাখল । 
অপারেশন জিরো নামট! শোনার সঙ্গে সঙ্গে বুঝে নিয়েছে কাদের 
থপ্নরে পড়েছে । একমাত্র ভগবান সহায় না হলে এই চক্র থেকে 
উদ্ধারের আশ নেই । কিন্তু তা বলে নিজেকে বিকিয়ে দেওয়ার 
মানুষও বাবা নয়। সমান তেজে বলে উঠল, তাহলে তোমাদের 
অন্ত ক্যাপ্টেনের জন্তেই অপেক্ষা করতে হচ্ছে, ওই রিভলভার দিয়ে 
তোমরা তোমাদের কাজ শেষ করতে পারো । 

ডক্টর জোহান তেমনি মিষ্টি মিষ্টি হাসতে লাগল । বলল, 

তোমাকে সসম্মানে এখানে ডেকে এনেছি এরকম একটা জঘন্য কাজ 
করব বলে, ছি ছি ছি, কি-ষে ভাবো তুমি আমাদের ! তুমি 
অনায়াসে উঠে চলে যেতে পারো, কেউ তোমার গায়ে জাচড়টিও 
কাটবে না। তবে পরে তোমার হয়তো! একটু অনুতাপ হবে। 
আচ্ছা, এই মহিলাটিকে তুমি হয়তো ভালই চেনো-***** 

পকেট থেকে পুরু বড় খাম বার করে তার ভিতর থেকে একটা 
ছবি বাবার সামনে টেবিলের ওপর রাখল ডক্টর জোহান । 

বাবা চমকে উঠল একটু । আমার মা লীলা! তরফদারের ফোটো 
হাসি মুখে মা যেন বাবার দিকেই শুধু চেয়ে আছে। ছুর্জয় রাগে 
ৰাব! ডক্টর জোহানকে বলল, আমি চিনি, কিন্তু তোমর! চেনে ন1) 
জেনে রেখো সত্যের খাতিরে এই মহিলাও মরতে ভরায় না। 

ডক্টর জোহান যেন গুণমুগ্ধের মতোই মাথা নাড়ল। তারপর 
খাম থেকে আর একটা ফোটে বাবার সামনে ফেলে বলল, একেও 
চেনো নিশ্চয়, আ-হ1 হোয়াট এ লাভলি ডালিং। 

এই ৰারে বাবার বুকের তলায় ছুঃসহ মোচড় পড়ল একটা। 
তার সামনে আমার ছ'বছর বয়সের ছবি। বন্বের বিচ-এ আমি খেলা 
করছি । 

স্তব্ধ নেত্রে বাবা মুখ তুলে ডক্টর জোহানের দিকে তাকালে! । 
গলার স্বর আরো নরম করে জৌোহান বলল, দেখো, কেউ অবাধ্য 
হলে আমাদের অপারেশন জিরোর কাজকর্মের ধারা একটু ভিন্ন। 
এমন ফুটফুটে ছেলেটা প্রথমে তাপ হাত-পায়ের আঙলগুলো 
খোয়াবে, পাসেলে সেগুলোর কিছু যাবে তোমার স্ত্রীর কাছে আর 
কিছু তোমার কাছে, সেই সঙ্গে তোমার স্ত্রী জানবে তোমার অবাধ্য- 
তার দরুনই ছেলের এই শাস্তি । তারপর তার হাত-পায়ের টুকরো- 
গুলোও পৌছবে তোমাদের কাছে, কিন্তু ছেলেটা তখনো সঙ্ঞানে বেঁচে 
থাকবে, এই বিজ্ঞান যুগে প্রাণটুকু জিইয়ে রাখার আশ্চর্য কৌশলও 
আমাদের জানা আছে। এই প্রোগ্রাম নিবিদ্ধে পালন করার পর 
তোমার স্ত্রীর দিকে আমর! নজর দেব, সব শেষে তোমার দিকে । 

ক্যাপ্টেন তরফদার, সামনে ঝুকে খুব মোলায়েম স্বরে জোহান 
বলল, সাহস আর সততার মোহে পড়ে এতবড় বিপদ ডেকে এনো 
না, আমাদের কথার নড়ূচড় হয় না, অবাধ্য হলে হুনিয়ার কোনো 
শক্তি আমাদের হাত থেকে তোমার ছেলে বউকে রক্ষা করতে 
পারবে না। 

না, নিজের জন্যে নয়, মায়ের জন্তেও নয়, শুধু আমার জন্তেই বাব! 
দিশেহারা হয়ে পড়ল। জোহান সুবর্ণ মুহূর্তটি বেছে নিয়ে বলল, 
ক্যাপ্টেন তরফদার তোমার সিদ্ধান্ত জানার জন্য ঘড়ি ধরে ঠিক পাচ 
মিনিট সময় দিচ্ছি তোমাকে, রাজি না হলে ঠিক দশ মিনিটের মধ্যে 
ইপ্ডিয়ায় আমাদের অপারেশনের নির্দেশ চলে যাবে, তারপর তোমার 
মত বর্দলালেও আমার আর কিছু করার থাকবে না। 

পাচ মিনিটের আগেই বাবা তার সিদ্ধান্ত জানিয়েছে । ওর! সব 
থেকে ছুর্বল জায়গায় ঘা দিয়েছে, সেই হর্বল জায়গা আমি । এই 
ছাকিবশ বছর বয়সেও ছ'বছরের ছেলের মতো! আমার ডুকরে কেঁদে 
উঠতে ইচ্ছে করছিল । বাবা, তুমি আমাকে আর একটু কম ভালো- 
বাসলে না কেন, এই অযোগ্য ছেলের জন্য কেন এতবড় অন্যায় 
নিজের ঘাড়ে নিলে? 

পরদিন ঠিক ঘড়ি-ধর। সময়ে 'গ্রীম-লাইন' নিয়ে বাৰ! দক্ষিণ 
আযাটলান্টিক পাড়ি দেবার উদ্যোগ করেছে । লিসবন থেকে 
স্তানটোস, মাঝে চার হাজার ন'শ পঞ্চাশ মাইল জল-পথ । মাঝে 
মাঝে কতগুলে। বন্দরে মাল তোলা আর নামানো আছে। বাত্রা 
শুভ হলে আর ঠিক হিসেব-মতো জাহাজ চললে তিন সপ্তাহের 
প্রোগ্রাম । তারও চার সপ্তাহবাদে স্তানটোস থেকে প্রত্যাবর্তনের 
তারিখ। | 

কিন্তু শুরুতেই রজ মামার মনে হয়েছে, যাত্রা শুভ হয়নি, আর 
শেষ পর্যন্ত শুভ হবেও না। থেকে থেকে কেৰলই তার মনে 
হয়েছে ভয়ঙ্কর কিছু ঘটবে। বাবার থমথমে মুখের দিকে চেয়ে 
এই ভয়টা তার আরো বদ্ধমূল হয়েছে। শুধু বাবা কেন, বাৰার 

হাবভাব আচরণ দেখে জাহাজের অনেক পদস্থ কর্মীরাও অবাক 
হয়েছে। চুপি চুপি অনেকবার তারা মামাকে জিগ্যেস করেছে, 
ক্যাপ্টেনের কি হল হঠাৎ ! বাব! হাসে না, কারে সঙ্গে কথা বলে 
না, কারো কাজের এতটুকু ক্রটি-বিচ্যুতি হলে তার বজ্জ হুংকারে 
মেটদের বুকের তলায় কাপুনি ধরে। বাবার এমন মূর্তি যে রঙ্গ মামা 
পর্যন্ত সাহস করে তার ধারে কাছে ঘে'বতে পারে না। 

ক্যাপ্টেনের স্পেশ্াল পরোয়ানা নিয়ে অপারেশন জিরোর যে 
দুজন লোক জাহাজে চলেছে তার কিন্ত বেশ অমায়িক আর হাজি- 
থুশি খোশমেজাজের লোক । দেখলে বা কথা বলে কেউ কল্পনাও 
করতে পারবে না যে অমন একটা মারাত্মক চক্রের সঙ্গে তারা জড়িয়ে 
আছে। ওদের একজনের নাম সলোমন আর একজনের নাম 
গোনডা। ছু'জনের ওপরেই জাহাজের মেটর! খুশি খুব। সর্বদা 
ফৃতির কথা বলে আর দেদার মদ খাওয়ায় মেটদের। তারা খুশি 
থাকবে না কেন! 

ওদের দু'জনের সামনে রঙ্গ মামাও মোটামুটি গম্ভীর মানুষ । উচ্চ- 
পদস্থ কর্মচারী হিসেবে সামনাসামনি দেখা হলেই ওর! মামাকে 
শশব্যস্তে সেলাম ঠোকে ' ওদের কপট বিনয় রঙ্গ মামা ধরতে 
পারে। কিন্তু সেটা প্রকাশ করে না। 

দিন চারেক বাদে গভীর রাতে রঙ্গ মামার কেবিনের দরজায় 
টোক1 পড়ল। এ ক'দিনের মধ্যে একটা রাতও মামার ভালো ঘুম 
হয়নি । সর্বদা একট! হৃশ্চিন্তায় ভিতরট! ছেয়ে থাকত । সেই রাতেও 
মামা তখন পর্যস্ত জেগেই ছিল । দরজা! খুলে দিতে বাব! ঘরে ঢুকল । 
মাথার টুপিটা কপাল পধস্ত টানা, গায়ে একটা কালো আলখাল্লা 
জভানো, হঠাৎ দেখলে কেউ চিনতে পারবে না লোকটা কে। 

গা থেকে সেগুলো খুলে বাব! মামার বিছানায় বসল। এই 
ক'দিন মামার মনে হয়েছে সব্দা একটা চাপা রাগে আর ক্ষোভে 
বাবা যেন নিজের মাথার চুল ছিড়ে চলেছে। এখন আরো 
ভয়াবহ মুখ। 


বাবা বলল, তুমি যে আমার ঘনিষ্ঠ আত্মীয় সলোমন আর 
গোনডা সেটা টের পেয়েছে । এ-খবরটা আমি ওদের দলের সর্দারের 
কাছে গোপন করে ভালো করিনি ঘুরিয়ে ফিরিয়ে সেটাও জানিয়ে 
দিয়েছে । আর বলেছে, এই ক'দিনে আমার চাল-চলন আর ব্যবহার 
দেখে জাহাজের সমস্ত কর্মচারীরাই নাকি অবাক বেশ, অতএব তারা 
উপদেশ দিয়েছে, সকলের ভালোর জন্তেই আমার আচরণ খুব সহজ 
এবং স্বাভাবিক হওয়া উচিত । ওরা নিজেরাই জানিয়েছে, এই 
জাহাজের প্রতিদিনের আর প্রতি ঘণ্টার খবর ওদের দলের মানুষের! 
জানতে পারছে। 

অর্থাৎ ওদের সঙ্গে ছোট ট্র্যানসমিটার আছে, জাহাজের খবরা- 
খবর ওরাই নিয়মিত দলের কাছে পাঠাচ্ছে । আর দলের নির্দেশ 
মতোই আমার বাবাকে একটু সমঝে দিয়েছে । 

মামার ইচ্ছে করছিল, তক্ষুনি বেরিয়ে গিয়ে ওদের মুণ্ড হুটো ধড় 
থেকে ছিড়ে আনতে । কিন্তু তাতে সমস্যার কিছুমাত্র ম্বুরাহ1 হবে 
না, উন্টে বিপদের রাস্তা আরে প্রশস্ত হবে । 

কিন্তু বাবা এরপর যে-কথা বলল, শুনে মামা স্তব্ধ । বাৰা বলল, 
আমার বদ্ধ ধারণা, ওদের কাজ হাসিল করে দিলেই ওরা! আমাকে 
রেহাই দেবে না। ওদের গুপ্ত কথা জানে এমন কোনো বাইরের 
লোককে ওর! জীবিত থাকতে দেবে না । এখন মনে পড়ছে, আট মাস 
আগে এক জাহাজের ক্যাপ্টেনকে ত্রেজিলের কোন হোটেলে গুলিবিদ্ধ 
_--মৃত অবস্থায় পাওয়া গেছে । আমার স্থির বিশ্বাস সেটা! এদেরই 
কাজ। তার ওপর আমি লোকটা যে খুব পোষ মানার মতো নয় 
সেটাও ওরা বুঝে নিয়েছে । আমার মন বলছে ওদের মাল খালাস 
হবার কয়েক ঘন্টার মধ্যে স্যানটোসের কোথাও না কোথাও আমার 
মৃতদেহ দেখা যাৰে। শুধু আমার নয়, তোমারও: তোমার খবরও 
নিশ্চয় এতদিনে ওদের দলের কাছে পৌছে গেছে । আমার ঘনিষ্ঠ 
আত্মীয় বধন, ওর! ধরেই নিয়েছে তুমিও সব জানো । উঃ ! শয়তান- 
দের বিশ্বাস করে আমি কি ভুলই করেছি। 

বাবাকে কি ৰলে সাস্বনা দেবে রঙ্গ মামা? নিজের জীবনে যে 
ছুধোগের ছায়া ঘনিয়ে এসেছে তার জন্ত উতলা নয়। বাবাকে 
এতটুকু শান্তি দেবার উপায় নেই বলেই রঙ্গ মাম! খাচায়-পোরা 
বাঘের মতো! গজরাতে লাগল । 

পরদিন সলোমন আর গোনডা এলো! মামার সঙ্গে ভাব করতে। 
হাসি হাসি মুখে তার ঘরেই এসে বসল তারা । কোনোরকম ছলা-কলার 
ধার দিয়ে না গিয়ে সরাসরি বলল, এই জাহাজের মধ্যে বলতে গেলে 
তোমার ভগ্নিপতি তুমি আর আমর! হ'জন, এই চারজন এক ইউনিট, 
কিন্তু মিস্টার তরফদার আমাদের শুধু শত্রু ছাড়া আর কিছু ভাবছেন 
বলে মনে হয়না। কাল অত রাতে তিনি তোমার ঘরে এসে কি 
পরামর্শ করলেন তুমিই জানো, খবরটা লিসবনে ডক্টর জোহানকে 
জানাতে তিনি আমাদের আদেশ দিলেন এবারের এই কাজটাতে 
তোমাকেও দলে টেনে নিতে । তার মানে কাজ নিবিষ্বে চকে-বৃকে 
গেলে তোমারও প্রকাণ্ড লাভ। তুমি তোমার ভগ্নিপতি মিস্টার 
তরফদারকে একটু ঠাণ্ডা মাথায় তীর দায়িত্ব পালন করতে বলো, তার 
বাবহারে জাহাজের সমস্ত লোক অবাৰ হচ্ছে। 

ওদের মাথ! হুটো ছাতু করে দিতে ইচ্ছে করছিল রঙ্গ মামার । 
ওদের সঙ্গে ট্রযানসমিটার আছে আর জাহাজের খুটিনাটি খবর দলের 
কাছে পৌছচ্ছে তাতে আর সন্দেহ নেই। কিন্তু রক্স মামার চাতুরী 
ভিন্ন ধরনের । মুখ দেখে মন বোঝার সাধ্য নেই কারো। অন্তরঙ্গ 
খুশি মুখে গোনডার চুলের মুঠি ধরে তার মাথানুদ্ধ, কানটা মুখের কাছে 
টেনে এনে ফিসফিস করে বলল, দোস্ত, তোমরা কিচ্ছু ভেবো 
না, আমার ভগ্নিপতি ওই রকমই একটু বোৌকা-সোক' লোক, তাকে 
আমি ঠা রাখার ব্যবস্থা করছি। তোমরা শুধু তার ওপর নজর 
রাখাটা একটু কমাও, কাউকে আড়ি পাঁততে দেখলে তার মেজাজ 
বিগঞ্ডয়। কিন্তু আমাকে একটা কথ! দিতে হবে তোমাদের, 
অপারেশন জিরোর গাকা মেম্বার করে নিতে হবে আমাদের, তোমব! 
দলকে জানিয়ে দিও আমার মতো! যোগা ইজিনিয়ারের তোমাদের 

প্রয়োজন আছে। 

ওর] খুশি মুখে সায় দিল। এর পরের ক'টা দিন মামার সঙ্গে 
ওদের ভারী খাতির। রঙ্গ মামা ওদের ছ'জনকে নিজের কেবিনে এনে 
দেদার খাওয়ায়, আর রজ-মসকরা করে ওদের মাতিয়ে রাখে । এক 
রাতে মদের ঝেশকে গোনডা ত্বীকারই করেছে, ভবিষ্যতে কার বরাতে 
কি আছে কে জানে, কিন্তু দলের মানুষ যদি ভূল ন1! করে তো বঙ্গরাজ 
চন্দ্রভানকরকে সাদরে দলে টেনে নেওয়! উচিত। ডাতায় পা দিয়ে 
তারা সে চেষ্টাই করবে । 

কিন্তু ওপর-অলার প্যানটি যে কত ভিন্ন আর কত মর্নাস্তিক সে 
সম্বন্ধে কারো কোনো ধারণা ছিল না। 'গ্রীম-লাইন' তখন মাঝ 
দরিয়ায়। বিকেল থেকেই মনে হচ্ছিল দূরে কোথাও একটা কুয়াশার 
চাপ স্ষ্টি হয়েছে। আবহাওয়! যন্ত্রে সমুদ্রের গতি-প্রকৃতিও ভালো 
মনে হচ্ছিল না| সামুদ্রিক কুয়াশার চাপ ভয়ঙ্কর জিনিস। সেই 
কুয়াশার মধ্যে পড়ে গেলে একেবারে অন্ধদশা। এক হাত দূরেও 
চোখ চলে না । তথন জাহাজ চালানো আদৌ নিরাপদ নয়। বিশেষ 
করে আযাটলান্টিক মহাসাগরে । হাজার হাজার চোরা মৃত্যুদূত 
সেখানে ঘাপটি মেরে আছে। সেগুলি সমুদ্রের নীচের চোরা-পাহাড় । 

অবস্থার কথা জানিয়ে বাবার অধীনের লোকেরা পরামর্শ চাইতে 
এলো! কি করা যাবে এখন । 

ঠাণ্ডা থমথমে মুখে বাবা হুকৃম করল, জাহাজ যেমন চলছে 
তেমনি চলুক । 

তারপর ঘণ্টা কয়েকের মধ্যেই আতঙ্কে দিশেহারা জাহাজ্জের 
মানুষেরা । কুয়াশার এক অন্ধকার সমুদ্র গোটা জাহাজখানাকেই 
গ্রাস করে ফেলেছে । কিছু দেখা যাচ্ছে না, জাহাজ কোথায় 
থামাবে, কোথায় নোঙর করবে? বাবার হুকুমে ফগ-হর্ন বাজিয়ে 
বাজিয়ে জাহাজ অন্ধের মতো! এগিয়ে চলেছে । কোন দিকে চলছে 
তাও সঠিক ঠাওর কর! যাচ্ছে না। 

কলে স্তর্ধ, ভিতরে ভিতরে বাবার ওপর ক্রুদ্ধ । তাদের ধারণা, 

ৰাবার গৌ-ধরা মজির ফলেই মৃত্যু এগিয়ে আসছে সামনে । এমন 
কি রঙ্গ মামারও মনে হয়েছে, অশান্ত ক্ষোভে সকলকে নিয়ে বাবা' 
যেন আত্মঘাতী হতে চলেছে । 

আচমকা মৃত্যুর অমোধ থাবা পড়ল জাহাজের গায়ে । এক 
প্রচণ্ড ধাকা খেয়ে বিশহাজার টনের '্রী-লাইন' থরথর করে কেঁপে 
উঠল, তারপর স্থির । চোর! পাহাড়ে ধাক্কা খেয়ে জাহাজের এক- 
দিকের তবলা থেকে পেট বরাবর ছু'ফাক হয়ে গেছে । 

নাবিকদের আর্তনাদ, চিৎকার চেঁচামেচি ছোটাছুষ্টি। কিন্ত 
কুয়াশার গহবরে ডুবে থাকার দরুন কেউ কাউকে দেখতে পাচ্ছে না, 
ধাক্কা খাচ্ছে, হোঁচট খাচ্ছে। ভু-ছু করে জল ঢুকছে জাহাজের 
ভিতর । জাহাজ ডবছে। 

মৃত্যু, সামনে অবধারিত মৃত্যু ৷ 

নিজের কেবিনের সামনে স্থাণুর মতো! দাত়িয়েছিল রঙ্গ মামা । 

কোথা থেকে কে একজন ছুটে এসে তার হাত ধরল। তার 
হাতের আর্ক লাম্পের আলোয় মামা দেখল হাত ধরেছে বাৰা। 
ওই ল্যাম্পে দূর্ভেন্ত কুয়াশা ভেদ করেও কিছুটা দেখ! যায়। বাৰার' 
উদ্‌ত্রাস্ত মৃত | 

শক্ত হাতে মামার হাত ধরে বাৰা! এক দ্দিকে ছুট দিল। 
খানিকটা এসেই এক জায়গায় থমকে দাড়াল হ'জনেই । দেখল, 
জাহাঞ্জের মেঝেতে ৰসে রেডিও-্্টানসমিটারে চিৎকার করে কি 
বলাবলি করছে সলোমন, তার পাশে বসে আছে গোনডা। সেও 
চিৎকার করে ক্যাপ্টেনকে গালাগাল করছে। 

আর্ক-ল্যাম্পের আলো ওদের মুখের ওপর পড়ল। পকেটের 
রিভলভার বাবার হাতে উঠে এলো! তারপর ছুই গুলিতে ওরা 
হ্'জনেই লুটিয়ে পড়ল । 

রগ মামার হাত ধরে বাব! ছুটে নিজের কেবিনে চলে এলো । 
একটা কাগজ টেনে এনে খমখস করে চোখের পলকে জীকল কি। 
তারপর জাহাজের নিশানা বসিয়ে তার গুপরেও কয়েকশ" সাংকেতিক, 

চিহ্ন একে সেটা মামার পকেটে গুজে দিয়ে বিভৃবিড় করে বল, 
বদি বাচতে পারো, জাহাজ কোথায় ডুবল তার মোটামুটি একটু 
হদিস পাবে । অপারেশন জিরোর সোনা আর হীরের বাঝগুলো। 
কণ্টে, [ল কুমে নেই, সেগুলি আমি আগেই জাহাজের প্রেসারাইজড 
সিক্রেট চেম্বারে সবিয়ে ফেলেছিলাম, নিজের নিরাপত্তার ব্যবস্থা 
পাকা করে সেগুলে। ওদের হাতে দেব মতলব করেছিলাম, কোনো 
মতলবই কাজে লাগল না। জাহাজ ড়ুবছে দেখে সং রুমের অন্য 
সোনা আর মোহরের কেস কণ্টাও এক্ষুনি সেখানে রেখে সেই গ্প্ত 
খুপরি কোথায় তারও সংকেত থাকল । 

মামার হাত ধরে আবার তাকে টেনে হি'চড়ে ছুটতে ছুটতে আর 
এক জায়গায় নিয়ে এলে! বাবা । কিন্তুতকিমাকার একটা জিনিস 
টেনে নিয়ে মামাকে বলল, পরে নাও এটা, শিগগির । 

মামা জিগোস করল, কি এটা ? 

স্কুবা গীয়ার। আমি জলের নীচে নামতাম মাঝেসাজে, একটাই 
ছিল। 

পরমায়ু থাকলে বেঁচে যাবে। লাইফবোটে যারা যাচ্ছে এ 
ুর্ষোগে তারা কেউ রক্ষা পাবে না। 

মামা! আর্তনাদ করে উঠল, আর তুমি দাদাজী? 

নাবিকের সব থেকে গৌরবের জিনিসটি আমি নেব। বাঁচলে 
ছেলেকে আশীবাদ দিও, তোমার বোন যেন আমাকে ভূল না বোঝে। 

বলতে বলতে বাবা একদিকে ছুট দিল । রঙ্গ মামা মুতির মতো 
দাতিয়ে। 

বাবা সব থেকে গৌরবের জিনিসটি নিতে গেল অর্থাৎ সকলের 
সঙ্গে মৃত্যু বরণ করতে গেল তাও যেন মাথায় ঢুকছে না। তার 
পরনে স্কুৰা গীয়ার অর্থাৎ ডুবুরীর পোশাক | অত্যধিক বাতাসের 
চাপে ভরাট, বায়ু নিয়ন্ত্রণের সিলিগার আছে এর সঙ্গে তার নলের 
ভিতর দিয়ে মুখে আটা মুখোশের মধ্যে এই বাতাস চলাচলের ব্যবস্থা । 
তাছাড়া, হর্জয় ঠাগ্ডার হাত থেকে রক্ষা পাওয়ার জন্য এতে আছে 

ফোস নিওপ্রিন, আর এরই সঙ্গে আছে ছুরি, কম্পাস, জল মাপার 
যন্ত্র, ঘড়ি আর ভেসে বেড়াবার সরঞ্রাম। 

জাহাজের সাইরেন আর্তনাদ করেই চলেছে। হু-হু করে জল 
উঠছে আর জাহাজ ডুৰছে | সর্সমেত মাক্্র চব্বিশ মিনিটের মধ্যে 
বিশ হাজার টনের “্বীম-লাইন” তিরিশ চল্লিশ জন নাবিক আর ছুটো 
মুতদেহ নিয়ে সমুদ্রের তলায় অদৃশ্য হয়ে গেল। বাকি নাৰিকেরা 
লাইফবোটে আশ্রয় নিয়েছে । তাদেরও আর হদ্দিস মিলল ন1। 

সেই রাক্ষসী কুয়াশার মধ্যে সমুদ্রের জলে ভাসছে একটি মানুষ । 
আমার মাম! রঙ্গরাজ চক্রভানকরু। 

টানা একত্রিশ দিন চলেছিল সমুদ্রের ওপর এই মানুষের জীবন 
আর মৃত্যুর লড়াই। সেই লড়াইয়ের বৃত্তান্ত শুনেও শরীরের রক্ত 
হিম হওয়ার দাখিল। মনে হয় এক রঙ্গ মামা ছাড়া আর কেউ ও- 
ভাবে মৃত্যু থেকে জীবনকে ছিনিয়ে নিতে পারত না। 

ডুবন্ত “হ্রীম-লাইনের' নাবিকর1 বা সলোমন আর গোনডা তাদের 
ট্রযানসমিটারে ভাঙার মানুষদের কাছে কোন পর্যস্ত খবর পাঠাতে 
পেরেছিল রঙ্গ মামার জানা নেই । কিন্ত লোকালয়ে এসে জানতে 
পারল, ক্যাপ্টেন হিসাবে বাবার রীতিমতো ছুনাম হয়ে গেছে । অনেক 
খবরের কাগজে ক্যাপ্টেন তরফদারের খেয়ালিপনার কথ! ছাপা 
হয়েছে। ছুযোগ আর কুয়াশার ঝড়ে জাহাজ ছোটানোর চেষ্টাটা 
সকলেই অবিবেচনার কাজ হয়েছে বলে মন্তব্য করেছে । সব থেকে 
বেশি চটেছে ইনসিওরেষ্দ কোম্পানির লোকেরা । নাবিক্দের 
জীবন আর মালের নিরাপত্তা ইনসিওর করা ছিল। চোরাই হ্বীরে 
সোনার খবর কেউ রাখে না, কিন্তু সে ছাড়াও তে বহু সোনার বার 
আর মোহর বৈধভাবে চালান যাচ্ছিল । সব মিলিয়ে প্রায় সাড়ে 
চার লক্ষ পাউও খেসারত দিতে হয়েছে ইনসিওরেন্স কোম্পানিকে। 
ডুবস্ত জাহাজ এখন ওই ইনসিওরেন্স কোম্পানির সম্পত্তি কিন্ত অজান! 
সমুদ্র গহ্বর থেকে সে সম্পত্তি উদ্ধারের আশ! ছুরাশ। 

একটি মাত্র মানুষ বেঁচেছে সেই খবরটাও জানাজানি হয়ে গেল 

আর খবরের কাগজে বেরুলো । একব্রিশ দিন বাদে সমুত্রতটের 
মানুষ রঙ্গ মামাকে উদ্ধার করে অজ্ঞান অবস্থায় হাসপাতালে চালান: 
করেছিল। সুস্থ হৰার পর পুলিসের জেরার ফলেই হুর্ঘটনার বিবরণ 
প্রকাশ হয়ে পড়েছে । ইনসিগরেন্স কোম্পানির লোকেরা মামার 
কাছে ছোটাছুটি করেছে, জাহাজ কোথায় ডুবেছে মামা যদি সঠিক 
হদিস দিতে পারে। ডুবন্ত জাহাজ উদ্ধারের ব্যাপারে সাহায্য করার 
জন্য মামাকে মোটা টাকার লোভ দেখিয়েছে তারা । কিন্ত মামাকে 
অল্লানৰদনে মিছে কথা বলতে হয়েছে । কারণ সমুদ্রের তলা থেকে 
জাহাজ উদ্ধার হলে কোষ্টি কোটি টাকার সোনা! আর হারে চালানের 
ব্যাপারটাও জানাজানি হয়ে যাবে । আর বাবার নামে তখন ছুর্নামের 
টি-টি পড়ে যাবে । ক্যাপ্টেনের অজ্ঞাতে তো! আর অত সোনা-হীরের 
চোরাই চালান সম্ভব নয়। অথচ রঙ্গ মামা মনে-প্রাণে চায় জাহাজ 
উদ্ধার হোক, উদ্ধার হলে বাব। যেন অনেকখানি খণমুক্ত হতে পারে। 

শুধু একজনের কাছে রঙ্গ মামা সমস্ত ব্যাপারটা খোলাখুলি বলেছে 
এবং পরামর্শ করেছে। মা-কে বলেছে, মায়ের সঙ্গে পরামর্শ করেছে । 
তখনো শোকে অধীর অবস্থা মায়ের, সব শোনার পর পাথর 
একেবারে । শেষে আত্মস্থ হয়ে মামাকে বলেছে, বাবাকে খণমুক্ত 
করতেই হৰে, ওই ডুৰস্ত জাহাজ উদ্ধারের শেষ চেষ্টী করতে হবে। 
আমাকে বলেছে, তুমি যদি না পারো, আমার ছেলে সেই চেষ্টা করবে, 
আমি তাকে সেইভাবেই গড়ে তুলতে চেষ্টা করব । 

মা, মা-গো, তুমি বীর মাতা কিনা জানি না, বীর-পত্বী যে এ সত্য 
সত্য সত্য। আমি তোমার যোগ্য ছেলে হতে চেষ্টা করব । 

মা আর মামা হজনে পরামর্শ রে স্থির করেছে জাহাজ-ডুবি বা 
চোরাই হীরে-সোনার যেটুকু হদিস জান! আছে তার সবট্ুকুই গোপন 
থাকবে । বে-সরকারীভাবে অনুসন্ধান চালানোর চেষ্টা মাম! করে 
ষাবে। যদি বিশ্বস্ত পয়সাঅল! লোক সংগ্রহ করে ছোট একটা 
সন্ধানী দল গঠন করা যায় তবেই ওই ডুবস্ত জাহাজ উদ্ধারের চেষ্টা 
হবে। অবশ্য সে-ক্ষেত্রে দলের লোকের কাছে গোপনতা ফাস 
করতেই হবে, নইলে জীবন আর লক্ষ লক্ষ টাকার ঝুকি নিয়ে কেউ 
এগিয়ে আসবে কেন 1 না, চোরাই হীরে বা সোনার ওপর মায়ের 
অন্তত বিন্দুমাত্র লোভ নেই, তার স্থির বিশ্বাস সত্য প্রকাশ হয়ে 
গেলেও লোকে তখন অনেক কথাই বিশ্বাস করবে । মোট কথা, 
সমুদ্রের গর্ভ থেকে ডুবন্ত জাহাজ উদ্ধার করার একমাত্র স্বপ্ন নিয়েই মা 
এ যাবত স্থির হয়ে কাল কাটিয়েছে। তার স্থির বিশ্বাস, বাবা নিষ্পাপ, 
তাই একদিন না একদিন ওই অসাধ্য সাধনও সম্ভব হবে। 

কিন্ত এদিকে নানা রকম বিপর্দের সুচন1 দেখা যেতে লাগল । 
ডুবন্ত 'স্রীম-লাইন" থেকে একটি মান্ত্র মানুষ বেঁচে ফিরেছে আর সেই 
মানুষ বাবার শ্যালক রঙ্গরাজ চক্দ্রভানকর, এ খবর শক্রপক্ষ অর্থাৎ 
অপারেশন জিরোর দলের মানুষ তো জেনেছে । গোটা পৃথিবীতে 
ওদের জাল ছড়ানো, রঙ্গ মামা তাদের কাছ থেকে অব্যাহতি পাবে কি 
করে? রাগে ক্ষোভে পারলে তো তারা বাবার আত্মাকে টেনে এনে 

জাহাজ উদ্ধারের কাজে লাগায় । যোলে! সতেরো কোটি টাকার 
হীরে আর সোনা খুইয়ে তারা তো! নিজেদের মাথার চুল ছি'্ভছে। এ 
ছাতা ট্র্যানসমিটারে সলোমন আর গোনভার কান্ধ থেকে তারা যে 
খবর পেয়েছে তাতে ওদের স্থির বিশ্বাস চোরাই চালানের ব্যাপারটা 
রঙ্গ মামা নিশ্চয় জানে । তাদের আরো সন্দেহ, রঙ্গ মামা ডুবুরীদের 
পোশাক স্কুবা গীয়ার পেল কি করে? কাগজে লেখা হয়েছে জাহাজের 
ক্যাপ্টেনের একটা দ্কুবা গীয়ার ছিল। তা সে পোশাক পরে ক্যাপ্টেন 
নিজের প্রাণ রক্ষা না করে রঙ্গ মামাকে বীচাতে গেল কেন? 

মোট কথা তাদের মগজে অনেক রকমের সন্দেহ আনাগোন। 
করেছে যার ফলে মামাকে তারা নানাভাবে জালে আটকাতে চেষ্টা 
করেছে । অজানা! অচেনা! লোকেরা এসে মামার সঙ্গে দেখা করেছে, 
ডরবস্ত জাহাজ উদ্ধারের চেষ্টায় টোপ ফেলেছে । রঙ্গ মামা নিরীহ 
বোকা-বোক মুখে ওদের ফিরিয়ে দিয়েছে । বলেছে, ওই জাহাজে 
কিছু ভাঙা লোহা-লকড় ছাড়া আর কিছু পাবে না, যে ভাবে চুরমার 
হয়েছে, সব কোথায় ভেসে গেছে ঠিক আছে। তাছাড়া বলেছে, 
সমুদ্রের নাম শুনলে তার গায়ে জ্বর আসে, আবার সমুদ্রে ডোবা ! 

অনেক চেষ্টার পরেও ব্যর্থ হবার ফলে ওই ঘটনার বছর তিনেক 
বাদে ব্রেজিলের রিও-ডি-জেনেরিওতে রঙ্গ মামাকে সুকৌশলে বন্দীও 
করেছিল অপারেশন জিরোর দল | নাকের ডগায় রিভলভার নাচিয়ে 
তার পেট থেকে কথা বার করে নিতে চেষ্টা করেছে, কি জানো বলো, 
নইলে মৃত্যু অনিবার্ধ। 

ওর! যেটুকু জানে রঙ্গ মামা শুধু সেইটকুই বলেছে । আর রাগত 
মুখ করে বলেছে, শেষ সময়ে ক্যাপ্টেনের মাথার গোলমাল হয়েছিল, 
যার ফলে ওই অঘটন । নাকের ডগায় রিভলভার নাচানো সত্বেও 
মাম! ওদের দলভুক্ত হয়ে ডুবন্ত জাহাজ উদ্ধারে যোগ দিতে রাজি 
হয়নি। বলেছে, ওই অসম্ভব কাজে নেমে অনেক দিন ধরে তিলে 
তিলে মরতে রাজি নই, তার থেকে একবারেই খতম করে দাও, 
বাবারে বাবা, টানা একব্রিশ দিন জলে ভেসে যে অভিজ্ঞতা হয়েছে। 

রঙ্গ মামার কি রকম ধারণা হয়েছিল, ওরা! কিছুতে তাকে প্রাণে 
মারবে না, কারণ, মামার মৃত্যুর সঙ্গে সঙ্গে তাদের শেষ ক্ষীণ আশা- 
টুকৃও নিমূ্ল হয়ে যাবে । মামার ধারণাই ঠিক, অনেক রকমের 
টান! হেঁচভা করে শেষ পর্যস্ত তাকে ছেড়েই দিল গুরা। কিন্তু মামা 
ঠিক জানে, ছেড়ে দিয়ে ওরা তাকে ছায়ার মতো অনুসরণ করে 
চলেছে । ওদের সন্দেহ, বাবা মামাকে গোপন হদিস কিছু দিয়েই 
গেছে, অতএব মামার চাল-চলন গতিবিধির ওপর প্রখর দৃষ্টি রাখাই 
বুদ্ধিমানের কাজ । 

কিন্তু রঙ্গ মামাও কম তুখোড় লোক নয়। প্রথম বছর পাঁচেক 
প্রায় অকর্মণ্যের মতোই কাটিয়ে দিল। তারপর এ-জাহাজ ও- 
জাহাজে কিছু কিছু সাময়িক কাজ করে বেড়াতে লাগল । আর 
এদিকে জলবিদ্তা নৌ-বিগ্ভার অনেক রকমের গবেষণা নিয়ে মেতে 
থাকল । এতেও তার নাম ডাক মন্দ ছড়ালো না। 


মাত্র বছর কয়েক হল রঙ্গ মামার ধারণা হয়েছে এখন আর কেউ 
তার ওপর লক্ষা রাখছে না। এরকম অনিশ্চিত আশার হাল লোকে 
আর কতকাল ধরে বসে থাকতে পারে? কিন্তু গত বিশ বছরের 
মধ্যে রঙ্গ মামা একটি দিনের জন্তেও লক্ষ্যচ্যুত হয়নি । লিসবন বা 
ব্রেজিলের কোনে জাহাজ থেকে ডাক এলেই সে ওই চাকরি নিত; 
জাহাজে লিসবন থেকে শ্টানটোসে পাড়ি দিয়েছে বহুবার । বাবার 
দেওয়! সেই নক্সার সাহায্যে কোনদিকে সেই অভিশপ্ত জাহাজ 
শ্রীম-লাইন* ভেসে গেছল আর কোথায় কতদূরে গিয়ে ডুবেছিল 
তার একটা মোটামুটি আভাস মনের তলায় দানা বেঁধে উঠেছে । 

কিন্তু বে-সরকারীভাবে সকলের চোখে ধুলে! দিয়ে সমুদ্র গর্ভ 
থেকে সেই জাহাজ উদ্ধারের চেষ্টা করৰে কি করে? ছোট-খাট 
একটা সাবমেরিন তৈরি করতেও বহু লক্ষ টাক লেগে বাবে । তার: 
ওপর অন্তান্য সা'জ-সরঞ্জামও তো আছেই । 

তবু, সিদ্ধির একমাত্র উপায় চেষ্টা করে যাওয়া । তলায় তলায় 

মামা বছরের পর বছর সেই চেষ্টাই করে আসছে। নিজে টাকা 
সংগ্রহ করেছে আর সেই রকম বিশ্বস্ত মানুষ খুঁজেছে যার অঢেল 
টাকা জাছে আর মৃত্যুপণ অভিযানের হিম্মৎ আছে। বছর হই হল 
সেই রকম মানুষই একজন পেয়েছে । ব্রেজিলের লোক । নাম জিম 
আলবাট শিলভা _নামের আছ্াক্ষর জে, এ, এস, জুড়ে পরিচিত 
মহল তাকে ডাকে জ্যাস বলে । তার বয়েস মামার থেকে কিছু ছোট 
হবে, খুব মেজাজী অথচ দিলদরিয়! মানুষ | রঙ্গ মামার তাকে চেন! 
আর জানাট। একান্ত অন্তরঙ্গ হয়ে উঠেছে ছ'বন্ছর যাবত । জ্যাস-এর 
মাঝারিগোছের একটা স্টীম-বোট মেরামতির কারখানা আছে । সেই 
ব্যবসাতেই ফুলে ফেঁপে একেবারে লাল হয়ে উঠেছে । এখন অঢেল 
টাকা তার। শুধু মেরামত নয়, ছোটখাটে। স্টীম-বোট এখন তৈরিও 
করছে সে। সেগুলে! সন্তায় দেয় বলে মাছ-শিকারী-দলের ভারী 
প্রিয়পান্র । রঙ্গ মামাকে সে বলেছে, অবস্থার উন্নতি করতে চায় 
যে, সে-ই আমার প্রীতির পাত্র, আমার সে রকম টাক1 থাকলে জীবন- 
যুদ্ধের সৈনিকদের আমি হুহাতে বিলিয়ে দিতুম। গরিবীয়ানার 
সঙ্গে আমার কোনোরকম অপোস নেই। 

রঙ্গ মামা এক নাগাড়ে বেশ কিছু কাল ব্রেজিলেই থেকে গেছল। 
আমলে মামা ওই লোকট।কে ভালো! করে জানা আর বোঝার জন্যেই 
সেখানে বাস করছিল । তখন জ্যাস-এর দুঃসাহসিক আচার-আচরণ 
দেখে নিয়েছে । জ্যাস তাকে ধমকাতো, তুমি একটা অকর্মণ্য 
ভবঘুরে, আমি কাজের মানুষ, আমার সঙ্গে এত ভাবসাব করে 
আমার সময় নই করো কেন? 

কারখানায় গেলে কখনো ঝাঝিয়ে উঠে বলত, ভ্যাগাবণ্ডের সঙ্গে 
কথ! বলার সময় নেই এখন আমার । গেট আউট! রঙ্গমামা দিন 
কয়েক গা ঢাকা দিয়ে থেকেই আবার তার খোঁজ করত। বলত, 
তুমি রগড়ের মানুষ, হোমার রসিকতা না শুনলে আমার ভালো হজম 
হতে চায় না। 

রঙ্গ মামা হঠাৎ একদিন খবর পেল জনাকয়েক বিশ্বস্ত লোক 

ভুটিয়ে জ্যাস ব্রেজিলের গভীর অরণ্যে যাত্রার উদ্োগ করছে৷ মাঁমা 
অবাক। ব্রেজিলের জঙ্গল ভয়াবহ ব্যাপার । তাছাড়া স্টীম-৫বাট 
ব্যবসায়ী জঙ্গলে যাবে কি জন্যে? কোনোরকম রত্ব খনি-টনির 
সন্ধান পেল? মাছ বাহাঙর বা তিমি শিকারের দলের সঙ্গে তাকে 
বার কয়েক যেনে দেখেছে, কিন্তু সেটা অন্ত ব্যাপার। নিছক 
হুংপাহসিক আডভেঞ্চার । এ-ক্ষেত্রে জানতে পারল, কোনো বড় 
শিকারীর দলেব সঙ্গেও যাচ্ছে না সে, এদলের সে-ই পাণ্ডা। কিন্ত 
ভালো শিকারী এমন স্থনাম তে! কিছু নেই জ্যাস-এর! সাহস 
আছে বলে লোকটা কি শেষ পর্যন্ত বে-ঘোরে মারা পড়বার জন্য 
ছুটছে? 

রঙ্গ মামার জেরার ফলে জ্যাস চটেই গেল প্রথম। খেঁকিয়ে 
উঠল, আমি জঙ্গলে যাই বা জাহান্নামে যাই তাতে তোমার কি? 
তুমি ভেতো ইত্ডিয়ান, নরম পালস্কে শুয়ে ঘুমোও গে যাও। 

রঙ্গ মামা নাছোড়বান্দা তবু, কেবল এক কথা, কেন যাবে বলো ? 

জ্যাস গরম, কেন, বলব কেন ? 

বলবে, কারণ আমি তোর বন্ধু, সতিকারের বন্ধুকে আমরা 
প্রাণ গেলেও অবিশ্বাস করি না। সত্যি কথা বললে তোমার 
সাহায্যের জন্য আমিও তোমার সঙ্গে যাব। 

জ্যাম এবারে হেসে সারা! ঠিক সেই সময় তার জঙ্গল যাত্রার 
সঙ্গী হুটো বডিগার্ড এসে হাজির! পঁচিশ ছাব্বিশ বছরের ছটো 
বণ্ডা পতুগীঞজজ। জ্যাগ হেসে তাদের বললে, আমাদের কি সৌভাগ, 
এই ননীরপুতুল আমার সাহায্যের জন্য জঙ্গলে যাবে ! 

প্রভুর সঙ্গে সহচর ছুটোও প্রচুর হাসতে লাগল। একজন আবার 
টিপ্পনী কাটল, কোনো ভীষণ জানোয়ার আক্রমণ করলে ইনি আগে 
জীবন দান করে আমাদের রক্ষা করবেন নাকি ! 

রসিকতা শুনে অন্য লোকট1 আরো! জোরে হেসে উঠল । কথা- 
বার্তা নেই, রঙ্গ মামা! এগিয়ে এসে ঠাস ঠাস করে হ'জনের গালে 
আচমকা ছুই চড়। 


ওদের রক্ত টগবগ করে ফুটে উঠতে পাঁচ সেকেওও লাগল না। 
হছুজনে একসঙ্গে ঝাপিয়ে পড়লো রঙ্গ মামার ওপর । ও-রকম অপমান 
ওরা বরদান্ত করার পাত্র নয়। কিন্তু রঙ্গ মামাও সম্পুর্ণ প্রস্তুত হয়েই 
ওই পেল্লায় চড় হুটো বসিয়েছিল । তার পরের কাণ্ড দেখে জ্যাস 
ছেড়ে ওই বা লোক ছুটোও হী । ওর! ছু'জনেই মাটিতে গড়াগড়ি 
খাচ্ছে। শরীক্রর হ।ভগোড্‌ ভাঙ। বিচিত্র নয়, কারণ রঙ্গ মামা চোখের 
পলকে এক বিচিত্র প্যাচ মেরে এক জনকে সোজা মাথার ওপর তুলে 
কয়েক পাক বনবন করে ঘুরিয়ে অগ্তজনের গায়ের ওপর ছুড়ে 
মেরেছে । তারপর গু'জনেই মাটিতে লপ্টা-লপ্ট। কিন্তু যন্ত্রণা ভূলে 
ওরাও বিল্ষ।রি'ত চোখে মামাকে দেখছে । বিস্ময় কাটার পরেও জ্যাস 
মুগ্ধ চোখে অনেঞ্ক্ষণ মামার দিকে চেয়ে ইল । কিন্তু রঙ্গ মামা 
আবার তেমনি হাবাপোবা ভালে। মানুষ । জা।ন উঠে এসে মামাকে 
ছু'হাতে জড়িয়ে ধরপ । বলে উঠল, তুমি, তুমি আমার বন্ধু হবার 
যোগ্য লোক বটে । 

নিরীহ মুখে মামা জিগ্যেস করল তুমি আমাকে তোমার সঙ্গে 
জঙ্রলে নিয়ে যাচ্ছ তাহলে? 

নিশ্চয় | 

কিন্ত জঙ্গলে কি উদ্দেশ্যে যাচ্ছ সেটা অ।গে বলে ফেলে দেখি? 

জ্যাস চোখের ইশারায় সহচর দু'জনকে চলে যেতে বলল । 
যন্ত্রণায় বেঁকেচুরে কোনোরকম উঠে তার! প্রস্থন করল। 

গল। খাটে করে জ্যাস বলল, যাচ্ছি জন্ত-জানোয়ারদের একটি 
কঙ্কাল ক্ষেত্র আবিষ্কার করতে । 

তুবোধ্য উদ্দেস্টুটা খোলাখুলিই বলল সে এরপর । জ্যাস খবর 
গেয়েছে ব্রেজিলের জঙ্গলের বহু হিংশ্র জন্ত-জানোয়ারও মরার আগে 
কোনো এক নিঞ্জন জায়গায় চলে বায়। সেখানে গিয়ে প্রাণত্যাগ 
করে। গভীর জঙ্গলের সেই নির্জন জায়গাটি নাকি ওদের কঙ্কালের 
পাহাড়ের মতো হয়ে গেছে এখন । সেই কম্কাল-পাহাভের একচ্ছত্র 
অধিপতি হতে পারলে হাড়ের ব্যবসা করেও সে লাখ-লাখ টাকা! 

কামাতে পারবে। 

ব্যাপারট! যে সত্যি রঙ্গ মামা জানে । ষহু হাতি গণ্ডারও অনেক 
সময় তাদের মরার জায়গা বেছে নেয়। কিস্তু অঢেল টাকার মালিক 
জ্যাস এরকম একট! বিপজ্জনক লোভে ঝাপিয়ে পড়তে যাচ্ছে ভেবে 
অবাক রঙ্গ মামা । বলল, এরই জন্যে তুমি এরকম ঝুকি নিতে 
যাচ্ছ? ব্রেজিলের জঙ্গলের সেসব জায়গায় বাওয়! কি ব্যাপার 
তোমার জানা আছে? 

জ্যাস জবাব দিল, টাকার গন্ধ পেলে আমি রসাতলেও যেতে 
পারি, তোমার ভয় ধরে থাকে তো তুমি কেটে পড়ো । 

রঙ্গ মামার মনে হল, এতকাল ধরে সে যে প্রতীক্ষায় আছে সেটা 
বলে ফেলার এই স্বর্ণ মুহূর্তী। লোকটার এত টাকা তবু টাক! টাকা 
করে পাগল, তার ওপর স্টীম-বোট তৈরি করছে ইদানীং, এই সব- 
কিছু দেখেই তার সঙ্গে ভাব জমাতে চেষ্টা করছিল এতদিন ধরে। 

গম্ভীর মুখে বলল, আমি যর্দি এর থেকে হাজার-হাজার গুণ 
বেশি টাকার গন্ধের খবর দিতে পারি, তোমার ঝাপিয়ে পড়ার সাহস 
আছে? 

জ্যাস বলল, আমার সাহসের খবর তুমি আর কি জানো" -কিস্তু 
তোমার মাথার কিছু গগুগোল হয়নি তে! ? অত টাকার হদিস 
পেয়েও নিজে তুমি চুপ করে বসে আছ কেন! 

বসে আছি কোনো বন্ধুর আশায়, আমার নিজের কেরামতিতে সে 
কুবেরের ভাণ্ডার উদ্ধার করা সম্ভব নয়। 

সে ভাগ্ডারটি কোথায় ? 

সমুদ্রের তলায়। 

জ্যাস গোল গোল চোখ করে মামাকে দেখতে লাগল । তারপর 
মামাকে বলল, বুঝলাম, এবারে তুমি কেটে পড়ো । 

কিছুই বোঝোনি, আমার মাথাটা তোমার থেকে নিরেট নয় 
এর প্রমাণ বদি চাও আজ রাত দশটার পরে আমার হোটেলে 
এসো । 

রঙ্গ মামা গটমট করে উঠে এলো । পিছনে জ্যাসের ব্ঙ্জ 
মন্তবা শোনা গেল, ম্যাভ ক্যাপ ! 

কিন্তু রঙ্গ মামা জানতো! জ্যাস ঠিকই আসবে তার হোটেলে। 
টাকার নাম শুনলে লোকটার রক্ত চনমন করে ওঠে । তাছাড়া! 
বেপরোয়া সাহসীও বটে। 


রাত ঠিক দশটা বাজার সঙ্গে সঙ্গে জ্যাস তার হোটেলের ঘরে 
এসে হাজির। তরল গলায় বলল, তোমার আধাটে গল্প শুনতে 
এলাম । কিন্তু বেশি বাজে বকলে গাঁটা খাবে বলে দিলাম। 

মামাও রসিকতা করে জবাব দিল, তোমার জোয়ান ছুটোর হাল 
দেখার পরেও হাত উঠবে ! 

পকেট থেকে ছোট একট] রিভলবার বার করল জ্যাস, বলল, 
গাট্টা তো এটা দিয়েও মারতে পারি । 

মাম! তাড়াতাড়ি ভয়ার্ত স্বরে বলল' ঠিক আছে, ঠিক আছে 
বাব, ওটা পকেটে পোরো, আমি গাজায় দম দিয়ে তোমাকে কিছু 
বলতে যাচ্ছি না। 

ঘরের দরজা বন্ধ করে জ্যাসকে নিয়ে বসল রঙ্গ মামা । তোর 
থেকে বহুকালের পুরনো খবরের কাগজ বার করে শ্্রীম লাইন' ডুবে 
যাওয়ার খবরটা দেখালো । 

সব দেখেশুনে এবং পড়ে জ্যাস জিজ্ঞাসা করল, তাতে কি হল? 

রঙ্গ মামা বলল, আমি এই জাহাজের ইঞ্জিনিয়ার ছিলাম, আর 
আমার ভগ্লিপতি খোদ ক্যাপ্টেন ছিল । 

তাতেই বাকি হল? 

এবারে আতন্তোপাস্ত তাকে ব্যাপারখানা খুলে বলল রঙ্গ মামা। 
অপারেশন জিরোর কথা, ডক্টর জোহানের কথা, আট বাক্স বোঝাই 
সোনা আর হারে চালান দেবার কথা, সলোমন আর গোনভার কথা, 
জাহাজ ডুবির কথা, আর সব শেষে নিজের উদ্ধার পাওয়ার কথা। 

শোনার পর জ্যাস বিশ্বাস আর অবিশ্বাসের দোলায় ত্বলতে 

লাগল । শেষে বলল, সবই না-হয় বুঝলাম আর বিশ্বাস করলাম, 
কিন্ত এ-সম্পদ তুমি উদ্ধার করতে পারবে এমন আশা করে! কি 
করে? এবারে রঙ্গ মামা তার মোক্ষম অস্ত্রটি বার করল, শেষ মুহূর্তে 
দেওয়া বাবার সেই নকশা । জাহাজ কোথায় ডুবেছে তার সংকেত 
আর সেই গুপ্ত কৃঠরির নিশানা বসানো কাগজখান1! দেখেও জ্যাস 
কিছুই বুঝল না। রঙ্গ মামা বলল, এ তোমার বোঝবার কথাও নয়, 
হুনিয়ায় একমাত্র আমি ছাড়া এই নিশানা ধরে আর কেউ সেই 
ভাগার উদ্ধার করতে পারবে না। জ্যাদ অনেকখানি অভিভূত 
হয়েছে বটে, কিন্ত তার সংশয় যায় না। বলল, সবই না হয় সত্যি 
কিন্তু আটলান্টিকের সমুদ্রের তলায় হাতড়ে বেড়াবার মতো! ডিপ 
ডাইভিং সাবমেরিন কোথায় পাবে, গোপনে এ তল্লাসি সম্ভব হবে 
কিকরে? সব হবে, তুমি কিছু টাকা খরচ করতে পারলেই হবে, 
অবস্থ আমিও যতটা সম্ভব খরচ করব, কিন্ত দরকারের তুলনায় সে 
কিছুই নয়। তবু অগ্তের যা লাগবে আমাদের তার তিন ভাগের 
এক ভাগ খরচ পল্ভবে, কারণ আমার স্কীম অনুযায়ী সেই সর্বাধুনিক 
ছোট্ট ডুবোজাহাজটি তুমি তোমার কারখানায় তৈরি করবে । 

জ্যাস আবার অবাক । 

রঙ্গ মাম। তখন তার নিজের কৃতিত্বের কাগজ-পত্র সব জ্যামকে 
দেখালো । মে যে কতবড় একজন ইঞ্জিনিয়ার তার প্রমাণ। তাছাড়া, 
কত জাহাজ কোম্পানি তার স্পেসিফিকেশন নিয়ে কত কি তৈরি 
কবেছে তারও দলিল-পত্র । সব শেষে রঙ্গ মামা তার নতুন 
পরিকল্পনার অর্থাৎ স্বাধূনিক গভীর জলের ছোট্ট ডুবোজাহাজের 
নকশাটা তার সামনে খুলে ধরল । মাত্র চব্বিশ হাত লথ্থ। আর দশ 
হাত চওভ্া এমন এক ডুবোজাহাজের অস্তিত্ব জ্যাস কল্পনাও করতে 
পারে না। 

কিন্ত নকশা! থেকে সেই মক্জাব্য ডুবোজাহাজের খু'টিনাটি বুঝে 
নেবার পর আনন্দে আর উত্বেজনায় জ্যাস থরো থরো কাপতে 
লাগল। আনন্দের আতিশয্যে সে মামাকে জাপটে ধরে গোটাকতক 

চুমুই খেয়ে ফেলল। স্বীকার করল, রঙ্গ মামার মতো এমন ছঃসাহ্‌সী 
জিনিয়াস এত বয়েস পর্ধস্ত আর দেখে নি। কিন্তু এরপরে খটাখটি 
বাদল লেনদেনের কথাবার্তা নিয়ে । সমস্ত মাজ-সরঞ্জামসহ ওই ক্ষুদে 
ডুবোজাহাজ সম্পূর্ণ হতে চলল । পঁয়তাল্লিশ লক্ষ টাকা খরচ 
পড়বে । সেও জ্যাসের কারখানায় হবে বলে । মামা খুব বেশি হলে 
লাথ তিনেকের বেশি দিতে পারবে না। যদিও আমি জানি মামা 
ইচ্ছে করলে তার তিন গুণ দিতে পারে। জ্যাস-এর গৌঁ, তোমাকে 
অন্তত তিনভাগের এক ভাগ খরচ দিতে হবে আব রত্ব-ভাগ্ডার উদ্ধার 
হলে জ্যাস নেবে দশ আনা আর মাম! ছ'আনা 

রঙ্গ মামা তৎক্ষণাৎ উঠে দাড়িয়েছে, বলেছে, তোমার সঙ্গে 
কাজে নামা আমার আর তাহলে হঙ্গ না, কারণ সমুদ্রের তলার ওই 
ভাগারের আর একজন অংশীদার আছে, সেক্যপ্টেন তরফদারের 
ছেলে শংকর তরফদার । সে-ও আমাদের সঙ্গে অভিযানে যাবে । 
বলতে গেলে সমস্ত সম্পদই তার প্রাপ্য, তার বদলে প্রথমেই তাকে 
কল! দেখবার মতলব করলে সব চেষ্টাই বার্থ হবে। 

জ্যাস রেগে মেগে চলে গেল । কিন্ধ রঙ্গ মামা ঠিক জানে 
পরদিনই সে আবার আসবে, না এসে পারবে না। এলো । এসে 
উদার প্রস্তাব দিল. ঠিক আছে, চার আনা চার আনা আট আনা 
তোমাদের মামা-ভাগ্নের আর বাকি মাট আনা আমার । 

রঙ্গ মামা মাথা নাড়ল: তা হয় না' দশ আনা আমাদের হজনের 
আর বাকি ছ'আনা তোমার জ্যাস আবার ক্ষেপে উঠতেই মামা 
ঠাণ্ডা মুখে বলে দিল, দেখো শুরুতেই যখন তোমার সঙ্গে খটাখটি 
বাধছে তখন এ নিয়ে আর তোমার মাথা! গরম করতে হবে না, আমি 
অন্ত চেষ্টা দেখছি । 

জ্যাস গাঁ-গা করে বলে উঠল, কে টাক্কার ঝুড়ি নিয়ে বসে আছে 
তোমার জন্যে আর কে-ই বা গোপনে অমন একখান! ডুবোজাহাজ 
তৈরি করে দেবে ? 

রঙ্গ নামা হাবাগোবা মুখ করে জবাব দিল, সমুদ্রের তলার ছ' 


৫৫ 


আন! সম্পদের অংশ ছাড়া ওই ডুবোজাহাজ তৈরির প্র্যানও দিয়ে 
দেব বললে ছুটে আসার মতো! লোক পাব, আমাকে এক পয়সাও 
দিতে হবে না। কারণ, শুধু ওই প্র্যানমাফিক ক্ষুদে ডুবোজাহাজ 
তৈরি করেও তার লক্ষ লক্ষ টাক! লাভ হবে। 

মামার মুখের দিকে চেয়ে জ্যাস থমকালেো। একটু । বলল, 
তুমি মহাচতুর দেখি, ডুবোজাহাজের প্র্যানের মালিকানার দাবিও 
রাখছ এর ওপর ? 

আলবৎ! মাম! জোর দিয়ে বলে উঠল, কিন্ত আমি আর 
এরপর তোমাকে বন্ধু হিসেবে বিশ্বাস করতে পারছি না, ওই প্ল্যানে 
ডুবোজাহাঞজ তৈরি করার পর প্র্যানট! তুমি মেরেই দেবে মনে হচ্ছে, 
একটা জাহাজ তৈরির পর আরো পঞ্চাশটা তৈরি করলেও আমি 
আটকাব কি করে? জ্যাস-এর আতে ঘা পড়ল একেবারে । কি! 
বন্ধু হিপেবে বিশ্বীনা করতে পারছ না? আমাকে অবিশ্বাস, ঠিক 
আছে, ওই প্ল্যান আমার, সমস্ত খরচ আমার, তোমাকে এক পয়সাও 
দিতে হবে না' কাজ শেষ হবার পর পঞ্চাশখানা ছেড়ে ও রকম 
পাচশ ক্ষুদে ডুবোজাহাজ তৈরি করলেও তোমার সঙ্গে আর কোনো 
সম্পর্ক থাকবে না। তোমার সঙ্গে আমার শুধু এই একটি অভিযানের 
চুক্তি, সেটা সফল হলে তোমরা মামা-ভাগ্নে সমুদ্রের তলার ওই 
সম্পদের দশআনা অংশ পাবে, আর আমি ছ' আনা । তারপর 
তোমরা জাহান্নমে যাও ।-."হল ? | 

রঙ্গ মামা তবু মাথা নাড়ছে, হল না। 

জ্যাস দাত কম করে উঠল, না মানে, আবার কি? 

আরে কিছু চাই। 

ভয়ানক চটে গিয়ে জ্যাস গটগট করে করে দরজা পর্যস্ত চলে 
গেল। ধৈর্ধের বীধ একেবারে ভেঙেছে তার, রঙ্গ মামার মুখ দেখারও 
ইচ্ছে নেই আর। কিন্তু দরজা পর্যন্ত গিয়ে রাগত মুখেই ঘুরে 
দাড়াল তবৃু। আর কি চাই, সমুদ্রের তলার ষোল আনা অংশ? 

মুখ কীচুমাচু করে মাম! জবাব দিল, ন! ঠিক তা না". 

জ্যাস গর্জে উঠল, তাহলে আর কি চাই বলে! ! 

তোমার হ্থাসি-মুখখানা দেখতে চাই, বুঝতেই পারছ এমন এক 
ছুঃসাহসিক ব্যাপারে ঝাপিয়ে পড়তে চলেছি এক সঙ্গে '" 

বোকা বনে গিয়ে জ্যাস হা-হা! শব্দে হেসে উঠল, তারপর এগিয়ে 
এসে মামার পিঠ চাপড়ে বলল, আমি ছেড়ে খোদ শয়তানও তোমার 
ওপর বেশিক্ষণ রাগ করে থাকবে না । 

রঙ্গ মামার স্বীম অনুযায়ী প্রায় দেড় বছরের চেষ্টায় সেই ক্ষুদে 
ডুবোজাহাজের কাজ শেষ হয়েছে। এই সময়টা মামা ব্রেজিল 
থেকে এক পা নড়েনি। ড্রবোজাহাজ ক্ৈরিব কাজ শুরু হত গভীর 
রাত্রিতে । রাক্রিতে রোজই মামা জ্যাসের কারখানায় যেত। 
কারখানার লোকেরা মামাকে মালিকের বন্ধু স্তানীয় রাত্তের কর্মচারী 
ভাবত । জনা-কতক মাত্র বিশ্বস্ত লোক নিষে ওই ক্ষুদে সাবমেরিন 
তৈরির পর্ব শেব হয়ে এসেছে । তখন মাম! এসেছে তার ভাগ্নেকে 
অর্থাৎ আমাকে নিয়ে যেতে | 

ক্ষুদে সাবমেরিনের নাম দেওয়] হয়েছে দী-হক' অর্থাৎ সামুদ্দ্রিক 
বাজ। মামার বিশ্বাস বাজ পাখির মতোই অবার্খ-সন্ধানী গতি 
হবে তার। ফিরে গিয়ে আগর! “সী-হক'কে সবঙ্তোভাবে সম্পূর্ণ 
দেখতে পাব। আমরা ব্রেজিল-এ উপস্থিত হওয়া দিনকয়েকের 
মধ্যেই আসল অভিযানে বেরিয়ে পড়তে পারব । অবশ্য তার 
আগে “দী-হক'কে জলে নামিয়ে মহড়া দিতে হবে। মামা 
নিশ্চিন্ত, হুরবার “লী-হক'এর বাবহারটি তার হাতে পোষা পাখির 
মতোই হবে । - 

আমি শঙ্কর তরফদার, এই বোম্বাই শহরের ছোট-খাট একটি 
বিখ্যাত ব্যক্তি । 

এই ছাবিবশ বছর বয়েসের মধ্যেই বেশ গোটাকতক 
হুঃসাহসিকতার নঞ্জির রাখতে পেরেছি । কিন্তু এমন রোমাঞ্চ আর 
কখনো অনুভব করিনি। উত্তেজনায় আর উদ্দীপনায় আমি 
ভরগুর। 

যাত্রার আগের রাতে মা! আমার সামনে এসে বসল । বরাবর- 
কার মতোই শান্ত ঠা্া মুখ । এই মুখ দেখেই বোঝা যায় একমান্ত্র 
ছেলেকে সাগর লের অনিশ্চয়তার মধ্যে পাঠানোর ব্যাপারে মা-কে 
নিজের সঙ্গে যুঝতে হয়েছে৷ মায়ের দিকে চেয়ে মনে মনে বললাম, 
মা লীলা তরফদার, তুমি মহীয়সী বটে, আমার সব শক্তি সৰ 
সাহসের মূলে তৃমি। 

আমি চেয়ে আছি দেখে মা হাসতে চেষ্টা করল একটু । জিগ্যেস 
করল, কি দেখছিস? 

তোমাকে! 

কেন ভয়টয় করছে নাকি! 

করছে, তোমার জন্তে, তৃমি কেন একেবারে নিশ্চিন্ত হতে 
পারছ না? 

মা আবারও হাসল একটু। বলল, দূর পাগল, না পারলে 
তোকে পাঠাচ্ছি কি করে? তারপব একটু বিমন! মুখে ঘলল, সত্যের 

জয় হবেই, তোর বাবার ছুর্নামও ঘুচবে, আমি শুধু আশা! করব সেটাই 
একমাত্র লক্ষ্য হবে তোর ৷ সফল হবার পরেও কোনো লোভ যেন 
তোকে পেয়ে না বসে। 

মা কি বলতে চায় ঠিক বোঝা গেল না। মনে হল, অঢেল 
বিস্তকে মা বোধহয় ভয় করে। বিপুল এম্বরব হাতে এলে আমার 
মতিগতি কি হবে সেই হূর্ভাবন! বোধহয় । ডুবন্ত জাহাজ 'হীম-লাইন' 
উদ্ধার হলে চোরাই সোনা আর হ'রের বাক্সগুলেো বাদে আর 
সমস্ত সম্পদ ইনসিওরেন্স কোম্পানির প্রাপ্য ৷ সেটা তাদের ফিরিয়ে 
দেব। জ্যাম আপত্তি করলেও আমাদের হু'জনের মতের ৰিকুদ্ধে তার 
আপত্তি টিকবে না। চোরাই সোন! আর হীরের পাচ আনা অংশ 
আমার আর পাচ আনা মামার, ধরতে গেলে দশ আনাই আমার, 
কারণ আমি ছাড়া মামার তিন কুলে কে আছে? সেই দশ আনা 
পাওয়া মানেও অবশ্তই কুবেরের এশ্বর্ধ পাওয়া । সেই জন্যেই কি 
মায়ের এ রকম আশঙ্কা ! 

হঠাৎ হাসিই পেল আমার । কোথায় কোন অগাধ জলের 
তলায় এশ্বর্ষ আর তাই নিয়ে আমার হিসেব নিকেশ আর মায়ের 
আশঙ্কা । বললাম, তৃমি কিছু ভেবো নাঁ মা, ছুনিয়ায় আমার সব 
থেকে বড় সম্পদ আর এশ্বর্য তূমি, আর কোনো এশ্বর্ষ পাই আর না 
পাই আমি তোমার ছেলেই থাকব । 

মা অপলক চোখে খানিক আমার দিকে চেয়ে থেকে বলল; ঠিক 
সনে থাকবে? 

আমি হেসে মাথা ঝাকালীাম, থাকবে । 

ঠিক আছে। তাহলে মামার কথা শুনে চলো, মামা যখন যা 
বলবে স্থির বিশ্বাসে তাই কোরো, তার থেকে আপনার জন আর 
কেউ নেই এটা সর্ধদা মনে রাখতে হবে । 

এসব কথা মা কেন বলছে ভেবে পেলাম না । মামা যে আমার 
কতখানি সে-কি আমি জানি না! 

পরদিন যাত্র।র ছু'ঘন্টা আগে আবার এক ফ্যাসাদ। আমরা 
সম্পূর্ণ প্রস্তুত হবার আগেই দেখি বোগ্েটে সেজেগুজে তৈরি । সেও 
সঙ্গে যাবে, যাবেই । মামা প্রথমে বোঝালো, তারপর রাগ করে 
ধমকালো, কিন্ত বোছ্েটে নাছোড় । মাথা গোজ করে দিড়িয়ে সে 
স্পষ্ট ঘোষণা! করল, হয় সে যাবে ণয়তো৷ আমরা বেরিয়ে পড়ার এক 
ঘণ্টার মধ্যে সে আত্মহত্যা করবে । 

আমর] যাচ্ছি এরোপ্নেনে, ওর টিকিট নেই, তাছাড়া ডুবো- 
জাহাজে তিন জনের বেশি চারজনের জায়গ! হবে না, এসব সমস্তা ও 
কানেও তুলল না। নিজের ওপরেই রাগ হচ্ছে আমার, কেন মরতে 
এই অভিযানের প্রসঙ্গ ওর কাছে আমি ফাস করেছিলাম। সে 
এক রাতের শেষে মামার ঘর থেকে বেরুবার পরেই ওসব শোনার 
জন্য আমাকে ধরে পড়েছিল। তা ওকে অবিশ্বাস করার কোনো 
প্রশ্নই ওঠে না বলে ওপর ওপর একটু আধটু বলেছিলাম । 

শেষে মা-উ নুশকিল আসান করল। সেই চিরাচরিত ঠাণ্ডা 
অথচ গম্ভীর মুখে হুকুম করল, শোন, আমার দিকে তাকা-_ 

বোস্থেটে ঘুখ তুলল, এই আদেশ অমান্য করতে চেয়েও পারল 
না । মা বলল, আমার ছোট ছেলে কাছে থাকবে জেনে বড় 
ছেলেকে আমি কাঙ্জে পাঠাচ্ছি, আমার প্রতি তোর তাহলে কোনো 
কর্তব্য নেই? দায়িত্ব নেই? 

ব্যাপ। বোশ্বেটে ঘায়েল। 

বন্ধে থেকে বি, ও, এ, দি-তে লগুন যাব প্রথমে আমরা! মা! 
আর বোম্বেটে এয়ারপোর্টে সী-অফ করতে এসেছে আমাদের । মায়ের 
সেই চিরাচরিত স্থির ঠাণ্ডা মুখ। সংকল্প যত বড়ই হোক, তার 
ভিতরট। কতখানি উদ্বেগে কাতর, বার বার মায়ের মুখের দিকে 
চেয়ে আমি অনুমান করতে চেষ্টা করেছি। কিন্তু বার বারই আমার 
মনে হয়েছে, ম1 যেন কোনে এশ্বরিক শক্তির পায়ে নির্ভর করে বসে 
আছে। নইলে একমাত্র ছেলেকে ভয়াবহ অনিশ্চিতের মধ্যে ছেড়ে 
দিয়ে এমন স্থির আর ঠাণ্ডা হয়ে থাকতে পারে না। 

গ্রামার কষ্ট হচ্ছিল বোথ্েটের দিকে চেয়ে। রাজ্যের বিরক্তি 
ষেন ওর থমথমে মুখে এসে জমাট বেঁধেছে । ওকে যে-ভাবে বঞ্চিত 
কর! হয়েছে সে-রকম যেন কোনো মানুষ কাউকে করে না। পিছনে 
আমি মা আর রঙ্গ মাম! বসেছিলাম । সামনে ড্রাইভারের পাশে ও | 
ওর মুখখানা মামাকে দেখালাম । 

সাস্তবনার থরে মামা বলল, তোর কোনো ভাবন! নেইরে ব্যাটা, 
দিদি তু-একদিনের মধ্যে তোকে নিয়ে কলকাতা! বেড়াতে বাবে । 

শুনে আমি অবাক একটু | মাম! হয়তো ঠাটাই করেছে, নইলে 
আমরা বেরিয়ে পড়ার পর মা বাড়ি ছেড়ে আর স্কুল ছেড়ে কোথাও 
যাবে ঠিক করলে আমি জানব না ! 

সামনের দিকে চেয়ে বোম্বেটে মাথা নেড়ে গুমগুম করে বলল, 
ক্যালকাটা নট্‌ গোইং। 

বেজায় রাগ না হলে মামার মুখের ওপর এ-কথা! বলার সাহস 
নেই ওর। দাত কড়মড় করে রঙ্গ মামা বলে উঠল, মায়ের অবাধ্য 
হয়েছিস শুনলে ফিরে এসে ব্যাটা দেব তোর মাথাট! ছাতু করে। 

মা কিন্ত এবার ওর পক্ষ নিয়ে অনুযোগের ম্ুরে তার ভাইকে 
বলল, যাবার আগে আবার কেন ওর পিছনে লাগিস। যখন যাব, 
ও আমার আগে আগে যাবে দেখিস। 

এই মূহুর্তে মায়ের ওপরেই সব থেকে বেশি অভিমান বোস্বেটের। 
সামনে চোখ রেখেই ঘন ঘন মাথা নাড়ল বার কয়েক। অর্থাৎ 
কোখাও যাবে না। 

* কিন্ত এবারে আমি মায়ের দিকে ঘুরে তাকালাম । সত্যি কি 

তুমি কলকাতা যাচ্ছ নাকি মা? 

মা জবাব দিল, ইচ্ছে আছে। 

কই, আমি তো কিছু জানি না। 

রঙ্গ মামা তড়পে উঠল, তোর অত জানার দরকার কি? দিদির 
ইচ্ছে শ্বশুর বাতির দেশটা একবার দেখে আসবে, দেখে আন্মুক । 

মাম! তুখোড় বুদ্ধিমান বটে, কিন্ত আমিও নিরেট নই একেবারে । 

আমরা রওনা হয়ে যাবার পর মা একদিনের মধ্যে কলকাতা চলে 
যাবে, এই সামান্ত খবরটা আমি জানব না কেন? বাড়িতে কেউ 
একবারও আমাকে বলল না কেন? তাহলে কি সামান্য কিছু নয়? 
মায়ের কি কোনোরকম বিপদের আশঙ্কা আছে? 

হঠাৎ এক জানা ছুর্ভাবনায় আমার এই যাত্রার রোমাঞ্চ 
অনেকখানি মাটি যেন। চুপচাপ মায়ের দিকেই দ্বুরে তাকালাম 
আবার । মা কিবুঝল কে জানে! একটিও কথ! না বলে আমার 
একট! হাত নিজের কোলে টেনে নিয়ে সামান্ত একটু চাপ দিল শুধু। 
অর্থাৎ আমাকে আশ্বস্ত করে বলতে চাইল, আমার জন্ত কোনো 
ভাবনা নেই, তুই যে কাজে যাচ্ছিস, যা । 

তবু ভিতরটা অস্বস্তিতে ছেয়ে থাকল আমার। বিশ বছর বাদে 
মায়ের হঠাৎ বিপদ কিছু হতে পারে না বুঝি । কিন্তু সামান্ত কথাটা 
বাড়িতে মা আমাকে একবারও বলল না কেন? 

এরোপ্লেনে ওঠার আগে মায়ের পায়ে মাথা ঠেকিয়ে প্রণাম 
করলাম। তারপর বোম্বেটেকে জড়িয়ে ধরে একটু সরে গিয়ে 
জিগ্যেস করলাম, মা-কে দেখবি তো? 

বোন্বেটের চোখে জল টলমল এখন । বিড়বিড় করে বলল, তুমি 
কেন ভাবছ জানি না । আমি দরকার হলে জান দিতে পারি। কিন্তু 
নাকে কারো দেখতে হয় না, মাই আমাকে দেখবে | 


বিশাল এরোপ্লেন ডানা মেলে আকাশে উড়েছে। যাত্রী 
বোঝাই । একদিকে ছুটো করে সীট, আর একদিকে তিনটে করে। 

হু'সীট-এর সারিতে আমি আর মাম! পাশাপাশি বসেছি । এয়ার 
হোস্টেস তার প্রাথমিক কর্তব্য অর্থ।ৎ যাত্রীদের কাগজ জার্নাল টফি 
লজেম্স চাকফি দিয়ে আপ্যায়ন শেষ করে তার জায়গায় ফিরে 
গেছে। সঙ্গে সঙ্গে আর ধৈর্য রাখতে না পেরে আমি জিগ্যেস 
করলাম, ৰোম্বেটেকে নিয়ে মা সত্যি কলকাতা যাচ্ছে? 

মামা কাগজ পড়ায় ব্যস্ত । সামান্ত মাথা নাড়ল কি নাড়ল না। 

আমি নাষ্থোডবান্দার মতো আবার জিগ্যেস করলাম, কেন? 

একটা হাই তুলে মাম! চোখের ওপর থেকে কাগজ নামালো! 
সেই কাগজের আধখানা আমার কোলের ওপর পড়ল! 

সেখানে কালীঘাট নামে এক জায়গায় মন্তে! মন্দিরে জাগ্রত 
কালী আছে, পুজো-টুজো দেবে । 

সঙ্গে সঙ্গে একটা ইলেকট্রিক শক খেলাম যেন। কাগজের তলা 
দিয়ে মামার হাতের ছ্ুটো৷ আঙুল আমার উরু থেকে খানিকটা মাংসই 
তুলে নিল যেন। এমন একখানা রাম চিমটি খেলে যে-কোনো 
লোকের মুখ যন্ত্রণায় বিবর্ণ হবে। আমারও তাই হবার উপক্রম 
হয়েছিল। -কিস্ত এই শাস্তি কেন বোঝা মাত্র সামলে নিলাম । 
রঙ্গ মামার নিধিকার মুখ, ঘুমে ঢুলু ঢুলু চোখ । একটু বাদে পিছনে 
মাথা রেখে ঘুমিয়েই পড়ল বুঝি । 

ভিতরে ভিতরে হতভম্ব আমি। যাচ্ছি বন্ধে থেকে লগ্ুনে। 
এখানেও এতথানি সতর্কতার প্রয়োজন কেন বৃঝতে পারছি না। তাছাড়। 
আমরা কথা বলছি বাংলায় । পাশে বা পিছনে বাংলা বোঝার মতো 
কোনো যাত্রী নেই। মাম! অবশ্ঠ মুখ সেলাই করে বসে থাকার কথা 
বলেছিল । কিন্তু এখান থেকেই তার দরকার হবে জানব কি করে? 

আবার সেই অগোচরের চিন্তা মাথায় চেপে বসেছে । চিন্তাটা 
মায়ের জন্য । অপারেশন জিরোর দল এখানে কি মামার পিছনে 
লেগে আছে? এই বিশ বছর পরেও ? মামা তো নিজেই বলেছিল, 
অনেক বছর পর্যস্ত পিছনে লেগে থাকার পর হতাশ হয়ে তারা মামার 
ওপর লক্ষ রাখা! ছেড়েছে । আর সেটা ভালে করে বুঝে নিয়েই সে 
জ্যাসের সঙ্গে চুক্তিতে এসেছে । তাহলে এখন থেকেই মামা এত 
সতর্ক কেন? আর মাই বা হুট করে কলকাতা চলে বাচ্ছে কেন? 

' মাথাটা চিন্তায় বোঝাই হতে থাকল আমার । ঘণ্টাখানেক বাদে 

একবার বাথরুমে যাবার অছিলায় প্রায় সব কজন যাত্রীর মুখগুলো 
লক্ষ্য করলাম। সন্দেহ হবার মতো! একটি মুখও চোখে পড়ল ন!। 
ভাবলাম অপারেশন জিরোর আর কোনো অস্তিত্ব থাক না! থাক, 

সমুপ্রের নিচের বহু কোর্ট টাকার অবৈধ সোনা আর হীরের সন্ধানে 
চলেছি আমরা, অতএব এ সম্পর্কে কোনো আলোচনার আভাসও 
রঙ্গ মামা বরদাস্ত করতে চায় না। তবু মায়ের কলকাতা যাওয়ার 
উদ্দেশ্টটা আমার কাছে একেবারে ধোঁয়াটে হয়েই থাকল । 

বলতে গেলে প্রায় লগডন পর্যন্ত রঙ্গ মামা ঘুমিয়েই কাটালে।। 
কেবল খাবার এলে সজাগ হয়ে বসে। তার খাওয়ার বহর দেখে 
এয়ার হোস্টেসও মুখ টিপে হেসেছে। রঙ্গ মামা তাকে রঙ্গ করে 
বলেছে, অনেক পরিশ্রম করে এই খাওয়াটা রপ্ত করেছি, বুঝলে 
ম্যাভাম, হাসির ব্যাপার নয় । 

আশপাশের যাত্রীরাও হেসেছে। 


লগ্নে আমাদের কোনে! নামীদামী হোটেলে ওঠার কথা। 
প্যাসেজ বুক করার সঙ্গে সঙ্গে মাম এই ব্যবস্থাও করে রেখেছিল। 
কিন্ত খুঁজে খুঁজে মাম! নিরিবিলি এক সাধারণ হোটেলে এসে উঠল 
আমাকে নিয়ে । আটেনডেন্ট আমাদের আ্যাপার্টমেন্ট-এ পৌছে 
দিয়ে বিদায় হতে আবার আমি অবাক হয়ে জিগ্যেস করলাম, 
আমাদের না ওমুক নামজাদা! হোটেলে এসে ওঠার কথা ছিল ? 

জবাব ন1 দিয়ে মামা আগে ঘরটা খু টিয়ে দেখে নিল। তারপর 
কিছুটা নিশ্চিন্ত স্বরে জবাব দিল, কথা ছিল, কিন্তু উঠলাম না। 


কেন? 
বাণিং-এর ভয়ে | 
বাগিং! আমি হা। 


মামা হাসতে লাগলে! | এতবড় একটা কাণ্ড করতে বেরিয়েছিস, 
বাগিং জানিস না? কেউ যদি পিছু নেয়, আর কোথায় উঠছি তা 
যদি আগে থাকতে জানা থাকে তাহলে সেই আ্যাপার্টমেন্ট-এ একখান! 
হ* আঙুলের ক্ষুদে যন্ত্র বসিয়ে রেখেই ঘরের মধ্যে আমরা কি কথা 
বলছি সব জেনে নিতে পারে । বাংলায় কথা বললেও লোক দিয়ে 
সেটা তর্জমা! করে নিতে কতক্ষণ? অঙ্গক্ষ্যে এই বস্ত্র বসানোটাকে 

বলে বাগিং। এই হোটেলে উঠব নিজেও জানতুম না, তাই সে ভয় 
নেই। 

আমি বিমুঢ় মুখে চেয়ে আছি। 

রঙ্গ মামা হালছাড়া গলায় বলল, নে বাবা, এবারে তোর মনে 
যতো কথা আছে সব উজাড় করে জিগোস করে ফেল। এরপর 
উসখুস করলে গাঁট্র। খাবি । 

প্রথমেই জিগ্যেস করলাম, ম! কলকাতা বাবে এ খবরট1 আমরা 
রওন! হৰার পরে বললে কেন? 

মামা নিলিপ্ত মুখ করে জবাব দিল, তোদের পুরনো ড্রাইভারটা। 
অন্থথ হয়ে পড়তে হুট করে কোথেকে একটা নতুন ড্রাইভার এসে 
জুটল, কে জানে ভিতরে কার কি মতলব, তাই একটু শুনিয়ে 
রাখলাম। 

মা কলকাতা যাচ্ছে না তাহলে? 

যাচ্ছে বইকি, তা না হলে শোনাব কেন? 

কেন যাচ্ছে? 

সেটা পরে বলছি । আর কি জিগ্যেস করবি? 

এরোপ্লেনে অমন একখানা রামচিমটি কাটলে কেন? কেউ 
আমাদের ফলে! করছে সন্দেহে তো? 

হতে পারে আবার না-ও হতে পারে । তোর শিক্ষার জন্যেও 
ওটুকূর দরকার হয়েছিল । 

এক হোটেল বুক করে আর এক হোটেলে এসে উঠলে বাগিং- 
এর ভয়ে, তার মানে অপারেশন জিরোর দল এখনো! তোমার 
পিছনে লেগে আছে ভাবছ ? 

এবারে রঙ্গ মাম! হেসেই জবাব দিল, আমি ঠিক কিছুই ভাবছি 
না, কেউ পিছনে লেগে আছে কিনা সেটা জ্যাসের সঙ্গে দেখা হলে 
বোঝা যাবে । এখন পর্ধস্ত ঘা করছি জ্যাসের পরামর্শ মতো 
করছি। 

সে কোখেকে পরামর্শ দিচ্ছে তোমাকে ? 

ব্রেজিল থেকে । এ পর্যন্ত তার হটে! কোড টেলিগ্রাম পেয়েছি | 
একটাতে লিখেছে, কংগ্র্যাচুলেশনস, তোমার যান্ত্রিক বাজপাখির 
চোখ ছুটে কারে! কারো! ভারী পছন্দ হয়েছে। তাদের কৌতুহল 
দেখে তোমার ওপর আমার হিংসে হচ্ছে । চলে এসো । 

আমি চেয়ে আছি দেখে রঙ্গ মামা হেসে বলল, বুঝলি না, একটা 
ভুবোজাহাজকে তো সিন্দুকে পুরে রাখা যায় না, অনেকেরই চোখ 
পড়তে পারে । পড়েছেও। তাদের কারো কারো কৌতুহল হয়েছে 
মানে সন্দেহ হয়েছে বলে ভাবছে জ্যাস। তাই বেশি সময় নষ্ট না 
করে চলে আসতে বলেছে । 

দ্বিতীয় সাংকেতিক টেলিগ্রামে লিখেছে, কবে রওন] হচ্ছ, কোথা 
থেকে কোথায় হয়ে এখানে আসছ জানাও, তোমার ম্ুবিধে অস্থুবিধে 
দেখার জন্য সব জায়গায় আমার লোক থাকবে । এর একমানব্র অর্থ, 
কবে আসছ বা কোথা দিয়ে কিভাবে আমরা যাচ্ছি সব যেন গোপন 
থাকে, স্থবিধে অন্গুবিধে দেখার জন্য সব জায়গায় তার লোক থাকবে 
অর্থাৎ তার আশংকা সবত্র শত্রুপক্ষের চর থাকা অসম্ভৰ নয় | অতএব 
টেলিগ্রামে আমি ঘটা করে জ্যাসকে আমার যাত্রার সমাচার 
জানিয়েছি, তারই ইংগিতে ঠিক তার উল্টোটি করছি । 

বললাম, বুঝলাম । কিন্ত কুড়ি বছর বাদেও ডক্টুর জোহান 
এ-ভাবে খাপ পেতে আছে? 

রঙ্গ মামা জবাব দিল, ডক্টর জোহানকে আবার কোথায় পেলি 
তুই, সে তে] কবেই মরে ভূত হয়ে গেছে । বিশ বছর আগে 'গ্বীম- 
লাইন? ভোবার হু'মাসের মধ্যেও কেউ আর তার কোনে। খবর পায়নি। 
অতবড় অপারেশন ব্যর্থ হবার ফলে এক মরুভূমিতে গিয়ে পালিয়ে 
ছিল সে। অপারেশন জিরোর দল সেখান থেকে তার হদিশ বার 
করে গুলি করে মেরেছে । লিগবনে থাকতে আমি কাগজে তার 
মৃত্যুর খবর পড়েছি । 

তাহলে জ্যাসের এরকম সন্দেহ হল কেন ? 

ঠিক বুঝছি না, লোকটা একদিকে যেষন খামখেয়ালী দরাজ আবার 

রাগী মানুষ, অন্ত দিকে তেমনি চতুর । কোনো কারণে হয়তো সশৌহ 
. হয়েছে, আবার এমনও হতে পারে এত বড় এক ব্যাপারে সব দিকে 
আট-ঘাট বেঁধে নিশ্চিন্ত হয়ে নামতে চায় । আমার পিছনে অনেক- 
কাল এ ভাবে লোক লেগেছিল বলেই হয়তো খুব সাবধান হওয়া! 
দরকার ভাবছে । গেলেই সব বোঝা যাবে । 

লগ্ন থেকে যেদিন যাত্রার কথা, তার একদিন আঙ্ধেই রঙ্গ মামা 
রওনা হবে বলে ঘোষণ। করল । আমি জিগোস করলাম, ব্রেজিলে 
জযামের সঙ্গে আমার মেলামেশা! কেমন হবে, মুখ সেলাই করে বসে 
থাকতে হবে? 

রঙ্গ মাম বলল, তুই একটা আহাম্মক, আমরা মামা-ভাগ্পে দশ 
আনা শেয়ার নিচ্ছি বলে তোকে দেখার আগে থেকেই সেতোর ওপর 
ক্ষেপে আছে । তার সঙ্গেই তো নব থেকে বেশি খাতির হওয়া দরকার 
তোর। শোন, লোকট1 ধিল-খোলা হলেও সন্দেহ বাই আছে। 
আমর! মামা-ভাগ্নে একদিকে হওয়ার ফলে আমাদের জোরটা বেশি 
এ যেন কক্ষনেো না ভাবে সে। আমার সঙ্গে তর্ক-টক হলে তুই বরং 
সবদা ওর পক্ষ নিবি। এই লোক বিগড়লে আমাদের আর কোনো 
আশ নেই মনে থাকে যেন! 

আমি অবাক হয়ে জিগ্যেস করলাম, সী-হক বানানোর পিছনে 
লক্ষ লক্ষ টাকা খরচ করার পরেও বিগড়ে গিয়ে আবার থেমে যেতে 
পারে নাকি? 

রঙ্গ মাম। জবাব দিল, ভয়ানক খামখেয়ালী, সবই পারে। সোনা 
দানার নামে পাগল বলেই ঝুকি নিচ্ছে। পিছনে কি-রকম লোক 
লেগেছে কে জানে, এর মধ্যে ও বর্দি ভাবতে পারে আমরা হ'জনে ওর 
বিশ্বস্ত হুটো হাতের মতো, তাহলে এগোবে । নয়তো বেঁকে বপবে। 
ওর আর লোকসান কি, নিজের কারখানায় যে জিনিস তৈরি করেছে, 
তাই থেকেও ভবিষ্যতে লক্ষ লক্ষ টাক কামাতে পারবে । তাই দায় 
ওর থেকে আমাদের একশ গুণ বেশি । আর একট! কথা, অহংকার 
না করে সবদা সাহসের ভাৰটা বজায় রাখবি ওর সামনে । ভয়ডর 

কাকে বলে এ যেন তুই জানিসই ন!। 

আমি ঠাট্টা করলাম, খুব জানি বলছ ? 

কাজের সময় দেখা যাবে । মোট কথা, জ্যাসের অবাধ্য হবি না, 
আবার ওর তড়পানিতে ঘাবডালেও চলবে না। 

লগুন থেকে আবার উড়ো জাহাজে রওনা হলাম আমরা । নামব 
ব্রেজিলের রাজধানী । রিও ছ্য জেনেরিওতে । মামা এরই মধ্যে 
আমার পোশাক-আশাকের একটু সংস্কার করে নিয়েছে । উদ্দোশ্ঠ, 
দেখা মাত্র যেন বিদেশী হাদারাম না ভাবে কেউ । ওখানকার লোকের 
প্রধান ভাষ! পতৃীজ। লগুনে বসে কম করে শখানেক চালু শব্দ 
বা কথা আমার কানে ঢুকিয়েছে। বেশির ভাগ লোক নানা রকম 
শোলার টুপি পরে সেখানে, মাম! তাও আগে থাকতেই সংগ্রহ করে 
রেখেছিল। 

পৃথিবীর চতুর্থ বৃহত্তম দেশে পা ফেললাম আমরা । সমস্ত দক্ষিণ 
আমেরিকার আধখানা জুড়ে ব্রেজিল। কিন্ত সেই অনুপাতে লোকের 
সংখ্যা নাম মাত্র । রোমাঞ্চ জগতের সেই আমাজনদের দেশ । ছু'দিকে 
সমুদ্র, আটলান্টিক আর প্যাসিফিক। মাঝের বিরাট অঞ্চল জোড় 
নদী, পাহাড় আর শষ আড়াল করা গতীর জঙ্গল। রঙ্গ মামার মুখে 
গল্প শুনেছি, যোল শতকের হুঃসাহসী ভাগ্যান্বেধীর! এই হছর্গম দেশে 
পাড়ি দিত, সোনা আর হীরে জহরতের খনি আবিষ্কারের লোভে। 
অনেকে পেয়েছে, অনেকে নিশ্চিহ্ন হয়ে গেছে। এখানকার জঙ্গল 
আজও শিকারীদের তীর্থক্ষেত্র । পৃথিবীর বিচিত্রতম সাপ আর বড় 
বড় পাখি থেকে৷ বিশাল মাকড়সার সন্ধান পেতে হলে এখানে 
আসতে হবে। পৃথিবীর সব থেকে বড় সাপ আযানাকোগ্ডার সামনে 
পড়লে বুনো হাতি পালাবে! আর উল্টো করে গাছে ঝোলা তিন 
ঠেও! ভালুক, রকমারি জাগুয়ার আর বিশাল ট/াপির শিকারের নেশা 
যার তাকেও এখানেই আসতে হবে । 

কিন্তু এ-যাত্রায় এই রোমাঞ্চ জগতে বিচরণের বরাত নিয়ে 
আসিনি আমরা । রঙ্গ মামা বলেছিল, পৃথিবীর মধ্যে প্রাকৃতিক 
সৌন্দর্যের বিচারেও এমন জায়গা! আর দ্বিতীয় নেই। সত্যি তাই। 

পাহাড় সমুদ্র আর স্বলভূমির এমন ম্বচার মিলন কল্পনা কর! যায় 
না। এমন ম্বদ্দর জায়গাতেও কিন্ত ধনী-দরিদ্রের বৈষম্য প্রকট । 
শহরখানা যেমন প্রাসাদে ছাওয়া, আর অঢেল বৈভব বিলাস 
 স্যাসনের রঙ্গতৃমি' দূরের পাহাড়ের দিকে আবার তেমনি সারি সারি 
দরিদ্র বস্তি । 

এধানে আসার পর রঙ্গ মামার যেন আর কোনো ভাড়া নেই। 
একবার শুধু জিগোস করেছিলাম, জ্যাস এখানে থাকে না? 

জবাবে রঙ্গ মামা যেভাবে তাকিয়েছিল, যেন গিলে খাবে 
আমকে | থেয়ে দেয়ে ফুর্তি করতে আর জায়গা দেখতেই যেন 
আসা হয়েছে এখানে । 

কেউ কেউ তাকায় আমাদের দিকে | মনে হয় লক্ষ্যও করে । 
হুটো লোক গায়ে পভে জিগোস করেছে, আমর! ট্যুরিস্ট কিনা। রঙ্গ 
মামা পরপর করে ওদের ভাষাতেই জবাব দিয়েছে, সে থাকে স্যান- 
টোসে। কফি ফার্মে কাজ করে, ভাগ্নে বিদেশ থেকে এসেছে, তাই 
তাকে নিয়ে বেড়াতে বেরিয়েছে । 

খুব অবিশ্বাস করার মতো কথা নয়। পৃথিবীর মধ্যে সব থেকে 
বেশি কফি এই ব্রেজিলেই হয়, আর তার বেশির ভাগ শ্যানটোস 
থেকেই চালান যায় । 

তিন দিন বাদে বঙ্গ মামা আমাকে নিয়ে এক শাটল এরোপ্লেনে 
চেপে বসল । যেজায়গায় এলাম, তার নাম ব্রাসিলিয়া। ব্রেজিলের 
আগের রাজধানী । তীর আট! ধনুকের মতো অদ্ভুত আকৃতি 
জায়গাটার । জেমনি নুন্দরও | রিও দ্য জেনেরিও বন্দর থেকে ছ'শ 
মাইল পথ | মামা শুধু বলল, এ জায়গাতেই পৃথিবীর পাচ মিশেলি 
মানুষের জগাঁ-খিচুড়ি সব থেকে বেশি । জাপান ইটালি পতুর্গীজ 
স্পেন, সধ জাতের বসবাস এখানে । 

বুঝলাম, লোকের কৌতুহল এড়ানোর পক্ষে এ-জায়গাঁটাই 
সুবিধে । 

' জিম আলবার্ট সিলভা অর্থাৎ জ্যাসের দেখা এখানে পেলাম । 

সন্ধ্যার পর পরিচিত মানুষের মতোই হালক! শিস দিতে দিতে মামা 
মস্ত হোটেলের একটা আপার্টমেন্টে এসে হাজির আমাকে নিয়ে । 
এমন কি দরজা ঠেলে ঢোকার আগে ভদ্্রতান্্চক জানান দেবারও 
দরকার বোধ করল না। 

মামার বয়সী একজন লোক গদীর সোফায় গ1 ছেড়ে দিয়ে মোটা! 
চুরুট টানছে । গায়ের রং তামাটে । না! মোটা না রোগা, না লম্বা 
না বেঁটে । নাকের নিচে আর থুতনিতে খানিকটা করে লালচে গোঁফ 
আর লালচে দাড়ি। তার হাতে বই একটা । সামনের টেবিলে 
মদের গেলাস, মদের বোতল । 

হালো জ্যাস! 

মুখ তুলল । যেন প্রত্যাশিত কাউকে দেখলো ।--হ্যালো। রাঙ্গ।। 

বই রেখে সোজা হয়ে বসলো । ছু'চোখ এবার আমার দিকে। 
আমি তালিম দেওয়া পতুর্ণীজ ভাবায় বললাম, তোমার জয় 
হোক । 

কিন্তু অভিবাদন বা কথার কোনে প্রতি জবাব পেলাম না। 
মিটমিট করে দেখতে লাগল । পা থেকে মাথা পর্ধস্ত ধীরে সুস্থে 
দেখল। তারপর মুখ আর চোখের ভিতর দিয়ে যেন ভিতরটাও 
দেখে নিতে চেষ্টা করল। তারপর টানাটানা ইংরেজিতে মামাকে 
বলল, এ তো! হধের বাচ্চা । 

মামা এক গাল হেসে জবাব দিল, হ্যা, সিংহের বাচ্চা । আমাকে 
বলল, বোস। ওদিকের টেবিল থেকে আর একটা গেলাস এনে 
সেও জ্যাসের মুখোমুখি বসল । গেলাসে খানিকটা মদ ঢেলে নিয়ে 
হ'চ্মুক খেয়ে নিলে দিবিবি। তারপর বলল, তোমার ছু-একটা সেরা 
পালোয়ানকে ভাকো না, একটু লড়ে দেখুক। 

জ্যাস আমাকেই দেখছে তখনো । কিন্তু প্রশ্নটা আমাকে । 
গায়ের জোর দিয়ে কি হবে, মাথার জোর কেমন? 

মামা জবাব দিল, তোমার মতো! বললে বেশি বলা হবে, আব 
আমার মতো। বললে তো আকাশে তোলা হবে। 

এবারে মামার দিকে ফিরে জ্যাস বলল, তুমি তো আস্ত শয়তান 
একখানা, এখনে! ভাবন্ছি তোমার খপ্পরে পা দেব কি না। মামার সাফ 
জবাব, দিও না, বাজ পাখিটিকে শুধু আমাদের হাতে ছেড়ে দাও, 
মাল-কড়ি পেলে তোমার যা খরচ হয়েছে দিয়ে দেব। 

জ্যাস আমার দিকে তাকালো । শুনলে? 

আমি হেসে বললাম, মামার মুখের কথা আর মনের কথা 
এক নয়। 

সেই জন্তই এবারে তোমাকে কয়েকটা কথা জিগ্যেস করব। 
মামার দ্দিকে না তাকিয়ে জবাব দাও । 

লোকটা যে ভয়ানক চালাক সন্দেহ নেই। বেফাস কিছু বলে 
না ফেলি আমার সেই অস্বস্তি । 

জ্যাস জিগোস করল, তোমরা বোম্বে থেকে বেরুনোর সময় 
কোনো অচেনা লোক তোমাদের সঙ্গে দেখা করেছে বা আলাপ 
করেছে? 

না। 

কথাও বলেনি? 

না। 

চোখ বড় বড করে মামা বলে উঠল, দেকিরে! এরোপ্লেনের 
সেই স্বন্দরী এয়ার হোস্টেপসটি কি তোর চেনা-জানা নাকি? ও 
মিথ্যে কথা বলছে জ্যাস, বন্বের সেই সুন্দরী এয়ার হোস্টেসকে 
আমি ওর সঙ্গে হেসে হেমে কথা বলতে দেখেছি । এটুকু মামার 
বানানো রসের কথা । জ্যাস ভুরু কুঁচকে জিগ্যেস করল, লগ্ন 
থেকে তোমরা ব্রেজিল আসছ সেই এয়ার হোস্টেসকে সে-কথা 
বলেছ? 

এবারে আমি হেসে ফেললাম। মামার এসব কথা তোমার 
বিশ্বাস করার দরকার নেই । আমার সঙ্গে কোনো এয়ার হোস্টেস 
হেসে কথ! বলেনি মামার খাওয়া দেখে বরং হেসেছে আর তার সঙ্গে 
কথ! বলার জন্ত ব্যস্ত হয়েছে। 

জ্যাস জিগ্যেস করল, ব্রেজিল-এ কবে এসেছ ? 

কোনো নির্দেশ নেই যখন সত্যি কথা বলাই নিরাপদ । তিন 
দিন আগে। 

রিও গ্য জেনেরিওকে কেউ তোমাদের লক্ষ্য করেছে বা কোনো 
অজানা লোক আলাপ করতে এসেছে? 

এবারে একটু ইতস্তত করে মামার দিকে তাকালাম । সঙ্গে সঙ্গে 
জ্যাস খেঁকিয়ে উঠল, আমি তোমার মুখ থেকে শুনতে চাচ্ছি, মামার 
দিকে দেখছ কি? 

মামার নিলিপ্ত মুখ দেখেই বোঝা গেল সত্যি বলতে বাধা 
নেই। বললাম, মামার সঙ্গে দু-একজনকে কথ। বলতে দেখেছি, 
ভাষা! জানিনে বলে কি কথা বুঝতে পারিনি । 

জ্যাস মামার দিকে ফিরল, কি কথা? রঙ্গ মামা জবাব দিল, 
আমর! ট্যুরিস্ট কিনা, কোথা থেকে আসছি" এই সব কথা । আমি 
বলেছি, শ্যানটোসে কফি কারখানায় কাজ করি, আমি সেখানকার 
বাসিন্দণা-ভাগ্পে দেশ দেখতে এসেছে । যাক, মোটা কথা! শোনো, 
আমাদের কেউ পিছু নিয়েছে বলে আমার মনে হয়নি, লগ্জনের বড 
হোটেল ছেড়ে একটা বাজে জায়গায় উঠেছিলাম । কিন্তু তৃমি ও- 
রকম ছ-ছুটো টেলিগ্রাম করলে কেন? একট ভেবে নিয়ে জ্যাস 
বলল, আমাদের বাজপাঁখি অনেকে দেখেছে, কেউ কেউ বেশ 
ধু'টিয়েই দেখেছে । সেটা অস্বাভাবিক কিছু নয়, এলাইনের লোক 
নতুন কিছু দেখলে কৌতুহল হতেই পারে । তার মধ্যে পয়ত্রিশ-ছত্রিশ 
বছর বয়েসের একজন ইঞ্জিনিয়ার প্রায়ই এসে এসে অনেকক্ষণ ধরে 
দেখেছে । এটা বেচব কিনা জিগ্যেস করেছে । আর এ-রকম একটা 
জিনিস তৈরির পিছনে আসল মাথাটা কার তাও জিগ্যেস করেছে । 
কোথায় ঝাপ দিতে চলেছি বোঝার জন্ত আমি তোমার নামটা করে 
দিয়েছিলাম । তার আগ্রহ তাতে অনেক গুণ বেড়ে গেল। তুমি 
কোথায় থাকো, কবে আসছ এখানে এসব খবরও নিতে চাইল 1... 
পরে আমি খবর নিয়েছি, রিওর একজন নাম করা জাহাজের 

ইঞ্জিনিয়ারই বটে, কিন্তু চক্রান্তের মধ্যে কোনো ইঞ্জিনিয়ার থাকতে 
পারে না এমন তে! নয় । বিশেষ করে সে যখন তোমার নাম ঠিকানা 
পাবার জন্য আর তুমি কবে আসছ জানার জন্য এত আগ্রহ দেখালো । 
হতে পারে লোকটা ট্যালেনটেড ইঞ্জিনিয়ার ছাডা আর কিছু 
নয়, আমার লোকেরও সেই রকমই খবর, তবু সাবধানের মার 
নেই। 

রঙ্গ মামা জিগ্যেস করল, অপারেশন জিরোর দলের এখনো কোনো 
অস্তিত্ব আছে কিনা সে-খবর নেবার জন্য চর লাগাতে বলেছিলাম, 
তার কি হল? 

জনা তিনেক খুব চৌকস লোক তো লাগিয়েছিলাম, টাকাও কম 
খরচ করিনি, কিন্তু ঠিক ঠিক হদিস পাওয়া গেল না । অপারেশন 
জিরোর দল এই বিশ বছরে আর নাও থাকতে পারে, কিন্তু দলের সব 
লোকেরাই তো আর মরে সত হয়ে যায়নি ব1 সাধু সন্ন্যাসীও হয়ে 
যায়নি, তাদের মধ্যে কেউ কেউ অন্য চক্রে গড়ে থাকতে পারে বা 
অন্য চক্রে যোগ দিতে পারে। 

কাজেই নিজেদের একেবারে নিরাপদ ত্বাবার কোনো কারণ 
নেই। 

রঙ্গ মামা চুপচাপ তার মুখের দিকে চেয়ে রইল খানিক। খুব 
ভয় করছে তোমার ? 

একেবারে করছে না এমন নয় । আবার এ-রকম একটা লোভ 
ছাড়তেও পারব না। 

রঙ্গ মামা ধমকের ন্থুরে বলল, তাহলে বাজে ভাবনা ছাড়ে, 
প্রাণের মায়া তোমার থেকে আমাদের কম নয়, তোমার বাজপাখির 
খবর শক্রপক্ষের কানে যদি গিয়েই থাকে, তাহলে ঘরে দোর দিয়ে 
বসে থেকেও বিপদ এড়াতে পারবে নাঁ। এ-সব কথা বলে মাঝখান 
থেকে এই ছেলেটাকে ঘাবড়ে দিচ্ছ । 

আমি ঘাবড়াবার পান্র নই মামা জানে, বিশেষ করে সে যখন 
সঙ্গে আছে । জ্যাসকে চাঙ্গা! করে তোলার জনেই মামার এই উক্তি । 

বাড়িয়ে বলেনি রঙ্গ মামা | ছু'তিন দিনের মধ্যে জ্যাসকে আমারও 
ভালে! লেগে গেল । দিলখোলা লোক, খামখেয়ালী আর রেগেও 
বায় অল্পেতে। কিন্তু বুদ্ধিমান সে সন্দেহ নেই। কটা দিন এখানে 
খাওয়] দাওয়! হৈ-চৈ আর ফুক্তির মধ্যে কেটে গেল। যেন এই 
করতেই এখানে আসা আমাদের । 

চুপি চুপি মামাকে জিগ্যেস করেছিলাম, জ্যাসের . কারথান! 
কোথায়? আর বাজপাখিই বা কই? 

মামা বলেছে, সেকি এখানে নাকি রে বোকা, অনেক দূরে ! 
জ্যাস শুধু আমাদের জন্য এখানে এসে আছে। 

আমাদের কথাবার্তা সব ইংরেজিতে । জাস প্রথমেই সাবধান 
করে দিয়েছে, তিনজনের একজন বৃঝি না এমন একটি শব্দও কেউ 
ব্যবহার করতে পারবে না। পরস্পরের মনের যোগের জন্য এটা 
দরকার। ফলে রাতে গুয়ে গল্প করার সময়েও মামা ইংরেজি ছাড়া 
বাংলা বলে না। আমি ভূল করে ছ-একটা কথা বলে ফেললে 
চোখ রাঙায়, এই ! হেসে জ্যাসকে বলে, ওকে ফাইন করে দাও ! 
এমনি কথায় জ্যাস আজই পাল্টা টিগ্ননী কেটেছে, ফাইন করলে তুমি 
মানবে সেটা? ভাগ্নের জন্যে তো পাচ আনা শেয়ার আদায় করে 
ছেড়েছ! আমার দিকে ফিরল, তুমি কি বলো, ঠিক করেছে? 

আমি মন রাখা জবাবই দিলাম । মাথা নেড়ে বললাম, ন1 এট 
মামার জুলুম না স্বীকার করে পারছি না। 

দ্বীকার করছ? জ্যাস খুশি একটু । সত্যি সত্যি ক'আনা অংশ 
প্রাপ্য ভাবে তুমি ? 

কিছুই প্রাপ্য ভাবি না, তোমাদের সঙ্গে থাকাটাই আমার যোল 
আনা লাভ। 

দাত কড়মড় করে মামার দিকে ফিরে জ্যাস বলে উঠল, নিজের 
ভাগ্নের কথা শুনলে? এ ছেলের তুলনায় তুমি একটা শাইলক দি 
গ্রেট! সখেদে আমার উদ্দেস্তে বলল, ভাগ বাটোয়ারার সময় যদি 
তুমি কাছে থাকতে তোমাকে কিছু ভাগ নিশ্চয় দিতাম: কিন্তু 

এতটা লোকসান করতে হত না। 

রঙ্গ মামা অনেকটা আমার ওপর রাগ করেই যেন বলল, ওর 
ভাগ থেকে কেটে নাও, আমার কোনো আপত্তি নেই ! 

জ্যাসও রাগত জবাব দিল, আমি এককথার মানুষ, কথা দিলে 
আর ফেরাই না' কিন্তু তোমার এই জুলুমবাজীর জন্য ভবিষ্াতে আর 
তোমার সঙ্গে সম্পর্ক রাখার ইচ্ছে নেই ! 

মামা শ্লেষ মাখিয়ে জবাব দিল, বাজ পাখি আর তার স্পেসি- 
ফিকেশন যে তোমার সম্পন্তি হয়ে গেল সেটা তো একটুও জুলুম- 
বাজী নয়। 

জ্যাস তখন বেশ মদ গিলেছে। ঘোলাটে চোখে আমার দিকে 
চেয়ে কড়া স্বরে জিগ্যেস করল, এ-পর্ধস্ত সব টাক! আমি ঢাললাম, 
বাজপাখির রাইট নেওয়াটা! জুলুমবাজী ? 

বিব্রত মুখ করে জবাব দিলাম, আমি তে] জানি টাকা যে ঢালে 
মালিকও সে-ই হয়, টাকা ঢেলে এক্সপেরিমেন্ট করতে না পারলে 
কোনো ম্যাজিক প্র্যানেরও দাম নেই । 

মামার উপদেশ মতো! তাকেই একটু জব্দ করতে ছাড়লাম না রঙ্গ 
মামা গোলগোল চোখ করে আমার বে-আকেলপনা দেখতে লাগল । 
আর জাস খুশি হয়ে হম হুম করে আমার পিঠ চাপড়ে দিল। 

তারপর দিনই আবার জ্াাসকে একটু শিক্ষা দেবার স্বষোগ 
পেলাম আমি । আমাকে দেখেই দুধের বাচ্চা বলেছিল । বিশাল 
একট লেকে তিন জনে স্লানে নেমেছি ৷ এই বিশাল লেক সীরে 
পার হবার ইচ্ছে দেখে জ্যাস বিল্রুপের শ্বরে বলল, ইত্ডিয়ানদের 
কেরামতি আমার অনেক দেখা আছে, বাচ্চা ছেলে বাচ্চা ছেলের 
মতো থাকো, কাজ শেষ হবার আগে ডুবে-ট্ুবে ফ্যাসাদ বাধিও না। 

ইত্ডিয়ান বলে ঠেস দিতেই আমার রক্ত গরম হয়ে গেল! রঙ 
মামার সঙ্গে চোখাচোধি হতেই ইশারায় চকিত সমর্থন পেলাম । 

জ্যাস গলা জলে দাড়িয়ে স্নান করছিল । ডুব দিয়ে আচমকা ছে 
মেরে তাকে অথৈ জলে টেনে নিয়ে গেলাম । প্রায় বিশ গজ টেনে 

নেবার আগে জ্যাস বুঝতেই পারল না, জলের নিচের কোনো জন্তটন্ত 
তাকে টেনে নিয়ে চলেছে কিনা । একবার ছেড়ে দিয়ে ভেসে 
উঠতেই হাবু-ুবু খেয়ে সে মাথ! তুলে আমাকে দেখল । 

ইউ ব্লাডি সোয়াইন। 

শোনা মাত্র সব ভূলে রক্ত দ্বিগুণ গরম আবার ! কখনো ভেসে 
কখনে! বা ডুব দিয়ে দূর থেকে দূরে টেনে নিয়ে চললাম তাকে । 
জ্যাস ভালোই সীতার জানে । কিল চড় ঘুষি চালাবার চেষ্টা 
করল, আমাকে জাপটে ধরে ওপরে চেপে বসতে চেষ্টা করল। কিন্ত 
নিজের ইচ্ছে মতো! আমাকে ছু'তেও পারল না সে। তারপর যথার্থ 
ঘাবড়ে গেল। ধস্তাধস্তির চেষ্টায় হাপিয়ে গেছে খুব। কিন্ত আমি 
আর থামছি না। সে কাহিল হবার ফলে আমার টেনে নিয়ে যেতে 
আরো ম্ববিধে হচ্ছে। বিরাট লেকের অর্ধেকেরও বেশি গিয়ে ডুব 
দিয়ে জ্যাসের ভারী শরীরটা! প্রায় শুণ্গে ঠেলে তুলে ছেড়ে দিলাম । 
বললাম, ফেরো এবার! 

বিবর্ণ দিশেহারা মুক্তি জ্যাসের । পাড়ের দিকে চেয়ে বাচার আশ 
ছেড়েই দিল বুঝি । একটা আর্তনাদ বেরিয়ে এলো গলা দিয়ে, মাই 
গড | 

এবারে আমি সদয় মুখ করে বললাম, কিছু ভয় নেই, একটুও ন৷ 
ফুলে তুমি শুধু ভেসে থাকো” দেখো আমি তোমাকে কেমন শোলা- 
খানার মতে। নিয়ে যাই। | 

যে কথা সেই কাজ। তার হাতের নাগাল থেকে পিছনে ঘুরে 
হ'পায়ে তার থুতনি আটকে তর-তর করে সাতরে চলে এলাম। 
একেবারে মামার পাশে এসে ছেড়ে দিলাম তাকে । 

পরিশ্রমের দরুন যতো! না, ঘাবড়ে গিয়ে তার দিগুণ হ্বাপাচ্ছে 
জ্যাস। কোনোরকমে পাড়ে উঠে শুয়েই পড়ল । মাম! গলা খাটো 
করে বলল, বেশি বাড়াবাড়ি করে ফেললি তুই। 

আমরাও জল থেকে উঠে এলাম । 

বেশ খানিকক্ষণ বাদে জ্যাস সোজা! হয়ে বসল । রক্তবর্ণ চোখ । 

মাকে বলল, গুলি করে তোমার মাথার খুলি উড়িয়ে দেব আর্মি 

রঙ্গ মামা বলল, দেওয়াই উচিত। কিন্তু ইণ্ডিয়ানের কেরামতিটা 
দেখলে তো? 

যেটুকু দেখল জ্যাস তাও যেন অবিশ্বান্ত । কিন্তু আপাতত রাগ 
সামলাতে পারছে না। এতবড় ধনী আত্মস্তরী মানুষের এমন হেনস্থা 
নিজেও যেন কল্পন। করতে পারে না। মামার দিকে চেয়ে খেঁকিয়ে 
উঠল, এর পরেও এই হাঙরটাকে নিয়ে আমি জলের তলায় যাব 
ভেবেছ? 

মামার গো-বেচারা মুখ । আমার ততোধিক । নিজের কান মুলে 
বললাম, দেখো আঙ্কল জ্যাস, মামার সঙ্গে এরকম খেলা! আমি 
বোশ্বাইয়ের সমুদ্রেও করি, তোমাকে মামার মতোই ভালবেসে 
ফেলেছি আমি, তুমি এতট। রেগে ঘাবে বুঝতে পারি নি, এবারকার 
মতো ক্ষমা করে দাও । 

শক্তি যে ধরে সে ক্ষমা চাইলে সকলেরই মন নরম হয় একটু । 
তবু গৌ-গে৷ করে জ্যাস বলল, যদি সামলাতে না পারতে, যদ্দি ডুবে 
যেতাম? 

বললাম, তাহলে এই শরীরটাকে ব্রেজিলের বুনো! পি পড়ে দিয়ে 
থাওয়াতাম আমি। 

জ্যাসের রাগ পড়ল। আর এর পর থেকে জ্যাসের সঙ্গে আরো 
বেশি খাতির হয়ে গেল আমার । মামার সঙ্গে তর্ক বাধলে আমি 
সবদাই জ্যাসের পক্ষ নিই। একদিন ভে! খুশি হয়ে মামার সামনেই 
বলল, তুমি যা ছেলে, তোমার মামার পাচ আনা থেকে তিন আনা 
কেটে নিয়ে তোমাকে আট আন দেওয়! উচিত। এই অভিযানের 
পর কপালে কি আছে জানি ন।, কিন্তু বেচে থাকলে তার পরেও 
তোমাকে আর আমি ছাড়ছি ন!। 

কখনো এরোপ্লেনে আর কখনে বা! ট্রেনে চেপে কোথা দিয়ে 
কোথায় এলাম ঠিক ঠাওর করতে পারা গেল না । এখন জ্যাস গন্ভীর । 
মামাও তাই । আমার বুকের তলায় একটা অজান। রোমাঞ্চ । 

এক জীপ়্গীয় এসে শুনলাম, সেখান থেকে আমরা স্টীম বোটে 
একটা মন্ত লেগুনে বেড়াতে বাচ্ছি। লেগুন বলতে চোখ-জুড়নে! 
বিশাল হুদ একট! । সমুদ্রের সঙ্গে যোগ এটার । এই লেগুন শুনলাম 
প্রায় বিশ মাইল লম্বা আর তেমনি গভীর । 

কিন্ত লেগুনে বেড়াতেই যদি যাব, স্টীম বোটে এত রসদ তোলা 
হল কেন? আমার মন বলছে, যাত্রার এটাই স্থচনা । বড় সড় স্টীম 
বোটে আগে থাকতে কি-সব সরঞ্জাম তোলা হয়েছে জানি না। 
আমার চোখের সামনে মামা ঘে পরিমাণ খাবার তুলল স্টীম বোটে, 
সে-ও তাক লাগার মতো। ৷ এঞ্ভার গ্রীল্ড স্রিক, চিজ, ফল, সারি-সারি 
প্যাক-করা টিনে তৈরি মাছ মাংস, আলুরদম, বিরিয়ানি, সুপ আরে! 
কত কি। অত খাবার নেবার জন্ত জ্যাসকে ভূক কৌচকাতে দেখে 
হট বদনে মামা বলল, এ-সবের অর্ধেক আমার, বাকি অর্ধেক 
তোমাদের হ'জনের। বেশ বড় এক ট্যাঙ্ক জলও গেল সঙ্গে । 

মামার চুল-চের! তত্বাবধানের পর স্টীম বোটে বেরিয়ে পড়লাম 
আমরা । সত্যি এত সুন্দর হুদ আর দেখি নি। ছু'দিকে পাহাড়, 
টলটলে নীল জল ভেঙে মাঝখান দিয়ে আমরা চলেছি । স্টীম বোটে 
আরে ছ'জন বাড়তি কর্মচারী আছে। 

চারদিক নিরিবিলি, নির্জন । একটা নৌকোর চিহুও দেখলাম 
না কোথাও । 

ঘণ্টা ছুই বাদে পাহাড়ের গায়ের একট জংল। জায়গ।র সামনে 
স্টীম বোট থামল। সঙ্গে সঙ্গে ছোট ডভিডিতে আরে দুটো! লোককে 
এগিয়ে আসতে দেখা গেল । 

উত্তেজনায় আমার হৃৎপিণ্ড থেমে আছে যেন। আসলে জলের 
ওপর ভাঙা গাছপাল! ফেলে জঙ্গলের মতো! করা হয়েছে জায়গাটাকে। 
এত কাছে আসার পর সেগুলোর ফাক দিয়ে একটা বন্ত দেখ! যাচ্ছে। 
ঝকঝকে আযলুমিনিয়াম আযালয় তৈরি লম্বা হাঙরের মতো! দেখতে 
জিনিসটা । 

ভিডিতে বসেই চারটে লোক মিলে দেখতে দেখতে গাছ-গাছড়ার 

আড়াল সরিয়ে ফেলল । তারপর মোট! দড়ি দিয়ে স্টীম বোটের সঙ্গে 
বেধে ওটাকে এগিয়ে আনা হল। আরো খানিকটা! গভীরে টেনে 
নিয়ে গিয়ে স্টীম বোট থামল । 

সী-হক। 

চারদিকে অন্ধকার নেমে আসছে । আরো একটু সময় পার করে 
সকলে মিলে কাজে তৎপর হয়ে উঠল । স্টীম বোট আর সী-হক-এর 
আলোয় সবই দেখা যাচ্ছে। 

আমি বোটে দাড়িয়ে । 

চারটে লোক, মামা আর জ্যাস মিলে নিঃশব্দে মোটর বোটের 
সমস্ত জিনিস আর সরঞ্জাম সেই ক্ষুদে সাবমেরিন-এ তুলতে লাগল । 
সী-হক সব মিলিয়ে চক্বিশ হাত লম্বা আর দশ হাত চওড়া আগেই 
শুনেছি। চিত্রীপিতের মতো দাড়িয়ে আম শুধু বাইরেটাই দেখছি । 
যন্ত্রটার মাথার দিকে হ'পাশে ছুটে! বিরাট যান্ত্রিক হাতের মতো 
লাগানো । এক একটা কম করে আট-ন' হাতের মতো । পরে 
শুনেছি আর বুঝেছি, ও হ্ুটো যান্ত্রিক হাতই বটে, মেকানিকাল 
আর্স। ডুবোজাহাজের ভিতরে বসেই ও ছুটোকে ইচ্ছেমতো 
অচল কর! যায়। তিরিশ চল্লিশ মণ ওজনের জিনিস এই হুটো হাত 
অনায়াসে তুলতে পারে বা কাছে টেনে আনতে পারে, আবার এক- 
সের আধসের বা তার থেকেও ছোট জিনিস তেমনি সহজে ধরতে 
পারে। ম্যাগনেটিক আর ইলেকট্রোম্যাগনেটিক উপাদান ভিন্ন এটা 
সম্ভব নয়। সমুদ্রের নিচের বিভিন্ন নমুণা সংগ্রহ আর পরীক্ষার জন্য 
এই অমিত শক্তির যান্ত্রিক হাত দরকার । 

বাইরের সব কাজ সারা হতে মামা আমাকে সী-হক-এর ভিতরে 
নিয়ে গেল । জ্যাস তখন বাইরে তার লোকগুলোর সঙ্গে কথা বলছে। 

ভিতরে ঢুকেই মামাকে জিগ্যেস করলাম, এই লোক চারটেও সব 
জানে নাকি ? 

ভ্রকৃটি করে মাম৷ প্রথমেই বলল, বাংলায় একটি কথাও নয় । 
তারপর জবাব দিল, ওর! জানে আমরা দূর পাল্লার মহুড়1 দিতে 

চলেছি । ডুবোজাহাজের স্পেসিমেন গোপন রাখার জন্য এ-ভাবেৈ 
চলেছি। তাছাড়া! ওর! সবাই জ্টাসের খুব বিশ্বস্ত লোক। 

একটু বাদে জ্যাসও এলো । ওপরের ঢাকনা ফেলে দেওয়া হল। 
তার পরেই শব্দ শুনে বুঝলাম স্টীম বোট চলে যাচ্ছে। ভিতর থেকে 
দেখলাম, বাইরেট। ঘুটঘুটে অন্ধকার । 

এতটুকু ডুবে! জাহাজের ভিতর দেখেও তাজ্জব আমি । কত শত 
রকমের যন্ত্রপাতি আর কত রকমের ব্যবস্থা, কোনটা কি কিছুই মাথায় 
ঢুকছে না । 

জ্যাসই ইঞ্জিনে গিয়ে বসল প্রথম । চাপা? ঘস ঘন শব্। গুনে 
বোঝা গেল স্টার্ট পড়ল। কিন্তু নড়া-চড়া নেই । মামা জানালো! 
ইঞ্জিন গরম করা হচ্ছে। 

ইঞ্জিন চালু করে জ্যাস উঠে এলো । গল্ভীর মুখে বলল, আমরা 
তিন জন এক আত্মা এক মন নিয়ে যাচ্ছি, এক আত্মা এক মন নিয়ে 
ফিরব । আর দরকার হলে কেউ কারো জন্য প্রাণ দিতেও দ্বিধা 
করব না। 

সঙ্গে সঙ্গে রঙ্গ মামাও ওই কথাগুলো আউড়ে গেল। তারপর 
আমিও । তিনজনে পরস্পরের হাত মেলালাম। জ্যাস ইঞ্জিনে 
ফিরে গেল। মামাকে বলল, দেরি না করে ওর ট্রেনিং শুরু করে 
দাও। 

ডুবোজাহাজ আস্তে আস্তে ভেসে চলল এবার । ভিতরে আলো 
জ্বলছে। কিন্তু বাইরে নিঃসীম অন্ধকার 

মামা চোখ বুজে দাড়িয়ে রইল একটু । আমি আমার মা লীলা 
তরফদারের আশীবাদ ঝরা ক্সিপ্ধ মুখখান1 সামনে দেখতে চেষ্টা করলাম। 
তাকেই স্মরণ করলাম মলে মনে । 

ডুবোজাহাজ অন্ধকারে জলের ওপর দিয়ে ভেসে চলেছে । তার 
গতি বাড়ছে টের পাচ্ছি। 

তৎপর হয়ে রঙ্গ মামার সাহায্যে ভিতরটা মোটামুটি বুঝে 
নিতে চেষ্টা করলাম। আমি বিজ্ঞানের ছাত্র, মামার তাগিদে 

বছর ছুই জাহাজেও কাজ করেছি। তবু থেকে থেকে ধেকী 
লেগে যাচ্ছে আমার। 

চবিবশ হাতের সী-হক-এর ভিতরেও তিনটে চেম্বারের মতো । 
সামনের দিকটা ইঞ্জিন ঘর। মাঝে আমাদের থাকার জায়গা। 
তারপর ওয়েট-রুম। এখান থেকে ডুবুরীর পোশাক-পরিচ্ছদ পরে 
আর নানা রকমের সরঞ্জাম নিয়ে সেফটি-লক খুলে ভিতর থেকে 
বাইরে বা বাইরে থেকে ভিতরে যাওয়া আসার ব্যবস্থা । 

এরই মধ্যে কত রকমের কারিগরি, কত কি। জ্যাসের পাশে 
আর একটা বসার জায়গা! আছে । কিন্তু অ।মার মতো আনাড়ীর 
চট করে সেখানে গিয়ে বসতেই সাহস হল না । সামনেটায় অসংখ্য 
লাল নীল সাদা কালো সরু সরু তারে আর স্ুইচে যেন মাকড়সার 
জালের মতো! হয়ে আছে । কোনটাতে হাত বা গা লেগে যায় সেই 
ভয়। খানিক বাদেই ভিতরের তাপটুকু ভারী আরামদায়ক লাগছিল । 
না গরম না ঠাণ্ডা । মামা জানালে! অক্সিজেন আর নাইট্রোজেনের 
প্রেসারাইজড মিকশ্চার সরবরাহ বাড়িয়ে ব কমিয়ে ভিতরের তাপ 
ঠিক করে নিতে হয় । এই তাপ বাড়ানো কমানোর স্বয়ংক্রিয় ব্যবস্থা 
আছে। এছাড়া আছে গরম জলের শাওয়ার, দীর্ঘকাল খাবার মজুত 
রাখার ফ্রীজার, জলের ট্যাঙ্ক, প্রয়োজনে জল পরিশ্রুত করে নেওয়ার 
বাবস্থা, টেলিভিশন কামের, রেডিও, সমুদ্রের নিচের ছবি তোলার 
ইলেকট্রনিক ফ্ল্যাশ ক্যামেরা, ম্যঃপ চার্ট কম্পাস, সমুদ্রের নিচের তাপ 
মাপার যন্ত্র ক্যামেরা লাগানো ১৮০ ডিগ্রি £রফ্রেকটিং মিরর । মামা 
সোৎসাহে সব দেখিয়ে আর বুঝিয়ে চলেছে, আর আমি বুঝি, না 
বুঝি মাথা নাড়ছি। 

রাতের অন্ধকারে বেশ দ্রুত ছুটেছে আমাদের সী-হক। জলের 
ওপর দিয়েই চলেছি আমর! | হুদ ছাড়িয়ে বিশাল সমুদ্রের মধ্যে 
এসে পড়েছি বল্ক্ষণ আগেই । আমার ধারণা ছিল, সকলের অগোচরে 
জলের তল! দিয়ে যাব আমরা । মামা বলল, দরকার হলে তাই 
যাব, কিন্ত বিশেষ দরকার হবে না! যে পথ ধরে চলেছি, সেদিকে 

জাহাজ চলাচল নেই বললেই চলে । রাতে এতবর্ড সমুদ্রে আমাদের 
এইটুকু সী-হক কারো চোখেই পড়বে না । আর দিনের বেলায়ও 
অন্থবিধে হবে না খুব, ছু'তিন মাইলের মধ্যেও কোনো জাহাজ 
চললে আমাদের যন্ত্রে ধরা পড়বে । তখন ডুব দিলেই হল । 

শুনলাম, প্রায় চারদিন এভাবে চলার পর আমরা লক্ষ্যের 
জায়গাটটিতে পৌছুব। অর্থাৎ যে জায়গায় '্বীম-লাইন' ডুবেছিল 
সেইখানে বা তার কাছাকাছি। 

থাকি বোস্বাই-এ, সমুদ্রে অনেক ভেসেছি। স্টীম বোটে চেপে 
কতবার গোয়া গেছি এসেছি ঠিক নেই৷ কিন্তু এই দীর্ঘ যাত্রার রূপ 
আলাদা, রোমাঞ্চ আলাদা, স্বাদ আলাদ1! এই বিশ্বত্রন্মাণ্ডে বিচ্ছিন্ন 
আমর! তিনটি একাত্ম মানুষ, বিশাল সমুদ্রের ওপর একটি বিন্দৃকে 
আশ্রয় করে কোন অজানার দিকে ছুটে চলেছি। এই ছোটার 
বিরতি কবে হবে বা আদৌ হবে কিনা কেউ জানে না। 

রাত বারোটা পর্যস্ত বার হুই হাত বদল করেজ্যাস আর রঙ্গ 
মামা সী-হক চালালো । অতএব কথাবার্তী বলা বা গল্প করার 
ফুরসৎ কম। সেই মেজাজও এখন আর নেই যেন কারো । কাজের 
দায়িত্ব কাধে চাপলেই জ্যাস গন্তীর হয়ে যায়। মামাও অনেকটা 
তাই। সকলের অগোচরে লক্ষ্যস্থলে পৌছানোটাই একমান্র চিন্তা 
সকলের । 

রাত বারোটার পর ঘণ্টাখানেকের জন্য থেমে তিন জনে একসঙ্গে 
খেতে বসলাম । খাবার দেখে এতক্ষণে জ্যাসের মুখে হাসি দেখা 
দিল। রাতের মেনু গরম গরম মাংসের বিরিয়ানি, মাংসের স্টেক 
আর সালাড। জ্যাস আমার দিকে কিরে বলল, তোমার মাম! টাকা 
কড়ি সোনা-দানার পিছনে ছোটে কেন? যেখানে এন্তার খাবার 
মেলে সেখানে বসে থাকলেই তো পারে। 

মামা জবাব দিল, হিসেব করে খাও, একটি দানাও ফেলবে না। 
কাজ সারা হবার আগে খাবার ফুরোলে তোমাকেই চিবিয়ে খাব মনে 
থাকে যেন, জলের তলায় আর কে দেখছে । 

জ্যাস পিট পিট করে আমার দিকে তাকালো, শুনলে কথা, এই 
রাক্ষলটার হাত থেকে, আমাকে রক্ষা করতে পারবে না? 

আমিও হেসেই জবাব দিলাম, তা পারব বোধহয়, ও-রকম 
অবস্থায় পার আগেই জালের তল। থেকে একট! তিমি-টিমি শিকার 
করে মামার সামনে এনে ফেলতে হবে । কত খাবে খাও-_ 

খুশি হয়ে জ্যাস হাসতে লাগল । বিরিয়ানি আর মাংস ছাড়া 
মামা আর চোখে কিছু দেখছে না। 

মামা উদার হাতে খাবার পরিবেশন করেছে বটে, কিন্তু জলের 
বেলায় মাপা হিসেব । শুকনো খাবার টিনের খাবার এন্তার আছে। 
কিন্ত জলের ট্যাঙ্ক খালি হলে অথৈ সমুক্রে প্রাণটি খোয়াতে হবে । 
মামার হিসেবে সব কাজ শেষ করতে খুব বেশি হলে দশদিন 
লাগবে । হিসেব মতো টেনেট্রনে খেলে ট্যাঙ্কের জলে বারে দিন 
চলবে । অতএব দিনে রাতে ছোট গেলাসের পাচ গেলাসের বেশি 
জল কেউপাবে না। শরীর কষে না যায় এরকম অনেক ট্যাবলেট 
আর তেগ্া দূর করার মতো অনেক রকম চিবুনোর জিনিস মামার 
হেপাজতে আছে । দরকার হলে তাই খাও! 

খাওয়া শেষ হতে চুর ধরিয়ে জ্যাস লম্বা হয়ে শুয়ে পড়ল। 
মামাকে বলল, তুমি পাখি ছোটাও, রাত তিনটের পরে আমি । 

মাম! হঞ্জিনে চলে গেল। একটু বাদে আমিও এসে সম্তর্পণে 
তার পাশের আসনে বসলাম । রঙ্গ মামা ইংরেজিতে জিগ্যেস করল, 
কি রে, কেমন লাগছে ? 

আমি কিছু না ভেবেই বাংলায় বললাম, খুব ভালো, তবে থেকে 
থেকে মায়ের কথা মনে হচ্ছে, আচ্ছা মামা 

রঙ্গ মামা এমন কটমট করে তাকালে! আমার দিকে, মুখের কথা 
মুখেই থেকে গেল! তারপর ধমকের সুরে একটু জোর দিয়ে 
ইংরেজিতে গরগর করে বলে গেল, ভদ্রলোকের চুক্তি ভাঙা আমি 
পছন্দ করি না । জ্যাসকে একটি পতৃগীজ কথা বলতে গুনেছিদ আমার 
সঙ্গে? আর খবরদার এতবড় একট! কাজে বেরিয়ে মা-মা করবি না, 

পিছুটানের একটি কথাও বলবি না। এ জগতে এখন শুধু আমি 
তুই আর জ্যাস, এছাড়া আর কেউ নেই, কিচ্ছু নেই। চিস্তার 
ডিসিপ্লিনও একটা বড় জিনিস, ভবিষ্যতে মনে থাকে যেন। 

কি কথায় কি কথা । আমি হা করে খানিক মামার মুখের দ্বিকে 
চেয়ে রইলাম। সামান্ততে এমন রেগে যেতে তাকে আর দেখি নি। 
কোন ধাতৃতে গড়া এইসব মানুষ কে জানে । শুনেছি কাজের ভাবনায় 
ডুবে থাকার সময় একটি অবান্তর কথা শুনলে বাবাও আচমকা রেগে 
যেত। আবার মেই রাগ জল হতেও বেশি সময় লাগত না নাকি। 
মামাও তার এই স্বভাবধান1 পেয়েছে মনে হয় । 

একটু বাদে রঙ্গ মামা বলল, শুত যা নইলে শরীর খারাপ হবে! 

তুমি একল! চালাবে ? 

মামার একেবারে নরম মুখ এধন। বলল, একলা কোথায় রে, 
আমার ভিতরট1 তো আনন্দে মশগুল হয়ে আছে। এতকাল বাদে 
তোর হতে-পারে মামীর হদ্দিস পেতে চলেছি সমুদ্রের তলায় । 
তাছাড়া আমার সব থেকে প্রিয় যে-ছু'জন অর্থাৎ তুই আর জ্যাস 
আমার সঙ্গে, আমি তো এখন স্বর্গরাজ্যে বাম করছি রে! তবে 
রগন] হবার পর একটা ব্যাপার নিয়ে বিবেকে একটু খচখচ করছে, 
বুঝলি ""। 

কি ব্যাপার নিয়ে ? 

ওই ভাগ বাটোয়ারার ব্যাপার নিয়ে জ্যাসের ওপর আমি খুব 
স্ববিচার করিনি।-' সে না থাকলে তোর ওই হতে-পারে মামী 
চিরকাল সমুদ্রের তলাতেই থেকে যেত। আমি, তুই তো একই, 
অথচ কলে ফেলে নিজের! দশ আনা নিয়ে তাকে ছ' আনা দিচ্ছি। 

আমি হেসে ঠাট্টা করলাম, ওই কোটি কোটি টাকার সোন! হরে 
তুমি হাতে পেয়েই গেছ মনে হচ্ছে? 

আবার প্রায় রাগত মুখ মামার। 

আলবত পেয়েছি! তোর কোনে সন্দেহ আছে? 

আমি তাড়াতাড়ি সামাল দিলাম, ঠিক আছে ঠিক আছে, পেয়েছ। 

তা জ্যাসকে আট আন! ভাগ দিয়ে দাও । 

রঙ্গ মামা একটু ভেবে জবাব দিল, আমিও তাই ভাবছি। যে 
মানুষ প্রাণের মায়া তুচ্ছ করে আমাদের সঙ্গে এলো তার উদারতার 
স্থযোগ নেওয়া উচিত নয় । যাক, ভুই যেন ফট করে কিছু বলিস 
না! তাকে, আমাদের করুণা ভেবে রেগেই যাবে হয়তো, আগে পাই, 
তারপর যা বলার আমিই বলব । আর কথা নয়, শুতে যা এখন। 

দিনের বেলায় আমাদের সী-হক বেশির ভাগ সময় জলের ওপর 
দিয়েই ভেসে চলেছে । চারদিকে আকাশ ছোয়া সমুদ্র, কে দেখছে ! 
কচিৎ কখনে! বহু দূরে কোথাও জাহাজ চলার সংকেত পেলে সী-হক 
ডুব দেয়। আর আমার শিক্ষার প্রয়োজনেও এক দেড় ঘণ্টা জলের 
নিচে চলে যায়! 

জলের নিচে চলে আসার সঙ্গে সঙ্গে রঙ্গ মামা কড়া মাস্টারের 
মতোই আমার শিক্ষানবিশিতে লেগে যায় ৷ তড়িঘড়ি ডুবূরীর পোশাক 
আ'র সরঞ্জামে তৈরি হওয়া রপ্ত করেছি । গভীর জলে চলে গেলে 
স্কুবা গীয়ার চলবে না৷ ওটা পরে ত্রিশ থেকে পঞ্চাশ ফুট মাত্র জলের 
তলায় ঘোরা ফেরা কর! চলে । লক্ষাস্থলে পৌছে আমাদের চলে 
যেতে হবে পয়ন্রিশ-ছপ্তিশ হাজার ফুট জলের নিচে । ছ'সাত 
মাইলের মতো । এর জন্য চাই ওপেন সারকিট স্কুবা। এর সঙ্গে 
থাকে খুব বেশি চাপে ভরাট, [মশ্রিত গ্যাস সিলিগার। সিলিগারের 
নল মুখে পরার মুখোশের সঙ্গে এটে নিতে হবে। সেই নলের 
ভিতর দিয়ে যুখোশের ভিতরে বাতাস চলাচল করবে । এছাড়া 
ঠান্ডার হাত থেকে রক্ষা পাওয়ার জন্তে সঙ্গে থাকবে ফোম নিওপ্রিন। 
আর থাকবে ছুরি, কম্পাস, জল মাপার যন্ত্র, ঘড়ি, ভেসে বেড়াবার 
সরঞ্জাম, মুখোশের ওপর জোরালো আলে! ফিট করা ট্, নিজেদের 
মধ্যে কথা বলার ব্যাটারি ট্রান্সমিটার, রাবার স্থ্যট, সিসের জুতো, 
তামার হেলমেট, আর ছোট এয়ার কমপ্রেসড রিভলবার । গোল! 
বাকুদের বন্দুক নয়, জলে বারুদ অচল । এ রিভলবারের জন্য চাই 
কাচের গুলি। বারুদের মত জলের নিচে এই এয়ার কমপ্রেসড় 

রিভলবারের কাচের গুলিরও অবার্থ ফল। এয়ার কমপ্রেসড বন্ড 
বন্দুকও থাকতে পারে সঙ্গে । জলের নিচে এই সৰ সাজ-সরঞ্জামে 
ডুবোজাহাজ থেকে বেরিয়ে আসা! আর এক রোমাঞ্চকর ব্যাপার 
বটে, প্রথম দিনের মহড়ার সময় প্রস্তুত হয়েই মামাকে বললাম, 
চলো, বেরোই । 

মামা আর জ্যাস হু'জনেই হেসে উঠল। রঙ্গ মামা বলল, তুই 
একটা বোকার হদ্দ, শী-হক তো থেমে নেই, তুই বেরিয়ে ফিরবি 
কোথায়? 

সত্যি লজ্জা পেয়ে গেলাম । উৎসাহের চোটে খেয়ালই ছিল না, 
চলতি ডুবোজাহাজ থেকে নামলে আর তার নাগাল পাওয়। যাবে 
না। তবেজ্যাস বা মামা আমাকে হতাশ করল না। সী-হুক 
থামিয়ে তিন দিনের মধ্যে অনেক বারই সকলে মিলে বেরিয়ে আসা 
আর ফিরে যাওয়ার মহড়া দিলাম । এও এক বিচিত্র রোমাঞ্চকর 
ব্যাপার । যতো! নিচের দিকে যাব, ততো আলো কম । আমরা 
কয়েকশ' ফুট মাত্র নিচে! তবু আর্কলাম্প বা টর্চ না জ্বালিয়ে 
কিছুই প্রায় দেখা যায় না। কিন্তু তারই মধ্যে থেকে আলোর 
ঝিলিক! আমাদের চার দিকে অসংখ্য ছোট আর মাঝারি সামুদ্রিক 
জীব । তাদের গা থেকে ওই আলো! ঠিকরোচ্ছে। এ রকম কিস্তৃত 
পোশাকের তিন মুতি দেখে ওর! হয়তো ভেবে পাচ্ছে না এ আবার 
কোন ধরনের জানোয়ার । ওদের শাস্তির ব্যাঘাত ঘটেছে । যতো 
বেশি ছোটাছুটি করছে ওদের.গা থেকে ততো। আলে! ঠিকরোচ্ছে। 

রঙ্গ 'মামা আর জ্যাসের ছু'জনারই থমথমে মুখ । এই প্রথম 
হ'জনার মধ্যে সত্যিকারের একটু ঝগড়া হয়ে গেল। টর্চ ম্যাপ 
আর বাবার দেওয়া! সেই নকসা মিলিয়ে মাম নির্দিষ্ট জায়গা্টিতে 
এসে পৌছেছে । বিকেল তখন ছ'টা। 

হিসেবের ঘন্টা পাচেক আগে এসে পৌছেছি আমরা এখানে । 
সেটাও রঙ্গ মামার বাহাছবরি। তার হাতে পড়লে সী-হক জোরে 
ছোটে। আগে ঠিক ছিল রাত এগারোটায় লক্ষ্স্থলে এসে পৌছুলে 

ঘন্টা আড়াই তিন বিশ্রামের পর রাত ছুটো নাগাদ সী-হক সাগরতলে 
রওনা হবে। অনুমান ছন্রিশ হাজার ফুট অর্থাৎ প্রায় সাত মাইলের 
মতো নিচে নামলে আমরা সমৃদ্রের তলদেশে পৌছব । আমাদের 
সময় লাগবে কম করে পাচ ঘণ্টা । তার মানে সকাল সাতটা নাগাদ 
সী-হক সমুদ্রের তলার মাটিতে নোঙর করবে । মামার হিসেবে বিশ 
বছর আগের সেই বিধ্বস্ত “গ্রীম-লাইন' জাহাজ খুঁজে পেতে হলে খুব 
বেশি হলে ঘণ্টা ছুই সময় লাগতে পারে । সকাল নটা আন্দাজ 
আমর! সেই বিপুল ভাণ্ডার উদ্ধারের কাজে লেগে যেতে পারব। 
হিসেবে ভুল না হলে সেই অতুল এশ্বর্ষের মালিক হয়ে বেলা 
বারোটার মধ্যে আমর! সমুদ্রের তলা থেকে ওপরে রওনা! হবো। 
এমনিতে নামার থেকে উঠতে ঢের কম সময় লাগে। কিন্তু সঙ্গের 
সোনা আর হীরের বাক্স উঠলে ওজন বাড়ার দরুন ওপরে ভেসে 
উঠতে সময় কিছু লাগবে । কত বেশি মামা সেটা ঠিক ঠাওর করে 
উঠতে পাবে নি। তবু ধারণা বিকেল চারটের মধ্যে সী-হক আবার 
জলের ওপরে উঠে আসবে । তারপর আর না থেমে সী-হক সোজা 
রওনা হবে ব্রেজিলের সেক নির্জন লেগুনের দিকে । সেখানে পৌছলে 
পরের যা-কিছু বাবস্থা এবং কর্তৃত্ব সব জ্যাসের। 

কিন্ত সাড়ে তিন দিনের পথ ভেঙে ঘণ্টা পাঁচেক আগে লক্ষ্যস্থলে 
পৌছুনোর দরুন মামার জেদের ফলে এই ভক-বীধা হিসেবের রকম- 
ফের হয়ে গেল । মামা ঘোষণ! করল, রাত এগারোটার জায়গায় 
বিকেল ছ'টার মধ্যে যখন পৌছেই গেছি তখন আর রাত ছুটো পর্যন্ত 
ডুব দেবার জন্য অপেক্ষা করব কেন, ঘণ্টা ঘুই-আড়াই বিশ্রাম করে 
রাত নটার আগে আমরা নিচের দিকে ছুটব। 

জ্যাসের খুব পছন্দ হল না, বলল, তোমার হিসেব ঠিক থাকলে 
আমরা তাহলে রাত ছুটোয় সমুদ্রের তলায় পৌছুব ? 

মামা বলল, হা?, ভাতে কি? 

জাস মাথা নাড়ল, রাতে কাজ নেই, সকালে হাজির হওয়াই 
ভালে! । 

মামা হেসেই মন্তব্য করল, তৃমি একটা বৃদ্ধ,, সমুস্তের তলায় চলে 
গেলে রাত আর দিন সমান অন্ধকার, আমাদের টর্চ আর সী হকের 
ফ্লাড লাইট ভরসা । হিছ্বের বাইরে কত কি হতে পারে, হাতে 
পেয়েছি যখন পাঁচ ঘণ্টা সময় নষ্ট করা ঠিক হবে না। 

কিন্ত জাসের আপত্তি । সে তবু মাথ! নেড়ে বলল, ক্োোমার 
হিসেব এগোয় তো৷ পিছিয়ে পড়ে না । আমি ভয়ানক ক্লান্ত, এখন 
টানা ঘুম দেব, সী-হকেরও বিশ্রাম দরকার । ওই রাত ছটোতে 
বলেছিলে ঘভি ধরে ঠিক ওই সময়েই ঈশ্বরের নাম নিয়ে ডুব দেব। 

এই সামান্বা কথায় মামা কেন যে হঠাৎ এমন চটে গেল ভেবে 
পেলাম শা । 

ক্লাস্ত সত্যি আমিও । উত্তেজনায়ও তো এক ধরণের ক্লাস্তি 
আছে । তিরিক্ষি মেজাজে মামা বলে উঠল, সী-হকেব আসল পাইলট 
এখন আমি, সাভিসে থাকলে এটরকু অবাধাণ্ার জন্গেই তুমি কি 
শান্তি পেতে জানো না! সী-হকের কতটা বিশ্রাম দরকার সেটা 
ভোমার থেকে আমার ভালো যাচাই করা আছে । সমুদ্রের সবকিছু 
অনিশ্চয়তার মধ্যে পাঁচটা ঘণ্টা সময় হাতে পাওয়া কি বাপার 
তোমার নিরেট মাথায় সেটা কবে না । চ্তোমাব বিশ্রাম দরকার 
তো পড়ে ঘুমোও গে যাও, সমুদ্রের তলায় পৌছে সী-হুক নোঙর 
করে তারপর কোমাকে ডাকবশখন। কিন্তু আমার ওপর সর্দারি 
করতে এলে এরপর এক ঘুষিতে তোমার নাক থ্াবড়া করে দেব 
বলে দিলাম । 

অপমানে মুখ লাল জ্যাসের। এতবড ধনী ব্যবসায়ীর এরকম 
কথা শুনলে অপমান হওয়াই স্বাভাবিক । ক্রুদ্ধ দৃষ্টিতে জ্যাস মামার 
দিকে চেয়ে রইল খানিক। তারপর পরিস্থিতি বুঝে বুদ্ধিমানের 
মতোই রাগ সামলে নিল । আমার দিকে ফিরে আহত সুরে বলল, 
শুনলে কথা, এশখ্বর্ষ হাতে আসার আগেই এই মেজাজ, এলে পরে 
কিহবে? 

তাকে ঠাণ্ডা করার জন্ত সহানুভূতির মরেই মামাকে ঠেস দিয়ে 

বললাম, কাজের আওতায় ঢুকলেই ডাকসাইটে পাইলটরা 
ডিসিপ্লিনের নামে এই মেজাজ দেখিয়ে থাকে, প্রায় বিনা কারণে 
আমিও এরই মধ্যে একদিন মামার রামধমক খেয়েছিলাম, তুমি কিছু 
মনে কোরো না। 

তবু একটু রাগ না দেখালে মান থাকে না। জ্যাস গৌ-গো 
করে ভিতরে চলে গেল। হয় শোবার ঘরে নয়তো ওয়েট রুমে 
গিয়ে বসেছে । মামা ভূরু কুঁচকে নিবিষ্ট মনে ইঞ্জিন চেম্বারের সমস্ত 
যন্ত্রপাতি খু'টিয়ে পরীক্ষা করতে লাগল। আমার এত হাসি-খুশি 
রঙ্গ মামার এই কর্মতৎপর রুক্ষ-গাস্তীর্ধও যেন দেখার মতোই | 

কিন্তু অভিযানের এমন একটা স্তব্ধ সময়ে জ্যাসই বা কতক্ষণ 
তফাত বসে থাকতে পারবে । খানিক বাদেই সে আবার বেরিয়ে 
এসে মামার সঙ্গে তদারকিতে যোগ দিল । কাজের গুরুত্ব আমার 
থেকে অন্তত ঢের বেশি বোঝে সে। একটা স্তব্ধ উত্তেজনা সকলের 
চোখে-মুখে জমাট বাধছে ক্রমশ । 

আহারার্দি সেরে রাত ঠিক নণ্টায় সী-হক জলের তলায় ডুব 
দিল। পাইলটের সীটে মামা, তার পাশের আসনে জ্যাস। আমি 
ভিউপোর্ট বা পোর্ট হোল দ্রিয়ে জলের তলার দৃশ্য দেখছি । কখনো 
ব! উঠে এসে জ্যাস আর মামার পিছনে হুমভি খেয়ে ডেপথ মিটার 
দেখছি, আর সামনের ভিউপে।& দিয়ে সামনের দিকে নজর রাখছি । 
স্তব্ধ উত্তেজনায় আমার বৃকের ধূকধুকুনিও থেমে আছে যেন । 

পৃথিবীর শতেক ভাগের উনত্রিশ ভাগ মাব্র ডাঙা। বাদবাকি 
সব জল। সেই মহাজলভাগের এক অজানা! গভীরের দিকে চলেছি 
আমরা । গোড়ার দিকে সী-হক আড়!আড়িভাবে চলেছে মনে হল। 
সমুদ্রের গভীরতার হিসেবে কিছু জটিলতা আছে বলেই বোধহয় । 
তীর থেকে হিসেব করলে প্রায় দশ মাইল তফাতে এলে প্রায় একশ 
নিরানবব,ই মাইল পর্যন্ত তার গভীরতা ক্রমশ পাঁচশ সন্তর পর্স্ত 
নেমে আসে । একশ বিরানব্ব,ই মাইলের পরেই সেই গভীরতা 
দ্রুত নেমে আসে পাচশ সন্তর ফুট থেকে প্রায় এগারো! হাজার চারশ 

ফুটে। আমরা অবস্ঠ তীর থেকে দেড়শ মাইলের অনেক গুণ দূর 
দিয়েই নামতে শুরু করেছি। তবু গভীরতা সম্পর্কে নিশ্চিত হবার 
জন্য কি কোনে! ডুবন্ত পাহাড়ের গায়ে ঠোক্ধর খাবার ভয়ে 
আড়াআড়ি ডুবে চলল. সীহক, জানি না। কিন্ত এসময় কিছু 
জিগ্যেস করতে গেলে দাবড়ানি খেতে হবে । 

লক্ষ্য করলাম, সেকেণ্ডে তিন ফুট হিসেবে নিচে নামছে সী-হক । 
এটাই নিয়ম । তলদেশের চার হাজার ফুটের মধ্যে সেকেন্ডে হ'ফুট 
করে নামবে । আর শেষ ছ'শ ফুটের মধ্যে এসে সেকেণ্ডে একফুট 
করে নামবে । নইলে সমুদ্রের তলার মাটিতে যন্ত্রধান ঘা খাবে । 
কিন্ত সেই শেষের কথ! এখনো কল্পনাও করা যাচ্ছে না। 

'*শ্ছ" সাত মিনিটে সৰে এগারো শ' ফুট এসেছি, হঠাৎ দেখি 
সী-হকের ফ্লাড লাইট থেকে থেকে অন্ধকার হয়ে যাচ্ছে । সবনাশ ! 
আলো বিগড়লো ? জ্যাসও সভয়ে তাঁকালো মামার দিকে । 

রঙ্গ মামা বলল, আমাদের সী-হককে কারা আক্রমণ করেছে । 
ওই দেখো ওগুলোর নাম স্কুইড। অক্টোপাস জা'তীয় দশ বানর 
জ!নোয়ার। লম্বায় এক ফুটের বেশি হবে না। মামা বলল, 
জায়েন্ট স্কুইড যাট ফুট লম্ব।ও হতে পারে, কিন্তু সেরকম স্কুইড 
আযটলান্টিকে নেই । 

চারদিক থেকে ওগুলো! এমন ভাবে ছেঁকে ধরছে আমাদের যে 
গতি কমতে বাধ্য । পাম্প করার মতো! গল! দিয়ে তার বেগে কালি 
ছিটোয় এগুলো । এটাই ওদের আক্রমণের ধারা । সত্যিকারের কালির 
মতোই কালো তরল পদার্থ ছিটকে বেরুতে থাকে । একসঙ্গে একশ- 
দেড়শ দ্কুইড এই কাও করছে। তাইতেই ফ্লাড লাইটের জোরালো! 
আলো ক্ষণে ক্ষণে কালচে হয়ে যাচ্ছে। 

যাই হোক, ওদের কাটিয়ে আরে! কিছুটা নিচে চলে এলাম। 
তেরো শ' ফুট হবে। এবার আমরা যে হাজার হাজার রকমারি 
জীবের পাল্ল/য় পড়লাম, সেগুলোর নাম শুনলাম ল্যানটার্ন ফিস। 
তিন থেকে ছ' ইঞ্চি লম্বা হবে। কত রকমের যে রং ওদের ঠিক 

নেই। কিন্ত এই বাকে ঝবাকে ল্যানটার্ন ফিসের আক্রমণের নয়, 
পালানোর তাড়া । সেও এক দৃশ্ব। বড় বড় চোখ, কোনটার 
আবার মাথার ওপর জ্বলছে । 

আঠের শ' ফুট নিচে আবার আর এক দৃশ্য । মোটা বিশাল 
একটা কেবল, অর্াৎ আডামাভি পড়ে আছে। টেলিফোন 
কোম্পানীর কোনো পরিত্যক্ত প্রচেষ্টার নজির হয়তো । ওই কেবল- 
এ ঝুলে আছে রাশি রাশি ওগুলো কি? মামা ওই কেবল-এর পাশ 
'থ*ষেই সী-হককে নামিয়ে নিয়ে গেল । 

চিংভি মাছ । এমন দানবাকৃতি চিংভি কলনা করা যায় না। 
আকারে দু হাতের কম নয় আর ওজন বোধহয় পাচ কিলো করে 
হবে এক একটার । ওই কেবল-এর যত দূর চোখ যায়, শয়ে শয়ে 
চিংড়ি মাধ ঝাল আছে। 

আমি আর জ্যাস হঠাৎ অবাক একটু । সী-হক প্রায় থেমে 
গেছে। মামা কি কলটিপল কেজানে! সী-হকের যাস্ত্রিক বাহু 
ওই তারের দিকে এগুলো, তারপর অনায়াসে বড় সভ একখানা চিংড়ি 
মাছ তুলে নিয়ে এলো । যাস্ত্রিক হাতের চাপ বাভাতে চিংড়িটা 
বিশাল ঠাঙ নেড়ে চেড়ে ঠাণ্ডা হয়ে গেল। 

জ্যাস রেগে গিয়ে বলে উঠল, এখন তোমার চিংভি খাবার 
সময ? 

মামা নিলিপ্ত গম্ভীর । আমাকে হুকুম করল, ওয়েট কুমের 
দরজার মুখ থেকে ওটা নামিয়ে পাচ মিনিটের মধ্যে কেটে কুটে ফ্রীজে 
রেখে আয ৷ ফেরার সময় কার কেমন চলে দেখা যাবে । 

বাইরেব জিনিস ভেন্তরে নেবার যাস্ত্িক ব্যবস্থাও আছে। 
অশ্রবিধে কিছু নেই । ছোট বড় কত রকমের জীব যে দেখতে দেখতে 
চলেছি, তাঁর হিসেব নেই । মামা বলল, গবেষণায় এখন পর্ষস্ত এক 
লক্ষ চল্লিশ হাজার সামুদ্রিক জীবের হদিস মিলেছে আর ফি 


বছর আটশ থেকে হাজার রকমের নতুন জীব আবিষ্কার করা 
হচ্ছে। 

পঁচিশ মিনিটে চার হাজার ফুট নেমেছি। হঠাৎ চোখে-মুখে 
বিস্ময়ের ছায়া নামল মামার । জ্যাসেরও আতঙ্কিত মুখ । আমি 
ভালো করে তাকালাম পিছন থেকে । সামনে বিশাল কালো মেঘের 
মতো! ওটা কি? ধীরে ধীরে ওটা এদিকেই এগিয়ে আসছে ! 

এটুকু সময়ের মধো ভয়াবহ জীবও কিছু দেখেছি । দশ সাড়ে দশ 
ফুটের ব্র্যাক মারলিন, তেরো! সাড়ে তেরে! ফুটের বর মারলিন, দশ 
ফুটের টারপন, আট সাড়ে আট ফুটের ব্যারিকুভা । মাম" চিনিয়েছে, 
আর দেখামান্র সম্ভাব্য মাপ আর ওজনও বলে দিয়েছে । কিন্তু 
ভামমান মেঘের মতো এই জানোয়ারটা কে? কম করে চল্লিশ পয়- 
তাল্লিশ ফুট হবে লম্বা! অস্ফুট স্বরে মামা বলে উঠল, সবনাশ, 
হোয়েল শাক । 

ফ্লাড লাইটের জোরালো ঝাপটা খেয়ে জানোয়ারটা! থমকে 
থেমেছে । এই যানটা কোন ধরনের জনোয়ার ভাবছে হয়তো । 
আমরা অস্পষ্ট দেখতে পাচ্ছি, জানোয়ারটার জ্বলস্ত হু চোখ বভ বড় 
হটে! ডিনার প্রেটের মতো । ভয়াল দাতের সারির আভাস শুধু 
দেখলাম একবার । ওট1 এত কাছে এখন যে আক্রমণ করলে কি হবে 
ভেবে পেলাম না। স্টীল খ্যালয়ের তৈরি যানের ক্ষতি করতে 
পারবে না, কিন্তু তোলপাড় করলে যন্ত্রের ক্ষতি হতে পারে, যাল্ত্রিক 
বানু হুটে৷ অন্তত নষ্ট হতেই পারে। 

জ্যাস তাড়া দিল, যতো! জোরে পারো! নিচে নামো না! দাড়িয়ে 
গেলে কেন? 

রঙ্গ মামা ওটার দিকে চোখ রেখে বলল, নভাচড়া করলেই ওটা 
ক্ষেপে যাবে, টুপচাপ বসে দেখো । 

আবার ওট1 আস্তে আস্তে কাছে আসছে । 

আমার গায়ের রক্ত শিরশির করে পা বেয়ে নামছে যেন। সী- 
হকের একেবারে গা ঘেষে স্থির হল ওটা। ভিউপোর্ট দিয়ে আমরা 
দাঁনবটার সর্বাঙ্গ দেখছি । ওটা আমাদের দেখতে পাচ্ছে না। ভিতর 
থেকে দেখা যায়, বাইরে থেকে দেখা যায় নাঁ। সী-হকের গায়ে মুখ 

ঠেকালো৷ একবার । তারপর আস্তে আন্তে চারদিকে পাক খেল 
একটা! । শেষে ধীরে নুস্থে চলে গেল। একটা বিশাল ভয়াল জমাট 
বাধা মেঘ সরে গেল । 

আমার ঘাম দিয়ে জ্বর ছাড়ল। জ্যাসও স্বস্তির নিঃশ্বাস ফেলল । 

আবার ইঞ্রিন চালু করে রঙ্গ মামা বলল, ১৯১২ সালে যে 
হোয়েল শার্ক ধরা-পড়েছিল, লম্বায় সেটা ছিল আটব্রিশ ফুট, আর 
ওজন ছিল ছাবিবশ হাজার পাঁচশ চুরানববই পাউণ্ড। এটা তার 
থেকে বড় তো! হবেই । 

আমরা চলেছি তো! চলেইছি। ঘড়ি দেখলাম । মাত্র এগারোট। 
রাত। অর্থাৎ হু' ঘণ্টা আগে মাত্র যাতব্র। করেছি । অথচ মনে হচ্ছে, 
কত দীর্ঘ সময় যেন চলে গেছে। জায়গায় জায়গায় বাধ! পাওয়ার 
দরুন সাড়ে যোল হাঁজার ফুট নিচে এখন আমরা । এখনো মেকেওডে 
তিন ফুট বেগেই নামছে সী-হক। 

কড়া দিনের আলোতেও দশ হাজার পাচশ' ফুট নিচে নামলেই 
গাঢ় অন্ধকার । 

সেই অন্ধকারের রূপ দেখাবার জন্তেই বোধহয় রঙ্গ মামা ফ্লাড 
লাইট নিভিয়ে দিল। এখানে জলজ জীবের উৎপাত নেই বললেই 
চলে। মাঝে মাঝে মেরুদণ্হীন ছোট ছোট জীব দেখা যাচ্ছে। 
চারদিক নিথর-নিস্তব্ধ। হঠাৎ কেমন অসহায় মনে হচ্ছে নিজেকে । 
এই বিশ্বব্রন্মাণ্ডে আমরা তিনটি মানুষ যেন বিচ্ছিন্ন, নিদারুণ একলা। 
এক-একট। ক্ষুদ্র অণুর মতো! আমরা এক মহাশুন্ের গহ্বরে নেমে 
চলেছি । জলের তলার সব কিছু কবরের মতো শান্ত স্তব্ধ ৷ 

রঙ্গ মামা ফ্লাড লাইট জালতে স্বস্তির নিশ্বাস ফেললাম । 

চলেছি। আমাদের মুখের কথ! কমে আসছে । কাছে দুরের 
অনেক পাহাড়ও চোখে পড়ছে । শুনেছি, হিমালয়ের থেকেও বড় 
এক-একটা ডুবন্ত পাহাড়। কত ধুগ ধরে এগুলে৷ যেন লোকচক্ষুর 
আড়ালে তপস্যারত । 

এই স্তব্ধতার মধ্যে কতকাল ধরে ডুবে আছি আমরা? ঘড়ি 
দেখলাম। মাত্র চার ঘণ্টা। এখন একত্রিশ হাজার ফুট জলের 
নিচে আমরা । মামা কিছু গতি কমিয়ে থাকবে । তার হিসেবে 

আর পাচ হাজার ফুট বাকি। 

ভিতরের বাতাস হঠাৎ অস্বস্তিকর লাগছে কেমন। সকলেরই। 
মাম! জ্যাসকে হুকুম করল, লিখিয়াম হাইড্রোক্সাইড় চালিয়ে দাও। 
কার্বন ডাইঅক্সাইড বেড়ে গেছে! জ্যাস হুকুম তামিল করার ছ' তিন 
মিনিটের মধ্যে আবার সুস্থ বোধ করলাম । 

.**সী-হকের গতি এখন সেকেগ্ডে ছ' ফুটেরও কম। মনে হচ্ছে, 
শরীরের রক্ত চলাচলও থেমে আছে এখন । আরো চার হাজার অর্থাৎ 
পঁয়ত্রিশ হাজার ফুটেরও কিছু নিচে আমরা। না, মামার ভূল হয় নি। 
পাচ ঘণ্টার মধোই আমরা সমুদ্রের তলার মাটি ছোঁব। সমস্ত রকমের 
বাধা বিদ্ব ধরেই রঙ্গ মামার হিসেব । 

এবারে মেকেণ্ডে এক ফুট করে নামছি। ইকো সাউগ্ডার দিয়ে 
পরীক্ষা করে রঙ্গ নামা একটু আগেই বলল, পুরো ছত্রিশ হাজার 
ফুট নামতে হবে না, তার থেকে শ'তিনেক ফুট কম হবে জলের 
গভীরতা । একট। উন্মুখ প্রতীক্ষায় স্তব্ধ আমর! । 

মামার ঠাণ্ডা গলা কানে আসতে চমক ভাঙল যেন। রঙ্গ মাম! 
বলল, আর পনের ফুট নিচে মাটি । 

সী-হক সেখানেই নিশ্চল দাড়াল খানিক। রঙ্গ মামা ফ্রাড 
লাইট ঘুরিয়ে ঘুরিয়ে চোখে জোরালো একটা কীচের যন্ত্র লাগিয়ে 
চারদিক দেখতে লাগল । 

আর নিচের দিকে নয়, সী-হক এবার সমান লেভেলে মোটরিং 
করে চারদিক ঘুরতে লাগল। তার পাশে জ্যাস ভিউপোর্টের 
ওপর হুমড়ি থেয়ে পড়েছে । 

প্রায় এক ঘণ্টা তল্লাসির পর এক জায়গায় সী-হকের গতি আরো 
শিথিল হতে জ্যাস হঠাৎ টেঁচিয়ে উঠল, ওই-ওই সামনে ওটা কি? 

চোথে আবার সেই কাচা লাগিয়ে মামা দেখতে লাগল । ভারপর 
বলল, ওটাই । আমার বুকের তলায় যেন হাতুড়ি পিটছে কেউ। 

ধীরে ধীরে সী-হক ওদিকে এগিয়ে চলল । একেবারে পাশে 
গিয়ে দাড়াল । তারপর খুব আস্তে আস্তে নিচে নামতে লাগল । পাঁচ 

ফুট বাকি থাকতে ভিতর থেকে ছুটো পায়ের মতো নামিয়ে দেওয়! 
হল। সী-হক এরই ওপর স্থির হয়ে দাড়াবে, বাইরের কাঠামো 
মাটি স্পর্শ করবে না। 

দাড়াল। 

আমাদের পাশে জাহাজের কঙ্কাল একটী। ওটার অবয়বের 
কাঠ আর নরম জিনিস যা-কিছু সব বিশ বছরের নোনা! জলে পচে 
ক্ষয়ে একেবারে নিশ্চিহ্ু হয়ে গেছে, বিশ হাজার টনের 'স্বীম-লাইনের' 
ইম্পাতের বাধাই নিচের দিকটা জং বরা লোহা তারের জাল আর 
বড় বড় চিমনি-সহ একট! বিশাল কাঠীমো শুধু পড়ে আছে। 

এটুকু দেখেও একটা অনুভূতির তোলপাড় শুরু হল বৃকের 
তলায়। একদিন বাবার হুকুমে এই জাহাজ চলত, ঘুরত ফিরত । 
এই জাহাজের সবত্র বাবা ঘুরে বেড়াতো। বিশ বছর বাদে আমি 
সেটাই দেখছি, সেটার স্পর্শ পেতে চলেছি। 

মুখে একটিও কথা না বলে ওয়েট রুমে এসে আমরা তড়িঘড়ি 
সাজসভ্জ! করে নিলাম । তারপর বেরিয়ে এসে একে একে সমুক্রের 
তল'র মাটিতে পা ফেললাম। প্রথমে রঙ্গ মামা, তারপর জ্যাস, 
পিছনে আমি | 

জাহাজের ভাঙা দিকটা! নিচে পড়েছে । ও-দিক থেকে বেজে 
সন্তর্পণে পা ফেলে-ফেলে উঠে আসাটা আমাদের পক্ষে সহজেই হল । 
স্টংকমটা লোহার, আগাগোড়া জং ধরা একটা লোহার পের মতো 
পড়ে আছে! আমাদের তিন জনের মাথায় তিনটে অটোমেটিক 
জোরালো লাইট জ্বলছে, হাতেও টর্চ । চার দিকে তাকিয়ে রঙ্গ মামা 
সেই সিক্রেট চেম্বার বা গোপন কুঠরি খুঁজছে । যেখানে নুটকেসের 
মতো! হাতল-অল! আটটা বাক্সে অপারেশন জিরোর বিপুল চোরাই 
এন্বর্য বিশ বছর ধরে ঘুমোচ্ছে। আর আছে বৈধ-চালানের সোনা 
আর মোহরের কেস। 

খুঁজতে হল না। অদূরে আর একটা ছোট স্তূপের মতো কি। 
টর্চের আলো! পড়তে চকচক করে উঠল । ওটাই ইম্পাতের তৈরি 

সিক্রেট চেম্বার। ভিতরটা প্রেসারাইজড । অতি গোপনীয় 
সরকারি দলিল পত্র আর সম্পদ নিরাপদ রাখার জন্তে এই সিক্রেট 
চেম্বার। জাহাজ ডুবি হলে বা ভেঙে চৌচির হলেও এর ভিতরের 
জিনিস যাতে নষ্ট না হয়, সেই রকম পাক পোক্ত ব্যবস্থা । 

এর দরজা এমনিতে খুলবে না। কিন্তু রঙ্গ মামা সর্বরকম সরঞ্জাম 
নিয়ে প্রস্তত। পোশাকের ভিতর থেকে কি একটা বার করল। 
তার পরেই তার উদ্দেশ্ট বোঝ! গেল। বসে রুবি লেসারের আলো 
দিয়ে ইস্পাতের দরজা একেবারে তলার দিক কেটে টেনিস বলের 
মতো একট! ফুটে! করল প্রথমে । একেবারে দরজা! কেটে দিলে 
আমাদের সুদ্ধ, নিয়ে ওই শুন্ত ঘরে এমন তোড়ে জল ঢুকবে যে 
কারো রক্ষা থাকবে না। মাথার ওপর জলের চাপ তো প্রতি ব্গ 
ইঞ্চিতে দু'লক্ষ পাউও। 

একেবারে মেঝে ঘেষে দরজা অল্প ফুটো! করার ফলে তলা থেকে 
ওই চেম্বার জলে /রাট হয়ে যাবে। তখন ভিতরের চাপ আর 
বাইরের চাপ সমান। দরজা কেটে দিলেও তখন এই রকমই শাস্ত 
থাকবে ওই জলে ভরাট গ্রিল চেম্বার | 

মিনিট তিনেকের বেশি সময় লাগল ন1। রঙ্গ মামা ফুটে। দিয়ে 
আঙ্ল ঢুকিয়ে দেখল ভিতরে আর জল যাচ্ছে নাঁ। অর্থাৎ ওই 
চেম্বারের ভিতরের অবস্থা এখন বাইরের মতোই । 

রুবি লেসার দিয়ে এবারে দরজা কাটা হল। আমরা ভিতরে 
ঢুকলাম । 

এইটুকু জায়গায় তিন জনের মাথার জোরালা আলোর ঘায়ে 
ঘরটা ঝলমল করে উঠল । 

সামনের টিলের দেওয়াল ঘেষে ছ্বথাকে সেই আটটা বাক্স 
সাজানো! 

তার পাশে আরে! গোট। কতক ছোট ছোট কেস। 

এক নজর দেখেই সেই কিন্তুীত পোশাক পরা অবস্থাতে রঙ মামা 
বোধহয় উৎকট আনন্দে জ্যাদকে হ' হাতে জাপটে ধরল! 

পরের মুহূর্তে আমি হতচকিত একেবারে । জ্যাস রঙ্জ মামার 
গায়ের ওপর ঢলে পড়েছে কেন? আনন্দে অজ্ঞান হয়ে গেল? 

মামা তাকে ঠেলে দিতেই সে চিং হয়ে গেল। 

কিন্ত মুখোশের ভিতর দিয়ে একি দেখছি আমি। আচমকা 
কোনো ভয়াল হংস্বপ্র ? 

ঘরের শান্ত জল রক্তে লাল হয়ে যাচ্ছে। রঙ্গ মামার হাতে 
এয়ার কমপ্রেসড রিভলবার । 

আমি দেখছি । কীপছি। স্বপ্রনয়। রাবারের ফুটো বিদীর্ণ 
করে জ্যাসের বুক আর পেটের চার জায়গায় ফুটে হয়ে গেছে! 
গলগল করে রক্ত বেরুচ্ছে। সেই রক্তে জল লাল হয়ে যাচ্ছে। 

এগিয়ে এসে এক টানে জ্যাসের মুখোশ খুলে ফেলল রঙ্গ মামা। 
তার জামার ভিতরে হাত ঢুকিয়ে একটা কিছু যেন টেনে ছিড়ে নিয়ে 
এলো । 

মুখোশ খোলা হতেই আমার দৃষ্টি জ্যাসের মুখের দিকে ৷ জ্যাস 
চোখ চেয়ে আছে । যেন অবাক বিম্ময়ে আমাদের দেখছে। 

একিহল! একি করল রঙ্গ মামা? 

চোখের নিমেষে মামা একে একে ওই আটটা বাঝ্স দরজার 
বাইরে নিয়ে এলো । টান দিয়ে আমার অবশ দেহটাকে ঠেলে বার 
করতে চাইল । 

আমি তখনে! জযাসকে দেখছি । রঙ্গ মামা! তাকে মেঝেতে 
শুইয়ে দিয়ে এসেছে । জ্যাস চেয়ে আছে । আমাদের দেখছে। 

আমরা! বেরিয়ে এলাম | 

জ্যাস ওখানেই চিরনিস্ত্রায় শুয়ে থাকল । 

আমার মাথা ঝিমঝিম করছে । গা গুলোচ্ছে। সবাঙ্গ অবশ । 
কি হয়ে গেল, কেন হয়ে গেল, আমি এখনো! ভাবতে পারছি না । 

এই বিপুল এশ্বর্ধ দেখেই মামার কি মাথ! খারাপ হয়ে গেল? 
এত বড় বন্ধুর সঙ্গে চরম বিশ্বাসঘাতকতা করে বসল? 

ভলের নিচে ভারী জিনিসও হালকা । বাক্সগুলোর হাল 


2৫) 


একটা দড়ি দিয়ে বেঁধে নিল রঙ্গ মামা । তারপর দত্তির ছু'মাথা ছুজনে 
ধরে অনায়াসেই সেগুলো টেনে নিয়ে সী-হকের ওয়েট চেম্বারে তুলে 
দেওয়া হল। তখনো যেন চেতনা ফেরেনি আমার । 

ওয়েট চেম্বারে ঢুকে মামা খানিকটা! জল কমিয়ে মুখোশ খুলল। 
নিজের অগোচরে আমিও । 

রঙ্গ মামা তাকালো আমার দিকে । থমথমে মুখ । 

আমি আর্তনাদ করে উঠলাম, একি করলে তুমি রঙ্গ মামা? 

দাতে দাত চেপে এই প্রথম বাংলায় আর কঠিন গলায় রঙ্গ মামা 
বলল, এখন একটি কথা নয়, শুধু জেনে রাখ, দাদাজীর মৃত্যুর 
খানিকটা প্রতিশোধ এতদিনে নেওয়! গেল । 

আমি স্তম্ভিত | 

এবারে আর মামা আমাকে নিল নাঁ। একলাই জাহাজে ফিরে 
গেল। আধ ঘণ্টার মধ্যে সিক্রেট চেম্বার থেকে বৈধ চালানের 
সোনার বার আর মোহরের কেস কণ্ট৷ উদ্ধার করে ফিরে এলো । 

ঘড়িতে তখন সকাল পাঁচটা । 

ওয়েট কমের দরজা বন্ধ করে আর ন্ুইচ টিপে জল নিকাশ করে 
আমাকে নিয়ে মামা ভিতরের চেম্বারে এলো । পোশাক-পরিচ্ছদ 
আর আনুষঙ্গিক যন্ত্রপাতির সঙ্গে বাঝ্সগুলোও ওখানে পড়ে থাকল। 

এতদিনের অভ্যাসের ফলে আমি ইংরেজিতেই বলে উঠলাম, 
আর আমি পারছি না চুপ করে থাকতে, একি হল মামা? একি 
করলে তুমি ? 

জ্যাস্‌ শক্র এ আমি তখনো বিশ্বাস করতে পারছিলাম ন1। 

মামার এতদিনে আবার সেই চিরাচরিত নিরীহ মুতি। বলল, 
আর তোকে ইংরেজিতে কথা বলতে হবে নাঁ। ইঞ্জিন ঘরে আর 
এই চেম্বারে খুব পাকাপোক্ত ভাবে 'বাগিং-এর ব্যবস্থা করে রেখেছিল 
জ্যাস, আমাদের সমস্ত কথাই সে শুনতে পেত। আমি যা করেছি, 
আর ছু'মিনিট সময় পেলে জ্যাস ওই কাঞজজ করত। আমাকে খতম 
করে তুই কিছু বোঝার আগেই তোকেও শেষ করত । আমাদের 

জ্যাস হল গিয়ে অপারেশন জিরোর চতুর পাগাদের একজন । 

আমার অস্তরাত্বা কেপে উঠল । এ তুমি কতদিন আগে জেনেছ ? 

নিলিপ্ত মুখে রঙ্গ মামা জবাব দিল, গোড়া থেকেই প্রথম 
থেকে সব জেনে আর বুঝেই আমি জ্যাসের মানে অপারেশন জিরোর 
ফাদে পা দিয়েছি । পকেট থেকে একট! জিনিস বার করে দেখালো । 
এটা চিনতে পারিস ? 

আমি বলে উঠলাম, এটা তো জ্যাসের হাতের সেই ওয়াটার 
প্রচফ পেল্লায় রিস্ট ওয়াচ । 

মামা মাথা নাভল। হ্যা । আবার খুব শক্তিশালী ট্রান্সমিটারও । 
আমাদের '্রীম-লাইন' আবিষ্কার করা পর্ষস্ত সমস্ত খবর এর মারফৎ 
জ্যাসের মাদার শিপের লোকেরা ঠিক ঠিক পেয়ে গেছে। 

আমি হতভম্ব । জ্যাসের মাদার শিপ! 

রঙ্গ মামা বলল, তুই তো বোকাই দেখছি । আমাদের বহু পিছনে 
পিছনে ওদের একখান ছোট্ট জাহাজ সময় আর ঘণ্টার হিসেব ধরে 
আসছে না? সী-হক নিয়ে হিসেবের পাচ ঘণ্টা আগে ভোবার নামে 
জ্যাস অমন বিগড়ে গেছেল কেন? রাগ দেখিয়ে ভিতরের চেম্বারে 
গিয়ে সময় বদলের খবর পাঠিয়ে তারপর আবার আমাদের কাছে 
ফিরে এসেছে । 

আমি বলে উঠলাম, কি সবনাশ, আমরা যেখানে ভেসে উঠব, 
পাচ ঘণ্টা বাদে ওদের মাদার শিপ তাহলে সেখানে আসছে ? 

আমরা কনম্মিনকালেও সেখানে আর ভেসে উঠব না। এরপর 
রাতের নির্জনে ছাড়া আমাদের আর ভেসে ওঠাই খুব নিরাপদ হবে 
না। ট্রা্সমিটারের সংকেত জানা থাকলে মাদার শিপকে উল্টো 
খবর দিয়ে অন্যদিকে পাঠিয়ে দিতে পারতাম । তা হবার নয় বলেই 
মাথার ওপর এখন আরো! বড় খাঁড়া ঝুলছে । জ্যাসের কোনো! খবর 
ন1 পেয়ে ওদের মাথায় ছটো সন্দেহ ঢুকবে । এক-তিন জনেই 
আমর! সী-হকের বা অন্ত কোনো বিপর্যয়ের দরুন প্রাণ খুইয়েছি। 
ছুই জ্যাসকে খতম করে সব এশ্বর্য নিয়ে আমর! সী-হ্‌ক নিয়ে 

পালিয়েছি। ঘিতীয় চিদ্কাট! চট করে মাথায় ঢুকবে না, কারণ, সব 
জেনে বুঝে আমি তাদের ফাদে পা দিয়েছি এটা তারা ভাববে কি 
করে? কিন্ত '্রীম-লাইন' আবিষ্কারের খবর পাওয়ার পরে আর 
সংকেত না পেয়ে শেষ পর্যস্ত দ্বিতীয় সন্দেহটাও তাদের হবেই । 
এখন তাদের সঙ্গে তো আর তুটো! জাহাজ নেই, ভারা কোনদিকে 
যাবে? সী-হক ভেসে ওঠার আশায় বড় জোর তারা একদিন অপেক্ষা 
করৰে আর চারদিকে টহল দেবে। তারপর তারা কোনদিকে 
যাবে? দক্ষিণ ব্রেজিলের দিকে না উত্তরে লিসবনের দিকে 1? লোক 
চরিব্র সম্পর্কে আমার যদি কোনে! জ্ঞান থেকে থাকে তাহলে তারা 
দক্ষিণে অর্থাৎ ব্রেজিলের দিকেই যাবে । প্রথম কারণ, চারশ” মাইল 
কম পথ. দ্বিতীয় কারণ, গা ঢাক! দেবার মতো নির্জন আর নিরাপদ 
স্তান ব্রেজিলের তুলনায় আর কোথাও নেই । তৃতীয় মোক্ষম কারণ, 
আমাদের পাসপোর্ট ব্রেজিলের। সকলের চোখে ধূলো। দিতে হলেও 
পাসপোর্ট তো চাই-ই, নইলে ব্রেজিল ছাড়া অন্ধ জায়গায় আমরা 
উঠব কি করে আর বেরুবোই বা কিকরে!? ওরা তো! ভাবতেও 
পারবে না এই বিশাল এশ্বর্ধ তোর মায়ের হুকুমে আমর! সরকারকে 
আর গ্ঠ্রীম-লাইনের সেই ঘা-খাওয়! ইনসিওরেন্স কোম্পানিকে 
ফিরিয়ে দিতে চলেছি । 

আমি হা করে মামার মুখের দিকে চেয়ে আছি। মা লীলা 
তরফদার, তোমার তুলনা নেই। বাবার কলঙ্ক মোচন করতে হলে 
এছাড়া যে আর কোনে! উপায় নেই, এটুকুও তোমার নিরোধ ছেলের 
মাথায় ঢোকেনি। 

রঙ্গ মামা বলল, তাহলে আমাদের খোঁজে মাদার শিপের 
অপারেশন জিরোর দল যাবে দক্ষিণে, আর আমরা যাব সোজা 
উত্তরে । লিসবনে ওদের অপারেশন আছে লিসবনেও যাবনা, এমন 
কি পতুণগালেও যাবনা! স্পেনের ছোট পোর্ট কাডিজে নামব 
আমরা । সেখান থেকে সোজা! চলে যাব এরোপ্লেনে চেপে মাড়িড। 
সেখানে গিয়ে দেখবি বোম্বেটের সঙ্গে তোর মা সরকার পক্ষ আর 

ইনপসিওরেঙ্স কোম্পানির সঙ্গে মালোচনা করে আমাদের রাজসিক 
অভ্যর্থনার ব্যবস্থা করে রেখেছে । এমন কি কাডিজ-এও তোর 
মায়ের দেখা পেয়ে যেতে পারি । 

সমুদ্রের তলায় আবার যেন আকাশ থেকে পড়লাম আমি। 
আমার মা আর বোম্বেটেকে স্পেনে দেখব ! 

নয়তো কি, অপারেশন জিরোর হাতে খুন হবার জন্য বন্বেতে 
পড়ে থাকবে ? আমাদের বাগে পাবার পর তোর মায়ের ওপরেও 
প্রতিশোধ নিতে ছাড়ত তার! ? তোর মা সকলকে জানান দিয়ে 
কলকাতার টিকিট কেটেছে, আর আমি খুব গোপনে অন্ত লোক 
নারফত তাদের ছু'জনের স্পেনে ওড়ার টিকিট কেটেছি, পাসপোর্ট 
করেছি । আজ থেকে ঠিক পাচ দিনের দিন সকালে তোর মা স্পেনের 
সরকারকে আর ইনসিওরেন্স আপিসকে সব জানাবে । সেই রাতেই 
স্পেনের পোর্ট কাডিজ-এ পা দেব আমরা । কিন্তু এখন আর কোনো 
কথা নয়, ঢের বড় কাজ সামনে । জ্যাসের কথা যা শোনার, পরে 
শুনিশ'খন। কড়া কফি আর কিছু খাবার খেয়ে এবার ওপরের 
দিকে রওনা হয়েছি আমরা । সী-হকের ওজন এখন বেশি । তবু 
নামার থেকে উঠতে সময় প্রায় এক ঘণ্টা কম লাগল । সী-হক 
জলের ওপরে মাথা তুলল বেলা পৌনে বারোটায়। 

কোথা থেকে কোথায় এলাম এ-যেন চোখে দেখেও বিশ্বাস হয় 
না। আবার আলে আবার সূর্য আবার মুক্ত বাতাস। পরের পাচ 
দিনের মধ্যে মোট চবিবিশ ঘণ্টাও রঙ্গ মামা! জলের ওপর ভেসে থাকছে 
সাহস করেনি । যেটকু চাদের আলো আর মুক্ত বাতাসের সংস্পর্শে 
এসেছি তাও অতি নির্জনে গভীর রাত্রিতে । বেশির ভাগ সময় 
আমরা জলের তলায় । কারণ শত্রু পক্ষ বোকা নয়। হিসেব ভূল 
করে তার! দক্ষিণে পাড়ি দিলেও তাদের লিসবনের ঘণাটিতে অন্তত 
বেতারে সমস্ত সমাচার জানিয়েই রেখেছে । অতএব এদিকেও কারো! 
সজাগ দৃষ্টি নেই রঙ্গ মামা সেট! ধরে নিতে রাজি নয়। স্পেনের 
কাছাকাছি আসার পর সী-হককে আর মাথাই তুলতে দেওয়া হয়নি। 

হ্যা, এবারে আমরা যথার্থ শ্রীস্ত, ক্লাম্ত। আমাদের ওপর দিয়ে 
সমুদ্রের ঝড় গেছে, ভূমিকম্প গেছে, আরো ছোট-খাট অনেক 
ছুর্যোগ গেছে । সেসব তুচ্ছ করলেও মাথার ওপর অনিশ্চয়তার 
সংকট । শেষ যুহূর্তে শত্রর হাতে ধরা পড়ে যাঁব কিনা কে জানে? 

এই পাচ দিন ধেশির ভাগ সময় আমি রঙ্গ মামার পাশে বসে 
কাটিয়েছি । মামা এই পাচ দিনের মধ্যে ছু' মিনিটও ঘুমোয় নি। 
এত শক্তি এত বুদ্ধি আর এমন শ্নায়ুর জোর আমি কোনো মানুষের 
দেখিনি। এই নির্লোভ যুদ্ধে শেষ পর্যন্ত তার জয় হবে না! 

জাস সম্পর্কে আমার মনে অনেক কৌতুহল ছিল। জ্যাস 
অপারেশন জিরোর পাণ্ডা একজন আর রঙ্গ মাম! শুরু থেকেই সেটা 
জানত এ যেন বিশ্বাস্ত নয়। রঙ্গ মামার মুখ থেকে অল্প অল্প করে 
সব শোনার পর বিশ্বাস হয়েছে ! 

“নিজের অর্থে বা সাহায্যে সমস্ত সরঞ্জাম-সহ ডিপ ডাইভিং 
সাবমেরিন নিয়ে কোনো কালে আযটলান্টিকের তল! থেকে মামার 
হতে-পারে মামীকে উদ্ধার করা যাবে না, এ সত্যটা মাম! স্থির 
বুঝেছিল। আর বাবার কলঙ্কমোচনও কোনোদিন সম্ভব হবে ন৷ 
তাহলে । একমাত্র পারা বায় দেশের সরকার এগিয়ে এলে । কিন্তু 
বিশ বছর বার্দে যেকোনো সরকারকে এ প্রস্তাব দিতে গেলে তারা 
কানে তো! তুলবেই না, পাগল ভাববে । চোরাই হীরে আর সোনার 
কৃ! বললে বাবার অপবাদে নতুন করে ঘা পড়বে । তার! ধরে নেবে, 
বাবা লোভের বশবর্তা হয়ে এই চোরাই চালানের দায়িত্ব নিয়েছিল, 
ছুর্যোগে পড়ার ফলে সব ভেঙে গেছে । বেশ কয়েক লক্ষ টাকা খরচ 
করে এক ভিনদেশী লোকের কথায় নির্ভর করে সেই হারানো সম্পদ 
উদ্ধারে কান তো দেবেই না, মাঝখান থেকে সব জানাজানি হয়ে 
যাবে, কাগজে কাগজে মুখরোচক প্রস্তাবের খবর ছাপবে । কিম্ত সব 
উদ্ধার করে যদি তাদের হাতে সঁপে দেওয়া যায় তাহলেই সব কিছু 
বিশ্বাসষোগ্য হবে, আর বাবার এই রকমই ইচ্ছে ছিল তখন শুনলে 
কলঙ্কের বদলে বাবার গৌরবের কথাই সবত্র ছড়িয়ে পড়বে । 

কিস্ত টানা আঠের বছরের অবিবাম চেষ্টার পরে মামা সার 
বুঝল, এ-ভাবে কিছু হবার নয়। অথচ এই একটা আশা নিয়েই মা 
লীলা! তরফদার বসে আছে, নিজের একমাত্র ছেলেকে তার ভাইয়ের 
যোগ্য দোসর তৈরি করেছে । শেষে এক হুঃপাহসিক প্ল্যান এলো 
রঙ্গ মামার মাথায় । বিশ্বাস একমাত্র একটি শক্তিশালী দলই করবে, 
আর সমস্ত ব্যবস্থা নিয়ে এগিয়ে আসবে । সে ওই অপারেশন জিরোর 
দল। তারা জানে তাদের কি লোকসান হয়েছে । তারা জানে 
'্রীম-লাইনের' একটি মাত্র মানুষ আশ্চর্য উপায়ে বেঁচে আছে, সে ওই 
জাহাজের ইঞ্জিনিয়ার রঙ্গরাজ চক্দ্রভানকর। ক্যাপ্টেনের স্কুব। 
গীয়ারের কল্যাণে এই একটি মাত্র লোকের বেঁচে ফেরাট! তারা 
কখনোই সাদ! চোখে দেখেনি । বঙ্গ মামা জানে, সুতো ছেড়ে তারা 
তাকে ছায়ার মতে৷ অনুসরণ করছে। অপারেশন জিরোর দল তার 

ভাগ্নের ট্রেনিং-এর ব্যাপারগুলোও বরাবর লক্ষ্য করে আসছে । আর 
মামা কি উদ্দেশ্টে দিসবন আর ব্রেজিলে ঘোরে তাও তারা আচ 
করতে পেরেছে । মাম! মরিয়া হয়ে ঠিক করল, জানতে বুঝতে না 
দিয়ে বাঘের ঘাড়ে বন্দুক রেখেই, কাজ উদ্ধার কর! ছাড়া গতি নেই। 
বোকার মতো! অপারেশন জিরোর দলের কোনে! কেউকেটা লোকের 
ফাদে পা দিয়েই সব-কিছুর ফয়সল করবে । তাতে প্রাণ থাক আর 
যাক। এই সঙ্কপ্প স্থির করেই শেষবারের মতো! ব্রেজিলের স্যানটোসে 
পাঁ ফেলল রঙ্গ মাগা। সেখানে গেলেই অপারেশন জিরোর চর যে 
তার পিছনে লেগে থাকে সেটা খুব ভালে! করেই জানে । 

বড় হোটেলে আস্তানা নিয়ে খায়-দায় আর মজা করে দিন 
কাটায়। যেন ফৃত্তি করতেই আস সেখানে । শক্রও সেধেই সেখানে 
হাজির হল, মামাকে খুব চেষ্টা করতে হল না। সে ওইজিম 
আলবার্ট মিলভা, এক কথায় জ্যাস। 

তিন দিনের জন্য মামার পাশের আপার্টমেন্ট ভাডা নিল। 
প্রথম দিনেই মামার সঙ্গে তার খাতির হয়ে গেল। স্টীম বোট 
মেরামতির কাবথানা তার, শুনেই মামার সন্দেহ হল টোপ এগিয়ে 
এসেছে । কারণ, ডুবোজাহাজ তৈরি করে যাদের জলের তলার 
এশ্বর্ধ উদ্ধারের মতলব, প্রথম পরিচয়ে স্টীম বোট মেরামতির কার- 
খানার কথ! না বললে, মামার নজর কাডবে কি করে? আর, স্টীম 
বোট মেরামতির কারখান1 তাদের যথার্থই থাকা ম্বাভাবিক, কারণ 
তাদের কারবারের আসল ঘখটি ব্রেজিল। সেই দেশের সববত্র চোরাই 
সোনাদানা আর চোরাই নেশার জিনিস লেনদেন করার জন্য নিজেদের 
একাধিক স্টীম বোট, এমন কি ছোট-খাটো স্টীম শিল্পও থাকার কথা । 

মনের সংশয় মনে চেপে রঙ্গ মামাও জ্যাসের সঙ্গে খাতির করে 
ফেলল । বাইরে লোকটা ফুতিবাজ মানুষ খুব। আর মামাকেও 
তার খুব মজার মানুষ মনে হয়েছে । চেষ্টা করে ওই প্রথম হু'দিনের 
মধ্যে মামা তার কাছে আরো! মজাদার মানুষ হয়ে উঠল। কয়েক 
গেলাস মদ গেলার পর জ্যাস আক্ষেপের স্বরে বলল, টাকা-পয়সার 

তার কোনো অভাব নেই, আর অচেল টাকা করাটাই তার একমাস 
স্বপ্র, কিন্ধু ঘরে শান্তিনেই। ভারী দজ্জাল বউ। আর ছেলে 
মেয়েও তেমনি । কাজের নামে এমনি সপ্তাহে ছ'দিন তিনদিন কছে 
গা-ঢাকা দিয়ে যে কোনো হোটেলে ফুত্তি করে চাঙ্গা হয়ে আবার 
কাজের জায়গায় ফিরে যায় । এবারে এসে তার একটি মজাদার 
বিদেশী বন্ধু লাভ হল। হছ'দিনে মামাকে অনেক থাইয়ে দাইয়ে 
বন্ধুত্ব পাকা করে জ্যান চলে গেল। যাবার আগে তার কারখানায় 
যাবার নেমন্তন্ন ও করে গেল। 

পরের সপ্তাহেই মামা তার স্টীম বোট মেরামতির কারখানায় 
গিয়ে হাজির হল। সমুদ্রের ধারে একটা বেশ বড়সড় জায়গা নিয়ে 
সত্যিকারের কারখানা তার । সকলের চোখে কারখানার সে-ই 
মালিক। মামাকে দেখে জ্যাস ভারি খুশি। খুব খাওয়ালো- 
দাওয়ালো, মজাদার বন্ধুর খাতিরে সে-রাতে বাড়িই গেল না। 
অপেরায় নিয়ে গিয়ে নাচ গান দেখালো । পরদিনই মামা তার 
কাছ্ছে প্রস্তাব করল, এদ্লিকেই একটা সস্তার হোটেল দেখে দাও, 
যেখানে আছি সেখানে ভয়ানক খরচ । 

জ্যাস জিগ্যেস করণ, নিজের দেশ ছেড়ে ভবঘুরের মতো দূর 
দূর দেশে ঘুরে বেড়াও, তোমার টাকার জোর নেই ? 

মামা জবাব দিয়েছে, তেমন আর কই, খুব বেশি হলে বারো! 
চে।দা লাখ**০। 

জ্যাস হা, আরো! চাই তোমার? 

আরো ঢের বেশি চাই। 

জ্যাস সানন্দে হাত মিলিয়েছে মামার সঙ্গে । সাবাস ভাই, 
আমার তোমার মতো ওই এক রোগ! টাকার গন্ধ পেলেই পাগলা 
হয়ে ষাই। কিন্তু তোমার সঙ্গে আমার তফাৎ আমি দেদার খরচ 
করি, আর তুমি কেপ্পন । 

পরে সাগ্রহে জিগ্যেস করেছে, তুমি এত টাকা কি করে রোজগার 
করলে? 

মামা সব-কিছুর ঠিক ঠিক ফিরিত্তি দিয়েছে । গুনে জ্যাসের 
যেন বিশ্বাস হয় না, এরকম হাবাগোবা মুত্তি তোমার অথচ তুমি 
দেখি গুণী মানুষ একজন! আমার অনেক স্টীম বোটওয়ালার সঙ্গে 
খাতির আছে, চাকরি করবে ? 

মামা বড় নিঃশ্বাস ফেলে বলেছে, না রে ভাই, চাকরি করতে 
গেলেই মালিকদের বউরা আমাকে মজার মানুষ ভেবে ডাকাডাকি 
করে তখন মালিকরা (রগে ষায় আমার ওপর, আর শেষে ঝগড়া 
হয়ে যায়। চাকরি আর না, ঘেষ্স। ধরে গেছে। 

জ্যাস হেসে সারা । 

সেই এলাকাতেই মামার থাকার হোটেল ঠিক করে দিল জ্যাস। 
আর তারপর থেকে হু'জনের দহরম-মহরম বাড়তেই থাকল । জ্যাস 
মজা পছন্দ করে, মামাও নিজের ঝুলির সমস্ত মজা উজার করে ঢেলে 
দিতে লাগল । যত দিন যায়, জ্যাসের হন্থি-তন্থি বাড়ে, মামা ফিরে 
জবাবের চাবুক ঝাড়লে রেগেমেগে চলে যায়। কিন্তু মজার লোভে 
ফিরে আবার না এসে বা না ভেকে পারে না মামাকে | মাস কয়েকের 
মধ্োই রঙ্গ মামা নিংসংশয় যে জ্যাস অপারেশন জিরোর বিশেষ 
কর্মী একজন ! মেরামতির নামে যে সব স্টীম বোট আসে, ট্রায়েলের 
নামে সেগুলো বোঝাই হয়ে নিষিদ্ধ মাল চালান যায়, রঙ্গ মামা তাও 
বুঝে নিয়েছে । কিন্ত রঙ্গ মামার মুখ দেখে ভেতর কে বুঝবে ? 

এবারে ঘুরিয়ে টোপ ফেলতে লাগল জ্যাস। তাকে দেখলেই 
টাকার কথা বলে, অতল টাকার লোভটা বড় করে জাহির করে। 
যেন টাকাই তার একমাত্র ধ্যান জ্ঞান । রঙ্গ মাম। টাকা নিয়ে ঠাটা 
করলে রেগে ধায় । বলে, টাকা হল গিয়ে ছনিয়ার সব থেকে সেরা 
জাহু, তুমি ইগ্ডিয়ান, তুমি এর মর্ম কি বুঝবে । আর শোনায়, 
অবস্থার উন্নতি করতে চায় ষে, সে-ই তার প্রিয়পাত্র, বলে, তার 
সে-রকম টাকা থাকলে জীবন-যুদ্ধের সৈনিকদের সে হ'হাতে বিলিয়ে 
দিত । গরিবীয়ানার সঙ্গে তার কোনোরকম আপোম নেই। 

সোজা টোপ ফেলল আরো কিছুকাল পরে! নিজে না বলে 


১০৮ 


অন্তরঙ্গ হই একজনের মুখ দিয়ে খবরটা শোনালো মামাকে । 
ব্রেজিলের দুর্গম জঙ্গলে শিকারে যাওয়ার খবরটা । শুনলে মাম! ছুটে 
আসবেই জানে । আসার পর জ্যাসের সেই ষণ্ডা-মার্কা হই জঙ্জল- 
সহচরদের ঘায়েল করার ব্যাপারে মামার আম্ুরিক শক্তি দেখে সে 
সত্যিই অবাক হয়েছিল। আর এই থেকে শত্রু যে কত সেয়ানা 
তাও বুঝেছিল। তারপর, সত্যিকারের বন্ধু হিসেবে মামার কাছে 
তুর্গম জঙ্গলে যাওয়ার উদ্দোশ্ট ব্যক্ত করেছিল । হিংস্র জীব-জন্তর 
হাড়ের পাহাড়ের সন্ধান পাওয়ার কথা বলেছিল মামাকে । সেই 
পাহাড়ের মালিক হয়ে বসতে পারলে হাড়ের বাবসায় লাখ- লাখ 
টাকা কামাবার কথা বলেছিল । 

আসলে এই উদ্বেশ্তের কথা বলে মামাকে সে বোঝাতে চেয়ে- 
ছিল, সে রকম টাকার গন্ধ পেলে সে প্রাণের মায়! আর ভয়-ভর তুচ্ছ 
করে কোনো ভয়াল দুর্গম রসাতলেও ছুটে যেতে পারে । 

হা, এবারে রঙ্গ মামা কিছু না বোঝার ভান করেই বিশ্বাসের এই 
টোপ গিলে আরো অজস্র গুণ বড় এশ্বধের সন্ধান দিয়েছিল তাকে । 
সাগর তলের এই বিপুল এম্বরের সন্ধান। অনেক টালবাহানা আর 
অবিশ্বাসের পরে যেন মামার কথায় বিশ্বাস করেছিল । বিশ্বাস 
করার পর শুনেছিল, মামা এই এম্বর্য উদ্ধারের সন্কল্প নিয়েই এতকাল 
ধরে ঘুরে বেড়াচ্ছে । 

তারপর প্রাপ্য অংশ নিয়ে কৃত্রিম বোঝা-বুঝি হ'জনের। রঙ 
মামা চোদ্দ আনা ভাগ চেয়ে বসলেও জ্যাম রাজি হত শেষ পর্যস্ত। 
কারণ, কাজ শেষ হলে পরে উল্টে মামার প্রাণটিও খোয়া যাবে, 
এ তার থেকে বেশি আর কে জানে ? কিন্তু বখরা নিয়ে কড়া! বোঝা- 
বুঝি না করলে মামার সন্দেহ হবে, জ্যাস সেই অভিনয়ও ন্বন্দর করল, 
তারপর হার মেনে হাল ছাড়ল যেন। 

মামার মনে কোনোরকম সন্দেহের ছায়া না পড়ে সেই জগ্ত বন্ধে 
থেকে যাত্রা করার আগেও সংকেতে টেলিগ্রাম করেছে সে। শক্রর 
চরের ভয়ে নানাভাবে সাবধান করেছে মামাকে । মামা ভার সব 

কথা ঠিক-ঠিক বিশ্বাস করেছে কিনা যাচাই করার জন্ত লপ্তনে সম্ভার 
হোটেলে থাকতে বলেছে মামাকে । আর চর লাগিয়ে পরখ করেছে, 
মামা তাই করল কিনা । 

হাবাগোবার মতে! মামা তার নির্দেশ অক্ষরে অক্ষরে পালন 
করেছে। করে ব্রেজিলে এসেছে । রিও গ্য জেনেরিওতে সন্দেহ- 
জনক যে হুজন লোক গায়ে পড়ে মামার সঙ্গে কথা বলেছিল, তাও 
জ্যাসের সাজানো ব্যাপার । আর জ্যাস তার সন্দেহের যেসব কারণ 
বলেছিল তা তো নিজের ইচ্ছেমতো ঘরে বসেই সাজানো । রঙ্গ 
মামার সব থেকে বড় বাহাদুরি জ্যাস সম্পর্কে আমাকে কিছু বুঝতে 
না দেওয়া । এত বড় শক্রর সঙ্গেই অভিযানে চলেছি জান। থাকলে 
আমার আচরণ হাজার চেষ্টা করলেও এমন স্বাভাবিক হতে পারত 
কিনা সন্দেহ । মামার মুখে উল্টে তার প্রশংসা শুনে শুনে লোকটাকে 
সত্যিকারের উদ্দার মহৎ আর খেয়ালী ধরে নিয়েছিলাম । তার সঙ্গে 
অনায়াসে একাত্ম হয়ে.উঠেছিলাম । মাম! ঠিক তাই চেয়ে ছিল৷ 
সী-হক নিয়ে ডোবার জায়গার পথে আপতে আসতেও নিজের 
বিবেকের দংশনের কথা বলেছিল মামা । বলেছিল, মাত্র ছ' আ'না 
ভাগ দিয়ে জ্যাসকে ঠকানো হয়েছে, তার উদারতার সুযোগ নেওয়া! 
হয়েছে । বলেছে, এ্শ্বব হাতে এলে অন্য ব্যবস্থা করবে । তখন 
কে জানত, ভিতর থেকে সব শোনার কল জ্যাস নিঙ্দের পকেটে 
রেখেছে বলেই মামা ও-রকম বলছে! জ্যাস শুনেছে, আর মামাকে 
নীরেট ভেবে মনে মনে খুব হেসেছে হয়তো । 

এখনো জাসের সেই খোলা চোখ হটোর কথা মনে হলে আমার 
রগ শির শির করে । আর, আমার মা? তারও কি তুলনা আছে? 
মায়ের কাছে মামা কিছুই গোপন করেনি । সমস্ত প্ল্যানই মায়ের জানা । 
অপারেশন জিরোর এক পাগ্ডার সঙ্গেই মামা এমন এক ছঃসাহসিক 
অভিযানে যাচ্ছে শুনে মা থমকেছিল । মামা বলেছে, শংকর থাক 
তাহলে আমি একলাই যাচ্ছি।-*'কিস্তু একটা কথা, ভুমি অপারেশন 
জরোর সমস্ত দলটার কথা ভাবছ, কিগ্ড তাদের একজন ছাড়া কেউ 

আমাদের টিকির নাগাল পাবে না। সমূপ্রের তলায় সেই একজন যদি 
আমাদের হু'হটো লোককে ঘায়েল করতে পারে, তাহলে বেঁচে 
না থাকাই ভালে! দিদি। মা বলেছে, একলা যেতে হবে ন1। 
শংকরকে নিয়ে যা। 

পঞ্চম দিনের গভীর রাতে জঙ্গের তল দিয়েই একেবারে পিছন 
দিক দিয়ে স্পেনের ছোট পো! কাডিজের কাছাকাছি এসে কঙ্গ মামা 
সী-হককে তীরের দিকে চালিয়ে নিয়ে এলো । একশ ফুট গভীরে 
এসে থামল । তারপর জলের ওপরে ভেসে উঠল !. 

পোর্টের দিকে ফ্লাড লাইটের আলো ফেলতেই আমাদের কেমন 
মনে হল ওই পোর্ট ক্নতৎপরতর এই গভীর রাতেও । বহু আলো 
জ্বলছে । 

হ্য।, পোর্ট কাডিজ এই রাতে সজাগ, চঞ্চল । মাড্িড থেকে বড় 
বড় সরকারী হোমরা-চোমরারা এরো প্লেনে চেপে এই রাতের মধ্যেই 
এখানে এসে হাজিরা দিয়েহে। সেখান থেকে আলোর নিশানা 
দেখানো হল। নাবিকের সেই সংকেতের অর্থ, আমরা আসছি, 
তোমাদের খবর কুশল তো? 

ফ্লাড লাইট নিভিয়ে জোরালো টর্চের আলো জ্বেলে রঙ্গ মাম! 
সংকেতের জবাব পাঠালো, খুব ভালো । তোমরা এসো । 

আধ ঘণ্টার মধ্যে মানুষ বোঝাই ছুটে! স্টীম লঞ্চ এগিয়ে এলো 
সী-হকের দিকে ! 

'*ই্যা আমি ঠিকই দেখেছি । আমার মা লীল1 তরফদার আর 
ৰোম্বেটেও আছে একটা লঞ্চে । কর্তৃপক্ষের সঙ্গে তারাও না এসে 
পারেনি । 

পুলিশ আর হোমরা-চোমরাদের ঠেলে মাকে যখন পেলাম, স্থান 
কাল ভুলে বাচ্চা ছেলের মতোই ছু'হাতে জাকড়ে ধরে কেঁদেই 
ফেললাম আমি । 

তারপর দেখলাম, আমার মা লীলা তরফদার আনন্দে হাসছে। 
আমার মা আপন্দে কাদছে। 

হ্যা, আমার মায়ের এমনই ুন্দর ব্যক্তিত্ব যে কর্তৃপক্ষ মায়ের সব 
কথ! বিশ্বাস না করে পারেনি । বিশ বছর আগের সেই জাহাজ- 
ডুবির কথা! তে! তারা জানেই । সেই ক্যাপ্টেনের স্ত্রী এসেছে । তার 
ছেলে আর ভাই সমুদ্রের তলা থেকে সব উদ্ধার করে নিয়ে কাডিজে 
আসছে শুনে তার! নিবাক হতভম্ব প্রথমে । তখনো সম্পূর্ণ বিশ্বাস 
করুক না করুক অবহেলা করবে কি করে? তভিত্বড়ি তারা পোর্ট 
কাডিজকে তৈরি হবার আদেশ দিয়েছে । তারপর মা-কে আর 
বোম্বেটেকে সঙ্গে করেই উড়ে চলে এসেছে । আসার আগে মা সেই 
ঘা-খাওয়! ইনসিওরেব্স কোম্পানির প্রধানদের সঙ্গে দেখা করেও সব 
বলে এসেছে । মায়ের স্থির বিশ্বাস কাজ শেষ করে আমরা নিবিদ্ধে 
ফিরে আসবই । সেই কোম্পানির লোকেরাও বাতাস সাতরে ছুটে 
এসেছে। 

ক্যামেরার মুকুমুহুঃ ফ্লাশ লাইটে আমাদের চোখ ঝলসে বাচ্ছে। 
কিন্ত আমার আর কোনো দিকে চোখ নেই । আমি শুধু দেখছি-__ 
আমার মা আনন্দে হাসছে । আমার মা আনন্দে কাদছে। 


পরে সেই রাজসিক অভ্যর্থনা, খবরের কাগজের মধ্যে হুলুপ্ুল 
কাণ্ড আর আমাদের বিপুল পুরস্কার লাভের কথা থাক। প্রথম 
নিরিবিলিতে রঙ্গ মামাকে পেয়েই কাছে এগিয়ে গিয়ে বললাম, 
আমার একট! বড় কাজ বাকি আছে মামা--মা তাকালে! আমার 
দিকে । রঙ্গ মামাও অবাক একটু । কি রে? মামার পায়ের 
কাছে হাটু যুড়ে বসে পড়লাম । তারপর বেশ করে হ'হাতে তার 
হু" পা জড়িয়ে ধরে সেই পায়ে নিজের কপাল ঠেকালাম। 


